
PREFACE. 


To  THE  GrII*  PkINTIN*;  4XD  PDBLiaHIN(J  Co. 

Sirs, — The  ineenit  I  got  your  letter  reiiuestin'  ina  pennis  ion  tae 
publisli  thae  oilil  letters  I've  been  i'  the  way  o'  writ  in'  tae  ma  brither 
Wullie,  aff  I  set  a  cableg'.avi,  uostin'  me  nae  less  than  saxpence  a  word, 
tellin'  that  young  man  tae  pack  up  ma  letterH  an'  send  them  tae  me  in- 
xtanter.  As  a  nateral  consequence  here  they  are,  an'  mucklc  gude  may 
they  do  ye.  I'm  sure  ye  deserve  great  success  in  yer  enterprise,  if  it 
was  for  naething  else  than  for  the  oncommon  f^umption  ye've  displayed 
in  kennin'  on  which  side  yer  bread  was  buttered  in  publi.shin'  an  ante- 
mortfin  edition  o'  ma  letters.  I  consider  that's  a  faer  decenter  way  o' 
proceedin'  than  publishin'  a  man's  private  correKpondence  after  he's 
dead,  howkin'  him  oot  o'  his  grave,  as  it  were,  an'  a'  the  mair  sae  that 
by  that  time  he's  no  in  a  position  tae  enjoy  ony  o'  the  profits  comin'  tae 
him  frae  the  sale  o'  sic  correspondence. 

Sae  houpin'  the  first  may  no  be  the  last  edition, 

I  remain,  yours  truly. 


XM^^f^/fvdU^. 

EPISTLES  O'  AIRLIE. 


FIRST  EPISTLE. 


Mr.  Hugh  Airliz  fulfils  a  promise. — How  thb  ionoramce  of  a 

MADE    HIM   MAD. — HiS   DISOVST  AT  A    MAM 


'^COONTBR    HAPFER" 

WHO  W0I7LD  TELL  A  "  LEE." 


Dear  Wullib, — Ye  ken  I  promised  tae  write  the  moment 
W9  landed,  but  fegs !  that's  easier  said  than  dune.  Wd  got 
the  length  o'  Toronto  yesterday,  an'  hech !  man,  but  it's  a 
wunnerfu'  place :  omnibuses  an'  muckle  yellow  caravans  fleein 
here  an'  there  in  a'  directions,  like  tae  knock  a  body  doon,  an' 
croods  of  folk  poorin'  doon  the  street  a'  the  time,  just  for  a' 


$. 

the  warl'  like  a  kirk  skailin'.     I  haeua'  been  sae  dumfooner'd  | 
sin'  the  day  we  lost  oorsels  on  the  Broomielaw  brig. 

The  folk  her<i  are  terrible  ignorant  though.     Ye  see  I  lost  I 
my  pocket  neepyin,  an'  bein'  in  sair  distress,  I  just  daunnert  j 
intil  ane  o'  the  shops  on  King-street,  an'  speert  at  the  coonter- 1 
happer  gin  he  had  ony  pocket-neepyins  for  aboot  tippence  ha'- 
penny or  so.     The  creatur'  just  glowred  at  me  an'  says  he  I 
"  Beg  yer  pardon."     I  tellt  him  there  was  nae  offence  that  l| 
was  awaur  o',  but  I  jist  wantit  a  pocket-neepyin.     Wad  ye 
beleint— the  muckle  cuif  was  that  ignorant,  that  he  didna  ken 
what  a  neepyin  wis  !     I  tuk  pity  on  the  puir  benichted  moudie- 
wart,  an'  explained  that  a  neepyin  was  a  cloot  for  blawin'  a 
man's  nose  in.     Weel  then,  aff  he  ran,  an'  back  he  cam  again 
wi'  a  bit  muslin  about  sax  inches  square.     Losh  !  I  was  mad. 
"  What  the  deevil  d'ye  ca  that  V'    "A  handkerchief."    "  That's 
no  the  kind  I  want,"  says  I,    "I  want  ane  o'  the  great  big  red 
anes,  wi'  black  an'  yellow  spats  in't.     Ye  see,"  says  I,  "  we're  | 
gaun  up  to  Turtle  Mountain  to  tak  up  Ian',  an'  I  need  some- 
thing that'll  no  need  washin'  till  we  get  there."     He  said  that  I 
wad  be  apt  to  tak  considerable  land  up  wi'  me,  if  I  didna  wash 
afore  we  got  there.     "  Weel  noo,"  says  I,  "  gie  me  three  baw- 
bee's worth  o'  bools."      "Bools?"  says  he,   "what's  that?" 
"  'Od  just  bools,"  says  I,  "  bools  for  the  bairns  to  play  at  the 
boolholes  wi'."     "  Haven't  any,"  says  he.     "  D'ye  ken  whaur 
leears  gang  tae  when  they  dee,"  says  I  very  solemnly,  'Hiid  ye 
ever  hear  tell  o'  Annanias  an'  Sapheery  %     Hoo  daur  ye  stand 
there  an'  tell  me  sic  a  lee  to  my  face,  an'  that  box  fu'  o'  bools 
there  richt  afore  ye  "     "  Bools,"  says  he,  "  these  are  marbles." 
'*  Weel !  weel !  then  I  forgie  ye,  but  ye  see  T  come  frae  a 
ceeveleezed  kintry  whaur  they  ca'  them  bools,"  an'  sae  I  cam 
awa.     I'll  tell  ye  mair  neixt  week, — aboot  a'  the  ferlies  we  see 
here.     Yer  brither,  Hugh  Airlib. 


H  mi.  •««»>■«<'•■ 

SECOND  EPISTLE. 


Hugh's  idea  of  Toronto's  Semi-Centbnnial  Celebration — How 

AN  INDEPENDENT  CANADIAN  LA88  SPOILED  HER  CHANCES  OF  AN 
OFFER  OF  MARRIAGE — An  IDEA  OF  WHO  INVENTED  THE  ELECTRIC 
LIGHT. 

Dear  Wullib, — I  sent  ye  a  letter  a  fortnicht  syne,  but 
gude  kens  if  ever  ye'll  get  it,  for  the  toon's  clean  upside  doon, 
flags  fleein'  an'  bands  playin';  the  het  weather  set  them  a'  clean 
daft.  Sic'  anither  through-the-muir  I  never  laid  my  een  on  ; 
processionin',  an'  the  meelitary  oot,  airches,  an'  pictures  on 
them,  an'  the  thoosands  on  thoosands  o'  weel-dressed  folk ;  I 
thocht  tae  mysel'  'od  the  Queen  maun  be  marrit  again,  or  has 
General  Gordon  brocht  haine  a  pyramid  as  a  keepsake  frae 
Egypt  ?  or  what  on  airth  is  a'  the  rejoicin'  aboot.  So  at  the 
risk  o'  bein'  ca'ed  inquisiteeve,  1  speered  at  a  man  yesterday, 
what's  the  steer  1  "  Oo  !  '•'  says  he,  "  D'ye  no  ken  the  toon's 
just  fifty  year  auld  the  day."     "Is  that  a"?"  says  I,  "  dearee 

me — oor  kintra  is  twa-ree-hunner  year  auld,  an'  ye  never  hear 
a  cheep  aboot  it."  "  Oh !  well,  it's  good  to  be  patriotic/'  says 
he.  "  Pawtriotic  !  "  says  I,  "  that's  a  new  kind  o'  pawtriotism, 
I  dinna  understand  the  kind  o'  pawtriotism,  that  craws  sae 
orouse  ower  a  kintra  that's  nae  yer  ain.  Deed  I  think  it's  nae- 
thing  but  upsettin'  impidence  tae  be  pettin'  on  sic  airs,  afore 
they  can  ca'  the  kintra  their  ain.  But  I'm  forgett!  '  tae  tell 
ye  aboot  the  ferlies — first  an'  foremost  I'll  never  marry  a  Can- 
adian lass.  They're  ower  independent.  There's  a  lass  here, 
my  landlady's  dochter — a  bonnie  creatur,  but  a  born  limmer. 
Yestreen  I  tuk  aff  my  boots  an'  tellt  her  to  clean  them,  so  as 
no'  to  be  breakin'  the  Sawbbath  day  the  mom's  momin'.  Gude- 
sake  !  She  luckt  at  me  an'  then  she  luckt  at  the  shoon,  then 
she  up  wi'  her  tit  an'  kicked  the  pair  o'  them  clear  through  the 
open  door  into  the  street,  an'  here  I  had  to  rin  oot  on  my  stock- 
in'  soles,  an'  doon  three  streets  after  a  laddie  that  picked  them 
up  an'  ran  off  wi'  them.  The  neixt  thing  I  speered  her  very 
ceevily,  wad  she  bring  me  a  drink  o'  water.  Na  !  indeed  no. 
She  tolled  me  there  was  water  i'  the  tap  an'  plenty  mair  i'  the 
lake.  I  could  help  mysel'.  Did  ever  ye  ken  sic  a  limmer — 
they  dinna  ken  hoo  tae  bring  up  women  oot  here. 

I'm  vera  sorry  to  see  sae  mony  Cawtholics  here.  In  fact, 
I'm  just  switherin',  if  it's  no'  my  duty,  tae  gang  an'  warn  them 
o'  the  danger  o'  popish  doctrines — only  in  a  new  kintra  gude 
folks  are  awfa'  scarce,  an'  I'm  feared  if  they  were  to  pit  me  in 
an'  o'  the  popish  dungeons  I  micht  never  be  heard  tell  o'  again. 
Hooever,  the  Cawtholics  I've  met  hae  been  oncommon  ceevil, 
an'  I've  nae  doot  if  our  folk  wad  only  do  awa'  wi'  organs  an' 
sic  like,  we  would  sune  get  them  converted  f  rae  the  error  o' 
their  ways.  There  was  a  grand  show  o'  firewarks  at  the  water- 
edge  last  nicht,  nae  end  o'  poother  an'  brimstone,  a'  vera  tine 
nae  doot,  but  I've  my  ain  private  opinion  o'  Professor  Hand.  I 
can  say  this  much,  that  if  he  had  lived  in  my  great-grannies 
time  he  wad  hae  been  burnt  in  a  fat  tar  barrel,  lang-syne ;  for 
nae  man,  no'  even  a  wizard,  could  bring  sic  wunners  out  o'  tire 

an'  brimitone  unless  he  was  very  familiar,  an'  accustomed  to 
thae  things  at  head-quarters.  Aboot  the  electric  licht  I'm  sair 
mistaen  if  that's  nae  the  invention  o'  some  ither  deil's  buckie, 
way  that  licht  gangs  fizzin'  an'  snortin'  is  extraordinar,  the 
very  silver  mune  lucks  as  gin  she  had  the  jaundice,  when  she 
lucks  doon.  But  I  maun  stop,  for  if  I  pit  ony  wecht  theyle 
charge  me  anither  three  bawbees  for  postage.     Yer  brither, 

Hugh  Aiblie. 


^ 


THIRD  EPISTLE. 


g»1 


thJ 


an 


Mr.  Airlie'b  sensible  sbma&ks  on  the  Boundary  Question — An 
adventure  with  a  seeker  after  fresh  air — how  a  party 

DANCE   SCANDALIZED   THE    HONEST   SCOTCHMAN — ThE  EFFECT  OF 
EATINO  TOO  MUCH  ICE-CREAM. 

I 

Dbar  Wullib, — Ye  see  I  haena  gotten  awa  yet ;  I  think 
111  bide  a  wee  an'  see  some  mair  o'  this  most  extraordinar  toon. 
No  haein'  very  muckle  tae  dae  this  momin'  I  gaed  daunerin' 
doon  amang  the  noospaper  folk.  They're  awfu'  sociable  sort  o' 
chaps,  an'  I  never  was  sae  dumbfooner'd  in  a'  my  born  days  as 
when  I  saw  them  a'  crackin'  quite  freenly  to  ane  anither. 
Gudesake !  the  way  they  blackguard  ane  anither  i'  the  papers, 
wad  gar  ye  think  they  wadna'  come  within  a  ten-acre  park  o' 
ane  anither,  and  here  they  are  just  like  brithers.  Maybe  they 
dinna  h  the  same  importance  to  a  bit  lee  or  twa — as  we 

dae  o^t^r  the  water.     There's  a  great  through-the-muir  on  the 
noo  about  some  cheil  they  call  Mowat,  that's  gane  hame  to 

London  to  iin'  oot  aboot  the  boondery  line  between  Ontary  an 
Manitoby.  Noo  what  the  man  gaed  home  tae  England  for  tae 
fin'  that  oot,  p lean  dings  my  comprehension.  If  they  canna 
roak  oot  their  ain  boondery  line  here  richt  on  the  spot,  hoo  on 
airUi  do  they  think  folk  living  twa-'ree  thousan'  mile  awa  are 
gaun  tae  tell  them.  An'  I  wad  like  tae  ken  what  business  they 
hae  to  oe  fleein'  away  ower  the  water  wi'  every  little  fykey 
thing,  just  as  gin  they  hadna'  enough  gumption  to  manage  their 
ain  affairs.  Noo,  if  they  had  cbme  to  me  wi  this  sma  maitter, 
I  cud  hae  tellt  them  that  onybody  wi  half  an  ei  cud  see  plainly 
that  if  Ontary's  on  a'e  side,  of  coorse  Manitoby  maun  be  on  the 
ither,  and  if  they  canna  fin'  the  boondary  line,  canna  they  tak  a 
bit  o'  string  and  measure  the  hale  thing,  an'  then  stick  a  post 
richt  atween  the  twa.  There  could  be  naething  fairer  nor  that, 
but  nae  !  naething  'II  dae  but  ower  the  water  to  get  nae  end  o' 
lawyers  clish-ma-claver  about  it  a'.  Aye,  'deed  aye,  an'  come 
back  just  as  wise  as  they  gaed  awa. 

I'm  just  clean  red  wud  at  the  way  folk  impose  on  me  here 
in  my  boordin'  hoose.     I  have  to  sleep  i'  the  room  with  anither 
fellow,  a  no-that-ill  kin  o'  a  chiel,  but  has  a  maist  abominable 
trick  o'  sleepin'  wi'  the  window  wide  open  a'  nicht  through. 
Last  nicht  I  rowed  up  ma  watch,  an'  gaed  awa  to  ma  bed  just 
at  nine  o'clock.     Ye  may  be  sure  I  tuk  gude  care  to  steek  baith 
the  door  an'  the  window.     The  ither  chap,  he  had  been  oot  at  a 
pairty,  an'  nae  doot  it  was  a  bonnie-like  time  o'  the  nicht  when 
he  cam  in.     Hooever,  when  he  did  come,  he  bangs  the  bed-room 
door  wide  open,  an'  I  hears  him  say  :  "  Good  heavens !  (he's  a 
great  swearer)  Phew  !  "  an'  wi'  that  he  makes  straught  for  the 
window  and  throws  't  up  clean  to  the   tap      ''What's  the 
maitterl"  says  I,  "is  the  hoose  a  fire?"     "Fire,"  says   he, 
('  nae  danger  'o  that,  nae  fire  would  burn  here."     "  Sae  muckle 
the  better,"  says  I,  "  but  if  I  was  you  I  wudn'a  swear  jost 
when  I  was  gaun  to  my  bed  like  that ;  hoo  d'ye  ken  ye'U  ever 
see  the  licht  o'  anither  day  1 "     "  Not  much  chance  with  that 
window  shut,"  says  he.    Weel  then  I  just  haudit  my  tongue;  for 

I  ihooht  it  was  nae  use  wastin'  ma  breath  on  onybody  aae  fu' 
o'  self-conceit. 

They're  great  folk  for  pairties  here.  Oor  landlady  inveeted 
me  tae  a  pairty  i'  the  hoose  here  last  week,  an'  shure's  death, 
I  haena  gotten  the  better  o't  yet.  They  had  twa-'ree  fiddles 
an'  a  pianny,  an'  they  danced  a'  nicht.  But  I  never  ance  had 
a  chance  to  get  on  the  fiure.  They  never  ance  played  a  reel,  or 
onything  that  cud  pit  mettle  in  a  body's  heels,  naething  but 
that  sing-sang,  dronin'  bum-bee  music,  aye  the  same  hech-how 
ower  again,  an'  what  they  ca'  dancin'  is  a  way  they  have  o' 
cuddlin'  ane  anither  an'  whirlin'  roon  an'  roon  tiU  it  maks  ye 
diszy  to  luck  at  them.  I  declare  tae  yc^  when  I  saw  them 
cuddlin'  ane  anither  like  that  afore  folk,  I  did'na  ken  whaur  tae 
luck  ;  I  never  was  sae  scandaleezed  in  a'  my  bom  days.  That 
limmer  o'  a  landlady's  dochter  cam  up,  just  as  I  was  sittin'  there 
wi'  a  face  as  red  as  a  nor-wast  mune,  an'  had  the  impidence  to 
speer  gin  I  wud'na  like  tae  hae  a  waltz.  "  Ood  forbid,"  says  I, 
"  hae  ye  nae  shame  in  ye  ? "  an'  wi'  that  aff  she  flew.  Then  a  very 
ceevil  spoken  kimmer  cam  up  an'  speered  *'  wud  I  take  some  o' 
this  ice-cream,"  and  she  hands  me  a  bit  glass  saucer.  "  Gin 
ye'U  bring  me  a  plateful  an'  a  tablespune,  I'll  sune  let  ye  see 
hoo  I'll  mak  awa  wi't"  She  glowered  at  me  for  a  minit  an' 
then  aff  she  ran,  an'  in  anither  minit  she  cam  back  wi'  fcwa  mair 
lassies,  laughin'  like  to  split  their  sides.  She  brocht  me  a  great 
big  broth  plate  fou'  o'  ice-cream  an'  a  muckle  table  spune  to  sup 
it  wi'.  Weel,  I  thoucht  I  wud  just  let  them  see  I  cud  sup  it 
for  a'  their  laughin',  so  I  yoked  tae  an'  began  to  ladle  in  the  ice- 
cream, though  it  did  taste  terrible  cauld.  Yc  ken  it's  awfu 
hot  at  a  pairty,  sae  the  first  twa-'ree  spunefu's  did'na  effect  me 
sae  muckle,  but  afore  I  got  half  through — Gude  forgie  me !  I 
lut  the  plate  flee  tae  the  ither  end  o'  the  room,  an'  was  loupin' 
an'  skirlin',  an'  tearin'  ma  hair  oot  by  the  roots  like  a  veritable 
madman.  Oh,  Wullie !  WuUie !  I  thocht  the  very  croon  o'  ma 
head  was  gettin'  pried  aff  wi'  a  crow-bar — ^it  was  ma  auld 
enemy  the  tuthache.     I  stamped  and  roared  like  a  bull,  I  got 

doon  on  the  flare  an'  hammered  ma  head  on  the  partition  till  the 
vera  plaister  came  rattlin'  doon,  an'  the  landlady,  puir  body, 
was  near  daft  wi'  fear.  She  never  saw  a  Scotchman  wi'  the 
tuthache  in  a'  her  life  afore,  bat  she  got  a  bottle  o'  whasky  an' 
she  just  keepit  poorin't  richt  in  t^e  me,  till  I  got  that  drunk 
that  I  was  roarin'  an'  greetin'  an'  laughin',  an'  singin'  a'  at  ance, 
an'  neist  momin'  they  tellt  me  that  J  fell  asleep  singin'  "  Auld 
Lang  Syne."  That's  what  I  got  for  sleepin'  wi'  open  windows, 
an'  eatin'  ice-cream,  when  it's  hot,  at  a  pairty.     Yer  brither, 

Hugh  Airlik. 


'  -I' 


FOURTH  EPI8TLK 


GivBs  Hugh's  experience  in  trying  to  ripe  a  bicycle. 

Drar  Wullie, — It's  a  wunner  I'm  leevin'.  I'm  black  an' 
blue  frae  the  sole  o'  ma  head  ta  the  croon  o'  ma  fit.  I'm  blin' 
o'  ae  'ee,  an'  canna  see  very  weel  cot  o'  the  ither,  an'  it  cost  me 
a  hale  tally  caunel  to  creesh  ma  nose  wi'.  There's  naething 
like  a  tally  caunel,  it's  a  fine  thing  for  the  nose.  I  dinna  think 
ma  ain  mither  wad  ken  ma  noo,  I'm  sae  fou'  o'  wounds  an' 
bruises.  Ye  see  I  got  an  invitation  tae  attend  the  Mowat 
demonstration — an'  a  demonstration  it  turned  ont  to  be  frae  a 
Tory  point  o*  view.  Noo,  thinks  I,  here's  a  chance  for  me  tae 
bring  mysel'  into  notice  like.  Ise  gets  a  bicycle  an'  I'll  pit  on 
my  McPherson  tartan  kilt  in  honor  o'  sir  Dauvit ;  it'll  a  kind  o' 
console  him;  for  the  onmercifu'  snubbin'  he  got  frae  Blake  the 
ither  day.  Ye  see  I'm  tryin'  to  get  a  gover'ment  place,  an'  as 
I  dinna  ken  exactly  which  pairty  I  micht  be  obliged  tae  yet,  I 

thocht  I  wad  hand  wi'  the  oat  an'  play  wi'  the  kitten ;  that's 
tae  say,  I  wad  figure  in  the  Orit  procession,  but  wi'  the  Phair- 
son  kilt  on.     Sae  I  got  a  bicycle.     A  bicycle  is  ae  solitary 
mttckle  wheel,  a'  silver-eeged  round  the  rim  ;  an'  ye  get  astride 
this  wheel,  an*  it  rins  awawi'  ye  the  minnit  ye  begin  tae  ca' 
yer  feet  up  an'  doon  time  aboot ;  an'  then  there's  a  little  wheel 
that  comes  rinnin'  ahint  ye  like  a  little  collie  doggie.     The 
great  deeficulty  is  tae  get  up  on  the  wheel,  an'  tae  bide  there 
when  ye  are  up.     Weel,  I  got  ma  bicycle  oot  intae  the  back 
yard,  an'  after  I  got  mysel  drest  up  in  my  new  kilt,  I  gets  out 
a  chair  an'  proceeds  to  mount  the  machine.     I  canna  under- 
stan'  to  this  day  hod  it  cam  aboot,  but  the  first  thing  I  kent 
was  a  fearf u  pain  in  ma  nose,  a'  the  stars  o'  the  farmament 
dancin'  afore  ma  een,  an'  mysel  spreed  oot  on  ma  face,  an'  the 
bicycle  ridin'  on  tap  o'  me  instead  o'  me  on  tap  o'  it.     This  was 
very  humiliatin'  tae  a  respectable  man  like  me,  the  mair  sae 
that  gigglin'  limmer,  my  landlady's  dochter,  was  stannin'  at  the 
kitchen  window  just  splittin  her  sides  at  the  sicht  o'  me  in  a 
kilt  fleein'  heels  ower  head,  like  that.     Somehoo  or  ither  I  got 
up,  an'  after  I  got  a'  the  bluid  an'  dirt  washed  o^  my  face,  I 
resumed  the  attack.     I  thocht  on  Bruce  an'  Bannockbum,  an' 
tuk  courage.     I  kent  that  lassie  was  lukin'  at  me,  so  I  staps 
up  quite  brisk,  an'  after  hoppin'  aboot  wi'  ae  leg  up  an'  anither 
doon,  for  a  while,  I  boldly  threw  my  ither  log  ower  the  wheel, 
an'  sat  doon  —on  the  sidewalk.     It  was  maist  extrao'ordner.     I 
began  tae  think  that  either  me  or  the  bicycle  was  bewitched. 
It  beat   SicPharson's  horses.     It  was  a  most  terrible  settin' 
doon,  an'  I  felt  mair  oncomfortable  than  I  could  very  weel 
express  tae  ye.     My  nose  by  this  time  had  swelled  tae  sic  an 
extent  that  I  couldna  see  straught  afore  me  ;  but  for  a'  that,  I 
was  determined  tae  try  again.     There's  naething  like  persever. 
ance.     Sae  I  got  a  baud  o'  the  oonfoonded  thing,  an'  wi'  some 
very  superior  engineerin'  I  just  managed  for  the  first  time  tae 
get  fairly  set  doon  in't,  when  flap  ower  it  gaed  sideways  as  flat 
as  a  flounder,  an'  mo  in  the  maist  ondignified  poseetion  imagin- 

able,  bein'  there,  no  able  tae  get  up,  wi'  a  bicycle  a-tween  ma 
twa  legs,  an'  ma  head  in  a  shallow  trough  o'  water,  that  the 
landlady  keeps  there  for  her  jucks  to  soom  in.  The  twa-ree 
minutes  I  lay  there  I  began  to  hae  a  most  profoond  respect  for 
the  clever  fellows  that  cud  gang  whirlin'  awa'  like  the  wind  on 
ane  o'  the  machines  ;  an'  here's  me  couldna  even  get  up  on  ane 
without  gettin'  doon  agin'  willy  nilly.  However  I  was  vera 
shure  I  wasna'  gaun  to  let  that  conquer  me,  sae  I  up  an'  at  it, 
an'  though  I  cam  skelp  doon  every  ither  time,  an'  had  a  gude 
skin  fa'  o'  sair  banes — heth,  I  got  the  upper  haun  after  a',  an'  sat 
up  as  stiff  as  a  poker,  wi'  ma  feet  gaun  paddlin'  up  an'  doon' 
like  the  fins  o'  a  deevil-fish.  The  warst  job  was  the  steerin'  o' 
it.  Dae  what  I  like  it  wad  rin  across  the  road  an'  land  me 
intae  a  plate  glass  window,  or  gang  careerin'  ower  some  puir 
body's  peanut  stand,  an'  a'  sic  cantrips,  that  not  only  poover- 
eezed  ma  purse,  but  brocht  doon  on  ma  puir  head  sic  horrible 
profanity,  tae  sae  naething  o'  bein^  landed  in  an  open  sewer 
heed  first,  an'  left  there  wi'  my  tartan  stockin's  wavin'  i'  the 
air.  The  vera  day  afore  the  procession  I  was  birlin'  awa'  doon 
the  street,  an'»I  was  just  thinkin'  sic  a  wonderfu'  thing  perse- 
verance was,  an'  had  cum  to  a  corner  o'  a  street  where  they 
were  layin'  the  block  pavement,  when  I  turned  the  crank  the 
wrong  way,  an'  awa'  it  flew  intae  the  middle  o'  the  street,  an' 
whumled  me  clean  heels  ower  heed  among  the  new  laid  tar, 
whar  I  lay  an'  stuck  fast,  till  some  jabberin  French  Cana- 
dians cum  an'  peeled  off  half  the  gravel.  The  half  o'  ma  kilt  I 
left  stickin'  on  the  pavement,  but  on  my  road  hame  I  tuk  the 
bicycle  an'  marched  it  in  to  Andrew's  auction  rooms,  whur 
onybody  can  git  it  for  the  same  money  as  I  paid  for't.  Noo — 
if  I  canna  afford  to  get  a  horse  or  a  cuddy,  I'll  just  ride  on 
shank's  nag  for  the  rest  o'  my  days.  Gude  folks  are  scarce  in 
this  country,  an'  if  that  machine  was  tae  rin  me  intae  the  bay 
some  day,  the  Government  micht  hae  some  diffeculty  in  fillin' 
the  vacancy  I'm  waitin'  for,  sae  for  the  present  I'll  just  sign 
mysel,  yer  brither,  •  Hugh  Aiblie. 

FIFTH  EPI8TLEJ 


UUOH  BECOMES  A  BoOK  AgENT   AND   RELATES  WHAT  BEFELL  HIM  IN 
HIS  ENDEAVOR  TO  EnUOHTEN  TUE  PeOPLE. 

LikAR  WuLLiB, — I  jist  think  I  see  ye  haudin'  up  yer  twa 
hands  an'  exclaimin'  "  Ma'  conscience  !  gude  gosh !  has't  railly 
come  to  that — opr  Hughie,  a  Book  Agent !  hech  !  hech ! "  It  is 
awfu  to  think  o'  me,  Hugh  Airlie,  a  braw  Scotchman,  the  aff- 
spring  o'  decent  paarents,  a  gude  scholar,'  weel  read  i'  the  Cate- 
chism, an'  a  member  o'  the  Established  kirk — degenerated  doon 
until  what  wad  in  auld  times  wad  be  ca'd  a  gahgrel  bodie,  but 
noo,  wi'  modern  politeness  designated — a  Book  Agent.  Weel, 
what's  done  is  na  ta  dae,  but  I'm  fear'd  the  name  o'  the  thing 
will  stick  tae  me  for  life.  The  bookie  I  was  tae  sell  is  ca'd 
"  Canadians  as  seen  by  Englishmen " — a  maist  remarkable 
publication,  by  a  man  that  spent  a  hale  week  in  Canada^  an' 
kens  a'  aboot  it — a  book  nae  intelligent  Canadian  should  be 
without,  seei'n  it  gies  him  a  glisk  o'  himsel  as  ithers  see  him, 

detailin'  a'  the  Qutinnera  and  oustoms  o'  the  Canadian!  in  a  way 
that  mak's  the  folk  an'  the  kintre  quite^onrecognizable,  an'  wad 
seem  tae  hae  been  gotten  up  specially  for  the  wonder  an'  aston- 
ishment o'  Canadians.  A'  this  rigmarole  I  had  to  rin  aff  my 
tongue  end  like  thread  off  a  pirn  at  ilka^door  I  cam  tae,  an' 
losh  !  Wullie,  it  was  awfu'  monotonous,  sayin'  the  same  thing 
oweran'  ower  again;  it  was  waur  than  the  prayers  in  the  Eng- 
lish Kirk.  It  was  terrible  oauld  the  first  mornin'  when  I  set 
oot  wi'  ma  valeece  in  ma  haund  tae  tak  the  toon  by  storm. 
The  windows  were  white  wi'  rime,  so  I  cudna  see  what  kind  o' 
a  day  it  was,  but  I  could  hear  the  cart  wheels  screechin'  wi'  the 
frost,  an'  the  folks  feet  gaun  chirk,  chirk,  c!iirk,  ower  the  frozen 
snaw,  an'  every  noo  and  then  the  sidewalks  wad  gang  crack  ! 
in  a  way  that  made  ye  think  that  O'Demon  Rossa  maun  be 
busy  liberatin'  Ireland.  Sae  I  rowed  up  ma  chowks  wi'  ma  new 
red  an'  yellow  grauvat,  pittend  roon  my  haffits  five  or  sax  times 
bo's  the  best  fringe  wad  hing  doon  in  front  below  ma  beard,  an' 
then  I  pat  ma  gude  Kilmarnock  on,  an'  ma  mittens,  an'  wi'  ma 
valeece  in  ma'  haund,  I  slippit  intill  the  next  room  whaur  a 
muckle  gless  hung,  tae  tak  a  yiew  o'  mysel  afore  settin' 
oot.  After  takin'  a  gude  steady  look,  I  cam  to  the  con- 
clusion that  ma  vera  appearance  wad  sell  the  book.  A  braw 
decent  lookin'  fellow  like  me,  was  a  guarantee  that  the  book  sic 
a  man  carried  maun  be  gude ;  in  fack,  1  began  to  think  a  man 
can  make  ony  trade  respectable.  There  was  Garibaldi  noo,  for 
instance,  made  caunels  for  his  livin'  at  one  time ;  it's  the  pre- 
rogative o'  great  men,  they  can  dae  ony  thing  without  the  dirt 
stickin'  to  their  fingers.  Sae  takin'  this  consolation  to  mysel' 
I  gaed  up  the  steps  o*  a  very  respectable  luckin'  hoose  an'  very 
genteely  chappit  at  the  door.  Then  I  tuk  oot  ma  pocket- 
neepyiiT  an'  blew  ma  noose  quite  easy  like,  an'  stuck  ma  Kil- 
marnock a  wee  tae  ae  side,  an'  spread  oot  ma  beard  a  kind 
~  o'  brisk  like,  for  thinks  I,  maybe  some  braw  young  lass  may 
come  to  the  door.  Then,  as  naebody  cam,  I  chappit  again  an' 
waited  ;    but  nae  answer  !    I  kent  they  were  in,  for  I  beard  a 

pianny  playin'  an'  somebody  cryin'oot  "one-two-three-four;  one, 
two,  three  and  four  and  "—  an'  then  I  heard  them  lauchin'.  This 
provokit  me ;  the  idea  o'  them  ffigglin'  an'  singing  an'  me  stan- 
nin'  near  frozen  tae  death  on  the  door- step  was  enough  to  pro- 
voke onybody,  but  thinks  I — 'od  I'll  mak  them  hear  whether 
they  will  or  no.  Sae  I  tuk  ma  fit  an'  began  kickin'  on  the 
panels  o'  the  new  varnished  door.  I  hammered  sae  lood,  the  folk 
on  ilka  side  next  door,  cam  peekin'  oot  tae  see  what  a'  the  noise 
was  aboot.  But  I  just  nodded  to  them  an'  gaed  on  kickin', 
when  on  a  sudden  the  door  flew  wide  to  the  wa's  an'  a  little 
white-faced  mannie,  wi'  twa  lang  waxed  ends  on  his  moustache, 
an'  a  dandie  dressing-gown  wi'  tassels  hinging  frae  his  waist, 
yells  oot  very  oncivilly,  "What  the  devil  do  you  mean,  sir? 
Why  didn't  you  ring  the  bell  ? "  "  Na  !  what  the  deevil  do  ye 
mean,  ye  insignificant  lookin'  cretur,"  says  I,  for  I  was  mad, 
"  hoo  was  I  ta  ken  ye  wanted  yer  bell  rung  f  I  didna  come 
here  tae  ring  bells,  I  cam  to  see  gin  I  could  sell  you  a  vera  fine 
book,  it's — "  at  this  meenit  his  e'e  lichted  on  the  panel  o'  the 
door  whaur  a'  the  varnish  was  kicked  afi*  wi'  ma  feet,  an'  afore 
I  could  ooonerstaun'  hoo  it  happened,  up  flew  the  dressin'  goon, 
something  struck  me  right  in  the  staurn,  an'  I  lichted  headfore- 
most wi'  ma  valeece  arnaiig  the  snaw  on  the  edge  o'  the  side- 
walk, an'  heard  the  most  awfu'  profanity  ringin'  in  ma  lugs  an' 
the  door  bangin'  like  thunder.  When  I  pickit  mysel  up  again 
the  hale  raw  o'  doors  was  fu'  o'  folk  grinnin'  an'  lauchin'  at  me 
an'  ray  valeece  lyin'  in  the  snaw,  but  heth !  I  defied  them,  an 
after  I  shuk  the  snaw  oot  o'  ma  een,  I  strutted  doon  afore  them 
a'  wi'  ma  heid  i'  the  air,  the  very  same  as  gin  I  had  been  a 
Duke  o'  the  Hielands  wi'  a  piper  playin'  afore  him.  It  was  a 
mair  humble  hoose  I  chappit  at  next  time,  nor  did  I  hae  to 
wait  a  meenit  afore  it  was  opened  by  a  sleepy  lookin'  fellow  wi' 
a  muckle  red  jersey  sark  on  ootside  o'  his  waistcoat.  Afore  I 
cud  open  ma  mou  to  speak,  he  yells  out  "  Halleluia!  "  wi'  sic 
a  vengeance  that  I  was  frichtened  amaist  to  say  a  word.  Sae 
very  ceevily  I  began,  "  This  is  a  work,  sir — "  "  Ow  !    I  dowu't 

waunt  it,"  says  he,  interruptin'  me  in  the  maist  ill-bred  mainner, 
"  I've  renounced  the  devil  and  all  his  works."  "  I'm  vera  glad 
to  hear  that,"  says  I,  "  but  this  book — "  Naething  wad  dae 
but  he  maun  interrupt  me  again.  "  Do  you  belovmg  to  the 
ahmy  1 "  says  he.  "  Weel,  no  exactly,"  says  I,  "  but  I'm  a  kind 
o'  conneckit  wi't  like,  my  gude  brother's  cousin  was  a  soger  an' 
gaed  a'  through  the  Crimean  war,  an'  was  at  the  sibge  o'  Luck- 
now — "  "  Ow  !  that's  the  devil's  ahmy  !  "  says  he  wi'  a  kind  o' 
a  sneer,  "  Weel,  that's  true,  they  were  deevils  to  fecht,  nae 
doot  aboot  that,"  says  I.  "  But  we  fight  against  the  devil," 
says  he.  "  Weel  noo,"  says  I,  "  the  best  thing  ye  could  dae 
would  be  to  buy  one  o'  the  books,  for  gin  the  devil  was  to  get 
readin'  this  book,  the  representations  wad  be  the  death  o'  him." 
Wi'  that,  up  he  comes  tae  me,  an'  layin'  his  heavy  hand  on  ma 
shouther,  says  he,  "  My  friend,  the  devil  has  got  a  hold  of  you." 
"  Aye,  so  I  see,"  quo  I,  an'  oot  I  cam,  seein*  there  was 
nae  chance  o'  makin'  a  sale.  Luck  oot  for  anither  epistle  next 
mail  frae  yer  respeckit  brithei'. 

Hugh  Airlie. 

Hugh's  further  adventures  as  a  Book  Agent — and  his  horror 

AT    BEING  TAKEN  FOR  A   DtNA  MITER.      The  LUCKY  DENOUEMENTS. 

Drab  Wullib, — Ye'll  be  glad  tae  hear  I've  gi'en  up  the 
book-agency  business.  It  was  mair  than  I  cud  stand,  to  be  a' 
the  time  chap — chappin'  awa'  at  folks'  doors,  an  after  stannin' 
i'  the  cauld  wi'  ma  taes  stingin'  an'  ma  fingers  dinlin'  for  nae- 
thing  ava  but  to  get  the  door  steekit  i'  ma  face  just  as  I  wad  be 
i'  the  middle  o'  a  tine  peroration  aboot  the  book  I  was  sellin'. 
No — I  cudna  stand  it  anither  meenit,  an'  had  serious  thoughts 
o'  listin'  for  the  Soudan,  only  I  didna'  approve  o'  Gladstone's 
policy  oot  there,  an'  think  I  cud  hae  managed  things  a  gude 
deal  better  if  I  had  been  at  the  head  o'  affairs ;  sae  ye  see,  I 
cudna'  conscientiously  gang  an'  fecht  under  him.  I  can- 
na  say,  hooever,  that  its  a'thegither  his  faut  that  they  are  gaun 
tae  be  sae  hard  up  for  men.     I  see  the  muckle  Hooshian  bear 

is  gettin'  up  on  his  hind  legs  again ;  there's  naething  i'  the  world 
frightens  him  like   the  tune  o'  the   "  Hunder  Pipers  " — but 
whaur  they're  gaun  ro  get  a  hunder  pipers  noo  beats  me.     The 
landlords  drave  oot  the  braw  Hielanman  tae  mak  room  for 
their  game,  an'  noo  they  can  send  oot  their  game  to  fecht  the 
Arabs  an'  the  Rooshians.     But  a'  this  of  course  has  naething 
tae  dae  wi'  my  book-agency  ;  an'  noo  I  maun  tell  ye  the  maist 
remarkable  circumstance  that  decided  me  tae  gie  up  the  book- 
blsness.     I  canna  help  laughin'  yet  when  I   think  o'  a'e  day 
I  cam  up  tae  a  vera  respectable  luckin'  hoose,  an'  a  sort  o'  a 
presentment  gart  me  gang  up  the  stair  an'  chap  at  the  door,  wi' 
ma  valeece  i'  ma  hand.  After  chappin'  I  waited  a  wee,  an'  then 
gettin'  nae  answer  I  tried  the  bell ;  an'  naebody  comin',  thinks 
I,  I'll  just  try  the  door  tae  see  if  ony body's  in.     Tae  my  aston- 
ishment, the  door  opened  quite  easy,  an'  thinkin'  maybe  the 
folk  o'  the  hoose  micht  be  deaf,  an'  me  bein'  anxious  tae  inak  a 
sale,  I  just  gaed  daunderin'  awa  in,  but  saw  naebody.     Maybe, 
thinks  I,  they  are  a'  on  the  tap  flat,  an'  wi'  that  I  gaes  slippin' 
up  the  stair.     I  wasna'  half  way  up,  hooever,  when  I  sees  a 
woman's  head  keekin'  oot  o'  a  door  at  the  head  o'  the  stair,  an' 
the  meenit  she  clapt  an  e'e  on  me,  she  lut  a  great  skreich — an' 
banged  tae  the  door,  an'  began  haulin'  up  the  bedstead  an'  the 
chest  o'  drawers  an'  the  wash-stand,  an'  piled  them  a'  on  tap  o' 
ane   anither  tae  barricade  the  door.     Railly,  I  cudna'  help 
laughin'  at  the  silly  creatur — but  I  didna  want  tae  f  richt  her, 
sae  I  loots  doon  an'  pittin'  ma  moo  tae  the  key-hole  I  roars  in 
till  her,    "  Hoots  !  ye  silly  glaikit  woman  ;  what  are  ye  fleyed 
at  ?     Did  ye  never  see  an  honest,  gude-luckin'  man  a'yer  days 
afore  1     Open  the  door — like  a  sensible  woman—^I've  a  book 
here " 

Afore  I  cud  feenish  what  I  was  gaun  tae  say,  I  heard  some 
thing  like  the  bell  o'  an  alarm  clock  dirlin'  awa  for  twa  re- 
meenits,  an'  then  the  woman  she  cries  tae  me,  "  Hello  !  hello ! 
is  that  the  Central  V 

Qf  course,  I  made  an  answer  at  once  through  the  ke^-hpl©. 

"  No,"  says  I,  "  it's  just  me — I'm  selling  a  book  here- 


"  Connect  with   number  24 — Thompson's  wholesale " 

says  she. 

"No,"  says  I,  "nae  connection  wi'  onybody  but  raasel'. 

I'm  the  agen^  for  this  work.     It's  a  book "  but  just  as  I 

was  gaun  on  she  cried  oot  real  glad-like : 

"  Oh  !  is  that  you,  dear  ?  "  I  didna'  vera  weel  ken  what 
tae  think  o'  this. 

"  Yes,"  says  I,  "  it's  me  -  an'  if  ye'll  just  open  the  door  an' 
come  oot  o'  there  —the  very  sicht  o'  me  '11  convince  ye  that  I'm 
an  honorable  man." 

"  Come  at  once,  dear,"  says  she,  "  there's  a  man  in  the 
house." 

"  A  man!  "  says  I,  "  whaur  is  he  1  dy'e  think  he  wad  buy 
a  book?" 

"  No,"  says  she,  "  I  think  he  must  be  an  escaped  lunatic — 
he  acts  so  queer — I'm  awfully  frightened,  and  the  girl  has  gone 
down  town." 

"  Hoot*-toots,"  says  I,  "  dinna'  be  feared,  'gin  ony  man 
offers  tae  lay  a  hand  on  ye  when  I'm  here  I'll  lay  his  head  open 
wi'  ma  valeece." 

I  begood  to  see  noo  what  made  her  sae  feared,  it  was  the 
man  in  the  hoose  somewhaur,  that  she  had  locket  hersel'  in  for 
fear  o'. 

"  Oh,  my  darling  !  my  darling !  I  am  so  frightened — do 
bring  some  of  the  force  along  with  you,"  says  she  again — an' 
then  the  bell  gaed  dirl  again. 

Man,  it  just  touched  me  tae  the  very  roots  o'  ma  heart,  to 
hear  that  puir  cretur  ca'in'  me  herdaurlin'  like  that ;  I  just  felt 
as  gin  I  had  kent  her  a'  ma  days — an'  I  says — through  the  key- 
hole : 

"  Dinna  be  alairmed  my  bonny  doo,"  says  I,  "  I'll  just  sit 
doon  on  this  sheeps-'oo'  mat  at  yer  bed-room  door  here,  till  yer 
servant  lass  comes  in — an'  if  the  man  tries  tae  come  naur  ye 
he'll  hae  tae  stap  ower  ma  dead  body  first,"  an'  wi'  that  I  just 

settled  masel'  doon  comfortably  on  the  mat  wi'  ma  back  up 
again  the  door,  an'  was  just  sittin'  thinkin'  hoo  it  maks  a  man's 
heart-strings  dirl tae  hear  a  woman  say,  '^ my  daurlirCy*  when 
I  hears  a  licht  fit  fleein'  up  the  stair,  an'  afore  I  cud  get  up,  a 
fellow  sprang  at  ma  throat  an'  thrappled  me  till  I  was  black  i' 
the  face,  an'  very  naur  by  wi't.  I  cudna'  believe  ma  'een  when 
I  saw  twa  big  policemen  busy  clappin'  a  pair  o'  shackels  on  me 
— an'  the  man  sayin'  to  thera,  ''  He's  a  despdrate  ruffian  I  am 
afraid — you'll  better  be  careful  how  you  handle  that  valise — he 
is  very  likely  a  dynamiter."  The  thocht  o'  m«,  a  respectable 
Scotchman,  bein'  ta'en  for  a  deevilish  dynamiter  was  mair  than 
flesh  an'  bluid  cud  stand — every  drap  o'  Hielan'  bluid  was  up 
in  a  meenit,  an*  I'm  no  sure  but  what  maybe  I  swore  a  wee — 
but  says  I,  "  Ye  ill-minded  deevils,  d'ye  ken  wha  yer  speakin' 
aboot  ?  Can  a  respectable  book-agent  no  protect  a  puir  helpless 
woman  wi'  his  dead  body,  withoot  bein**  ta'en  for  an  ill-prettit 
dynamiter  ? "  An'  wi'  that  I  maks  a  grab  for  ma  valeece,  but 
the  moment  I  made  for't,  the  twa  peelers  flew  doon  the 
stair  like  wildfire,  an'  we  could  hear  their  muckle  feet  rinnin' 
awa  doon  the  sidewalk.  Weel,  I  gat  a  baud  o'  the  valeece  wi' 
ma  shackled  hands  an'  I  turned  oot  ma  books  rioht  at  the  man's 

feet.     "  Noo,"  says  I,  "  as  sure's  my  name's  Hugh  Airlie " 

"  Hugh  Airlie  !  "  cries  the  man  (an'  I  thocht  his  face  was  a  kind 
o'  familiar)  "  Hugh  Airlie  !  Not  Hugh  Airlie  of  Cleekimin 
Tollgate,  Scotland,  surely  ?  "  "  The  very  man,"  says  I,  "  but 
wha  may  you  be  !  " 

"  Why,  don't  you  remember  Tam  Tamson,  your  old  school- 
mate, who  used  to  go  nest  harryin'  with  you  in  Cleekimin 
woods  ? "  "  Ma  conscience !  is  that  you  Tam  ?  "  says  /.  Weel, 
the  upshot  o'  a'  this  is,  I'm  in  a  fine  situation  in  Tamson  an' 
Tamson's  wholesale  warehouse,  but  ye  may  be  very  sure  I  keep 
oot  o'  the  road  o'  Tam's  wife,  for  it  was  her  I  heard  speakin  to 
Tam  through  the  telephone,  a'  the  time  I  thought  she  was 
peakin'  tae  me.     Yer  brither,  Hugh  Airlie. 

Relates  how  a   "pebvil  o'  a  clerk"  led  Hugh  a  wild-ooose 
CHASE  ON  A  Hunt  for  a  Wife,  and  Huoh's  resolve  to  get 

EVEN    "  Wl'  THAT  IMP  o'  SaUTAN." 

Dear  Wullie, — I  never  thocht  sae  muckle  shame  in  a*  ma 
life  as  I  dae  at  the  present  meenit  sittin'  doon  tae  tell  ye  what 
happened  tae  me  sin'  I  wrote  tae  ye  last — an*  railly  I  dinna 
think  I  could  thole  tae  live  a  day  langer  if  it  wasna  that  I  tak 
intae  consideration  that  the  best  o*  us  a'  are  liable  tae  fa'  intae 
temptation,  an'  come  oot  sma'er  men  than  we  gaed  in.  An' 
then  again  I'm  no  the  first  great  man  that  has  made  a  mistak' 
in  his  lifetime  ;  anither  thing,  the  deeviltry  in  the  risin'  gener- 
ation is  beyond  human  comprehension.  Ye  see  I  had  gotten 
gey  in  weel  acquaint  wi'  ane  o'  the  clerks,  an'  had  just  opened 
ma  mind  a  wee  till  him,  an'  tellt  him  that  noo  whan  I  was  in  a 
gude  sitiwation,  I  thocht  it  was  onbecomin'  a  responsible  man 
like  me — a  friend  o'  Tarn  Tamson's,  to  be  bauthered  luckin* 

after  sarks  and  stockin's,  an'  a'  sic  like  paltry  women's  wark, 
an'  that  I  was  thinkin'  o'  luckin'  oot  for  a  wife  tae  just  kind  o 
tak  care  o*  me  like. 

Weel,  ae  day  in  great  confidence  he  says  tae  me :  "  Noo, 
Airlie,"  says  he,  *'  dinna  ye  be  led  awa  wi'  thae  frizzed-up  lim- 
raers  o'  lassies  ye  see  gigglin'  aboot,  just  ye  keep  a  calm  sough, 
an'  wait  till  ye  see  an  adverteezement  in  the  papers  frae  some 
decent  woman  wantin'  to  correspond  wi'  an  honest  man,  an' 
just  answer  that,  an'  ma  word  for't  ye'll  get,  withoot  ony 
trouble  or  expense,  some  gude  woman — ready  tae  drap  intae 
yer  airms  like  a  ripe  aipple.  I  thocht  that  was  rather  a  queer 
way  o'  gettin'  a  wife,  an'  in  fact  I  tellt  him  sae,  but  he  solemnly 
assured  me  that  it  was  the  only  reliable  way  o'  securing  a  rail 
gude  wife  in  this  kintra — besides  it  was  a  great  savin'  o'  siller 
in  the  way  o'  treatin'  to  ice-cream,  an'  concert  tickets,  an'  a'  the 
rest  ot,  wi'  the  chances  o'  gettin'  the  mitten  after  a'  ma  ootlay. 
I  couldna  help  seein'  there  was  a  gude  deal  o'  force  in  what  he 
said — sae  I  promised  to  lie  low  an'  keep  ma  weathar  e'e  open 
for  matrimonial  adverteezements.  Lo !  an'  behold  ye  !  the  vera 
neist  day  he  brings  me  a  Telegram,  wi'  this  adverteezement : 
"  A  widow  ladj/f  without  encumbranceSj  a/nd  possessing  con- 
siderable property  in  her  own  rights  would  like  to  correspond 
with  an  honest  many  with  a  view  to  matrirnxmy.  Scotchman 
pre/erred.    Strictest  confidence  preserved. — Box  14^,  Telegram." 

Man,  Wullie,  when  I  read  this,  it  just  luckt  tae  me  like  a 
special  dispensation  o'  Providence  for  ma  particular  benefit — 
for  ye  see  I  was  baith  steady  an'  respectable,  an*  then  I  was  a 
Scotchman.  It  moved  me  profoondly,  an'  I  just  stud  for  a 
meenit  wi'  the  Telegram  in  ae  hand  an'  the  broom  i'  the  'tither, 
an'  fixin'  ma  een  on  the  clerk  I  quoted,  wi'  great  solemnity  an' 
feelin'j  the  words  o'  Shakespeare : 

"  There's  a  divinity  that  shapes  our  ends, 
Kouch  hew  them  how  we  will." 

The  puir  fallow  couldna  control  his  emotion,  an'  clappin'  his 
pocket  neepkin   to  his  face  he  gaed  awa  up  i'  the  elevator, 

blawin'  his  nose  a'  the  road  up.  The  meenit  I  got  hame  tae  ma 
boardin'  hoose  an'  got  ma  supper,  I  slippit  awa  up  tae  ma  bed- 
room an'  wrote  the  following  letter : 

'^  Dear  a  Hunder  an'  Forty-twa, — Seein'  yer  adverteezement 
for  a  man,  I  tak  upon  masel  to  write  an'  tell  ye  that  I'm  baith 
steady  and  respectable,  an'  come  more-over  o'  a  respectable 
faimly — to  wit : — the  Airlies  o'  Cleekimin  toll-gate — an'  a 
direct  decendant  o'  the  *  Bonnie  Hoose  o'  Airlie,'  sae  celebrated 
in  Scottish  sang.  I'm  a  vera  cautious  man,  an'  dinna  believe 
in  buy  in'  a  pig  in  a  poke,  sae  afore  wo  proceed  ony  farther  wi 
this  bisness,  I  wad  like  ye  tae  send  me  yer  photograph — so's  I 
could  see  the  pig,  like,  afore  makin'  the  bargain.  Just  address 
yer  letters  tae  Hugh  Airlie,  Esq.,  Tamson  an'  Tamson's  Whole- 
sale, Toronto." 

This  espistle  I  carried  an'  deposited  safely  wi  the  Telegram 
lass  at  the  coonter.  The  vera  next  afternoon  ma  freen,  the 
clerk,  hands  me  a  letter  in  a  most  beautifu'  handwriting,  from 
which  I  at  wance  concluded  she  maun  be  a  woman  o'  fair  edi- 
cation.  The  first  thing  1  luckt  at  was  the  photograph — Ma 
certy  !  she  was  a  strappin  kimmer,  as  fine  luckin'  a  woman  as 
ye'd  meet  wi'  atween  twa  parishes,  an'  wi'  a  pair  o'  rougish  een 
that  could  glower  ye  through  an'  through.  Of  course  she  had 
a  wheen  mair  ruffies  an'  falderals  an'  ribbons  roon  her  neck 
than 'I  approved  o',  but  then,  twa  ree  plain  words  after  we 
were  marrit,  wad  settle  a'  that  vanity.  The  letter  was  short 
and  tae  the  point,  showin'  her  to  be  a  woman  o'  sense — an*  nae 
haveril. 

"  Dear  Mr.  Airlie, — Yours  received.  At  your  request  I 
enclose  photograph.  Although  a  widow  I  flatter  myself  I  am 
as  good-looking  as  ever,  and  am  bound  to  make  a  good  wife.  I 
have  considerable  money  and  property  of  my  own — and  have 
determined  to  marry  only  a  Scotchman.  Any  questions  you 
may  ask  I  will  answer  in  my  next.  Please  answer  at  once  as 
there  is  another  candidate  in  the  field.     Yours  truly, 

"  Marian   Matheson." 

Ye  may  be  vera  shure  grass  didna  grow  at  ma  heels  afore  I 
answered  this  very  sensible  letter.     1  quickly  sorted  up  ma 
parcels,  an'  after  soopin'  up  the  warehouse,  I  borrowed  a  sheet 
o'  paper  an'  an  envelope  frae  ma  freen,  the  clerk,  an'  slippit  awa 
doon  intae  the  basement,  whar  in  the  privacy  o'  a  capawcious 
packin'-box,  I  poored  oot  ma  hale  heart  on  paper.     I  tellt  her 
that  when  I  luckt  on  her  photograph  I  exclaimed  wi'  the  poet 
Cowper  : — "  Would  that  those  lips  had  language." — an'  that, 
afore  lang,  I  houpet  tae  hae  the  pleasure  o'  preein'  that  bonny 
moo.     Ye  see,  that,   "  My  Daurlin',"  o'  Tam's  wife  was  dinlin' 
i'  ma  heart  yet,  an'  I  thocht  hoo  fine  it  wad  be  tae  hear  this 
bonny  picter  ca'  me  the  same.     Sae  after  twa  ree  mair  saft 
words,  I  proceeded  tae  the  bisness  pairt  o'  the  raaitter.     I  tellt 
her  that  as  a  primary  condition  tae  becomin*  Mrs.  Hugh  Airlie, 
she  maun  be  able  to  mak  baith  brose  an'  parritch  properly  ;  no 
like  crowdy  or  sawdust  steered  up  in  boilin'  water  an'  saut,  but 
fine,  lithe,  mellow  parritch,  that  wi'  a  wee  drap  o'  milk  would 
slip  doon  a  body's  throat  like  an  oyster.     I  would  also  like  her 
tae  ken  hoo  tae  roast  a  fine  bafft  herrin',  tae  mak  a  pot  o'  gude 
kale,  an'  a  farl  o'  crumpy  shortbread  for  a  New  Year's  day. 
Abune  a*  thing  I  tellt  her  that  gin  she  was  a  leeterary  woman 
I  wad  hae  naething  whatever  tae  dae  wi'  her.     I  said  I  was  a 
bit  o'  a  leeterary  man  raasel — an'  a  poet  forbye,  an'  I  wasna 
gaun  tae  hae  ma  ain  wife  settin'  up  in  opposition  tae  me,  be- 
sides, I  believed  in  women  keepin'  in  their  ain  places,  an'  no 
trespassin  on  the  preserves  o'  the  nobler  sex.     It  was  a'  vera 
weel  tae  crack  aboot  the  works  o'  Mrs.  Hemans,  an'  Mrs. 
Brownin',  an'  George  Eliot,  an'  Mrs.  Stowe  an'  a  wheen  mair-^ 
but  just  think  what  has  been  lost  tae  the  world  in  the  way  o' 
washin'  an'  mendin'  sarks,  daurnin'  stockin's,  shooin'  on  but- 
tons, an'  scrubbin'  flu  res,  the  time  they  were  daidlin'  awa  wi' 
their  poetry  an*  sic  like.     Anither  thing,  a  leeterary  woman  is 
no  near  sae  apt  to  be  meek  an'  obedient  tae  her  lord  an'  maister 
as  a  woman  wha  is  content  tae  tak  her  ideas  frae  her  lawfu' 
husband,  or  tae  live  for  him  an'  him  only,  an'  tae  be  humble  an' 

obedient  according  tae  Scripter.  Na !  na !  nae  leeterarj  woman 
for  me ;  I  couldna'  pit  up  wi'  ony  sic  truck.  About  the  baw- 
bees  an'  the  property,  seein'  I  had  nane  o'  the  twa  masel',  I 
thocht  the  suner  we  were  marrit  the  better,  so  we  could  become 
a  kind  o'  joint  stock  company  like,  an'  I  tellt  her  I  could  get 
ma  freen,  the  clerk,  for  best  man,  an'  get  the  hale  thing  ower 
wi'  as  little  expense  as  possible.  Tae  this  letter  I  received  an 
answer  the  very  neist  day,  appointin'  a  meetin'  at  the  fit  o' 
Simcoe  street,  just  opposite  the  freight  sheds,  at  aicht  o'clock  i' 
the  e'enin'  o'  Tuesday. 

Ye  may  be  vera  sure  ma  heart  gaed  pit-a-pat  tae  meet  the 
bein'  that  was  tae  be  the  better  half  o'  masel',  an'  the  life-long 
pairtner  o'  ma  joys  an'  sorrows.  For  the  first  time  i'  ma  life  I 
spent  a  hail  'oor,  kaimin'  oot  ma  beard,  an'  fiddlin'  awa  wi'  ma 
neck-tie,  so  as  tae  mak  a  gude  impression  on  ma  intended,  al- 
though, tae  tell  the  truth,  I  had  little  fear.  Ma  grannie  used 
tae  sae  I  was  the  best  luckin'  o'  the  family — the  vera  flooer  o' 
the  flock  in  fack.  I  had  aye  a  grand  nose,  sin'  ever  I  was  a 
laddie  in  the  tippeny  book,  its  sae  lang  an'  substantial,  an 
sonsy  ;  an'  in  conjunction  wi  ma  lang  upper  lip,  gies  me  an  ap- 
pearance at  wance  resp^table  lookin'  an'  sagawcious. 

Ma  ain  private  opinion  is  that  I  favor  Sir  Walter  Scott  in 
the  expression  o'  coontenance.  No  !  as  I  said  afore,  a  luck  i' 
the  glass  convinced  me  that  I  had  naething  tae  fear  on  the 
score  o'  looks,  sae  stickin'  ma  red  silk  pocket  neepkin'  in  ma 
breast  pooch  so  as  the  corner  could  be  seen  properly,  an'  takin 
up  ma  stick  i'  ma  hand,  I  gaed  daunderin'  awa  doon  Simcoe 
street  just  at  the  darkenin*.  It  sae  happened  that  the  assist- 
ant bookkeeper,  an'  a  wheen  o'  the  clerks  were  gaun  doon  that 
way  at  the  same  time,  an'  I  brak  out  in  a  cauld  sweat  tae 
think,  what  if  they  should  stick  tae  me,  an'  I  wadna  get  a 
chance  tae  meet  ma  fate  after  a'.  Hooever,  they  said  they 
were  in  a  hurry  tae  meet  some  f reens  at  the  train,  an'  sae  they 
passed  on  tae  ma  great  relief.  I  hadna  lang  tae  wait,  hooever, 
for  as  sune  as  it  was  aicht  o'clock,  I  saw  a  black  veiled  figure 

come  slippin'  oot  o'  the  dark  shadow  o'  the  station.  I  thocht  o' 
Isaac  gaun  tae  meet  the  veiled  Rebekah,  an'  on  the  wings  o' 
love  an'  expectation  1  cut  across  the  street  tae  meet  ma  destiny. 

"  Ma  dear  Mirren,"  says  I,  squeezin'  her  hand,  an'  admirin' 
her  fine  tall  feegur.  Sae  overpooered  was  she  at  ma  affection 
that  she  burst  oot  a  greetin'  an'  had  tae  keep  a  blawin'  her 
nose  a  meenit  or,4ute  afore  she  could  command  her  voice.  At 
last  she  says  in  a  quiverin*  voice,  "  My  dear  Airlie." 

"  Dinna  ca'  me  Airlie,"  says  I,  "  ca'  me  Hugh — ca'  me  yer 
darlin',"  says  I,  whisperin'  low  an'  pittin'  ma  airm  roon  her 
waist.  At  this  supreme  moment,  tae  ma  great  disgust,  wha 
should  come  up  an'  pass  by  but  the  bookkef  ])er  an'  twa  clerks 
— but  they  lookit  as  gin  they  had  been  at  a  funeral — an'  gaed 
by  withoot  takin'  ony  notice  o'  me. 

"  Ma  darlin',  I  love  you,"  whispered  tho  widow  in  ma 
lug,  an'  nearly  daft  wi'  joy  an'  the  thocht  o'  the  siller  an'  the 
property — I  said,  "  Ma  dear  Mireen,  we're  engaged  noo,  let's 
get  marrit  at  wance." 

"  Next  week,"  quo  she,  blawin'  her  nose  again. 

"Weel,  then,'/  says  I,  "your  wull  is  ma  pleasure,  sae  next 
week  be  it;  but  for  the  present  just  let  gie  pree  that  cherry  moo." 

The  puir  creature  was  shakin'  like  curds  in  a  spune,  an'  she 
turned  awa  her  head,  but  I  insisted,  an'  liftin  her  veil  wi'  ma 
stick  I  printed  (Gude  forgie  me),  a  stoundin'  smack — on  a 
muckle  black  moustache !  Tae  say  I  was  horrifeed,  wadna 
begin  tae  describe  ma  feelin's,  the  mair  sae  when  she  began 
flingin'  up  her  heels,  an'  laughin'  fit  tae  split  the  sides  o'  a  rhi- 
noceros. I  immediately  recognized  the  voice,  as  weel  as  the 
breeks  an'  cutikins'  o'  that  deevil  o'  a  clerk,  wha  had  gotten  up 
the  hale  sell  for  the  benefit  o'  the  clerks  an'  salesmen,  the  hale 
crood  o'  whom  were  at  that  meenit  congregated  across  the 
street  an'  doobled  up  every  wan  o'  them  like  as  they  had  been 
seized  wi'  the  cholera.  But  wait — the  mills  o'  the  gods  grind 
slow — I'll  get  even  wi'  that  imp  o'  Sautan  yet.     Yer  br.ther, 

Hugh  Airlie. 

EIGHTH  EPISTLE. 


Relates  how  Huoh  secured  his  Revenge  for  the  trick  played 
ON  HIM  BY  Jack  ;  also  gives  an  amusing  account  of  a  mistake 
that  Hugh  made,  and  of  how  the  University  Students 
impressed  him  as  a  lot  of  lunatics. 

Dear  Wullie, — Of  coorse  ye  canna  but  be  awaur  that  I 
was  weel  shucken  up  wi'  the  terrible  matrimonial  misshanter 
that  was  brought  on  me  wi'  that  deevil  o'  a  clerk,  an'  hooever 
I  was  gaun  tae  face  up  in  the  warehoose  I  didna  ken.  The  vera 
thocht  o't  cowed  me,  an'  gin  it  wasna  for  disappointin'  Tam  an' 
deprivin'  him  o'  my  valuable  services,  I  wad  never  hae  set  fit  in 
the  warehoose  again.  But  the  next  momin'  I  just  sat  doon  an' 
considered.  What's  dune  canna  be  ondune  ;  as  the  auld  sang 
says,  "  It'll  no  improve  yer  pooer  tae  bite,  man,  gnashin'  at  an 
airn  wa'."  Sae  wi'  this  bit  o'  philosophy  ringin'  i'  ma  lug,  I 
put  on  a  face  o'  brass,  an'  gaed  doon  an'  began  soopin'  up  the 

warehoose  just  as  gin  naething  had  ever  happened.  The  only 
thing  that  bauthered  me  was,  hoo  cud  I  get  upsides  wi'  that 
mischievous  deevil  o'  a  clerk.  Ye  see  he  was  sic  a  daft,  atf- 
handed  kind  o'  a  callant,  an'  sic  a  favorite  i'  the  warehoose  that 
it  was  hard  to  get  a  grip  on  him,  like.  But  I  determined  tae 
play  the  pairt  o'  a  speedir  an'  keep  a  calm  sough  till  I  got  an 
opportunity  tae  nab  ma  flee.  Ilka  time  the  door  opened  I 
thocht  it  was  him,  an'  I  luckt  up  tae  say  "  gude  morning,"  but 
nine  o'clock,  ten  o'clock,  an'  eleven  o'clock  cam,  but  ma  birkie 
never  put  in  an  appearance  Hooever,  just  as  I  was  concludin' 
that  he  maun  be  a  coward  o'  the  first  water,  I  got  a  message 
that  Maister  Tamson  (that's  Tarn)  wanted  tae  see  me  i'  the 
ortice. 

Tam  (he's  a  fine  fellow,  Tam,  just  his  grannie's  vera  jmage) 
was  sittin  i'  the  otiice  wi'  a  muckle  pen  stuck  ahint  his  lug,  on 
ane  o'  the  whirlygig  chairs,  an'  the  meenit  he  heard  my  fit  he 
turned  richt  aboot  wheel,  an'  says  he  tae  me  :  "  Do  you  think, 
Airlie,  that  you  could  take  Jack's  place  ? "  Noo,  "  Jack  "  was 
the  name  o'  the  clerk  that  had  played  the  trick  on  me,  an'  I  at 
ance  cam  tae  the  conclusion  that  he  had  dismissed  him  on  that 
account.  "  Weel,  Tam,"  says  I,  "  eh  !  I  mean  Maister  Tamson, 
since  ye've  thocht  richt  tae  dismiss  him  for  his  impidence  i' 
makin'  a  fule  o'  an  auld  freen,  like  masel,  I "  . 

"  Look  here,  Airlie  !  If  you  like  to  make  an  ass  of  your- 
self it's  none  of  my  business.  Jack  is  not  dismissed  by  any 
means,  but  he  belongs  to  the  Queen's  Own  and  they're  ordered 
off  to  the  North- West,  and  if  you  can  supply  his  place  till  he 
comes  back  I'll  be  very  glad,  and  of  course  you  will  get  an 
advance  of  salary." 

Noo,  ye  see  hoo,  in  the  coorse  o'  Providence,  I  was  revenged 
already.  At  the  thocht  o'  ma  promotion  a'  animosity  vanished 
an'  ma  only  thocht  was  hoo  I  cud  dae  him  a  gude  turn.  The 
only  thing  I  cud  think  o'  was  tae  buy  him  a  Bible — for  I  kent 
he  was  a  vera  thochtless  fellow,  an'  noo  when  he  was  aboot  tae 
faee  the  enem}-  an'  maybe  the  King  o'  Terrors  himsel',  he  wad 

be  mair  like  tae  pay  attention  to  the  passages  I  wad  mark  oot 
till  him.  Sae  I  gaed  doon  tae  a  shop  an'  laid  oot  fifty  cents  on 
an  onrevised  edition  copy  o'  the  Scripters,  an'  I  sat  up  till  twal 
o'clock  at  nicht  markin'  oot  passages  applicable  tae  his  posee- 
tion.  I  markit  in  particular  thae  passages,  ''  Seest  thou  a  man 
wise  in  ain  conceit  ]  there  is  mair  houp  o'  a  fule  than  o'  him," 
"Cast  out  the  Ammonites,"  "  Thou  fool,  etc.,"  an'  ithers  calcu- 
lated to  set  him  a-thinkin'.  T  was  terribly  scandaleezed  at  the 
way  folk  were  careerin'  aboot  the  hale  Sawbath  day,  instead  o' 
gaun  tae  the  kirk  an'  bidin'  i'  the  hoose  till  Monday,  an'  the 
sicht  o'  thae  puir  laddies  sellin'  newspapers  a'  day  vera  naur 
brak  ma  heart.  Hooever,  I  gaed  doon  till  the  station  tae  see 
them  aff,  an'  sic  a  steer  ye  never  saw  in  a'  the  days  o'  yer  life. 
I  was  lifted  bodily  aff  ma  feet  wi'  the  crood,  some  lauchin,  some« 
greetin',  an'  the  thocht  maist  forcibly  suggested  tae  me  was 
that  this  wad  be  a  tough  kintra  tae  conquer.  The  vera  luna- 
ticks  were  oot  in  a  body  tae  see  them  aff.  The  puir  fellows  ! 
ma  vera  heart  was  sair  to  see  siccan  a  decent  body  o'  young 
men  deprived  o'  reason  just  at  the  ootset  o'  life.  But  I've  nae 
doot  but  it  maun  be  hereditary.  I  was  staunin'  amang  the 
rest  waitin'  for  the  troops  when  I  hears  somebody  ahint  me 
sayin',  "  Here  come  the  lunaticks,"  an'  wi'  .that  I  hears  a  maist 
terrible  roar,  for  a'  the  world  like  the  yells  o'  the  lions  and  tee- 
gers  in  a  menagerie  ;  an'  tumin'  roon  I  beheld  tae  ma  horror  a 
hale  airmy  o'  the  puir  creatures,  led  on  by  their  keeper,  a  fel- 
low wi'  a  pair  o'  muckle  fearsome  black  een  that  blazed  like 
coals  o'  fire.  They  were  singin'  "  Auld  Grimes,  Auld  Grimes, 
Auld  Grimes,"  at  the  tip-tap  o'  their  voices  tae  the  tune  o' 
"  Auld  Lang  Syne,"  an'  I  could  nae  help  thinkin'  "  tae  what 
base  uses  dae  we  come  at  last."  It  was  eneuch  tae  gar  ma 
national  poet  turn  ower  in  his  grave.  But  ''  wha  can  adminis- 
ter till  a  mind  diseased  1 "  Then  they  mairshalled  up  alang  the 
platform,  an'  whether  the  reality  o'  the  situation  had  dawned 
on  their  benichted  visions  for  a  meenit,  I  dinna  ken,  but  they 
began  asingin'  "^We'll  hang  Louis  Reil  on  a  soor  aipple  tree," 

an'  faith,  I  began  tae  get  feared  they  micht  in  their  patriotic 
rage  mistak  me  for  him  an'  string  me  up  there  an'  then ;  sae  I 
clamb  up  on  tap  o'  the  verandah  place  an'  sat  watchin'  the  per- 
formances o'  the  puir  creatures.  They  sang  the  drollest  and 
inaist  laughable  things  wi'  sic  an  onnatural  gravity  o'  coonte- 
nance,  that  I  prayed  tao  Providence  that  whatever  micht  be  in 
store  for  me  I  micht  at  least  be  spaired  ma  reason.  I  saw  twa 
ree  policemen  ee'in'  the  lunatics  wi'  an  expression  o'  coonte- 
nance  that  wad  be  hard  tae  deceepher — an'  waur  tae  describe 
— but  evidently  they  thocht  "  least  said  sunest  mended,"  an' 
there  I  agreed  wi'  them. 

I  shuk  hands  wi'  puir  Jack.  Losh  I  he  luckit  grand  in  his 
regimentals ;  the  band  struck  up  "  Aulcl  Lang  Syne,"  an'  ma 
heart  cam  up  an'  stuck  i'  ma  throat,  cle.'in  chokin'  me,  at  the 
soon'  o'  the  cheerin'  that  swelled  for  a'  the  warl'  like  the  roar  o' 
Niagara.  I  cudna  speak  ;  I  just  grippit  Jack's  hand  hard,  an' 
stickin'  the  Bible  in  his  belt,  made  aff  an'  was  lost  in  the  crood, 
whaur  onnoticed  I  cud  gie  ma  een  a  bit  dicht  on  the  sly.  But 
what  was  ma  hon  or,  on  comin'  hame,  to  find  that  in  ma  hurry 
an'  confusion,  I  had  stuffed  a  pocket  edition  o'  Don  Quixote 
into  Jack's  hand  on  partin',  instead  o'  the  Bible  that  was  in 
anither  pooch.  Lord-sake  !  I  wadna  sic  a  thing  had  happened 
— no  for  ten-pound.     Yer  brither,  Hugh  Airlib. 


NINTH  EPISTLE. 

Relates  how  Hugh  received  an  invitation  to  dine  out,  how 
one  of  the  boarders  borrowed  his  clothes,  and  how  huoh 
was  arrested  through  wearing  a  suit  loaded  him  by 
another  boarder. 

Dear  Wullib, — Gin  I  was  ane  o*  the  ignorant  auld  hea- 
then astrologers  I  wad  be  tellin'  ye  that  ma  star  is  in  the 
ascendant  the  noo  for  I  hae  been  nae  less  than  inveeted  tae 
dine  wi'  the  maister  o'  the  establishment :  Maister  Tamson,  o' 
Tamson  an'  Tamson's  Halesale  Warehoose — he's  a  fine  fallow, 
Tam — an's  growin'  mair  like  his  grannie  ilka  day.  Losh  ? 
when  I  luck  at  him  mairchin'  up  an'  doon  the  warehoose  wi' 
just  sic  anither  air  as  Sandy  Selkirk  micht  hae  haen,  when  he 
promenaded  up  an'  doon  the  bit  island  that  was  a'  his  ain,  or 
maybe,  auld  Nebicudneezer,  afore  his  nails  begood  tae  grow. 
I  aye  think  o'  the  bit  laddie  wi'  the  blue  peeny  on,  comin'  doon 
till  his  grannie's  for  tippence  worth  o'  potted-head.     It  just 

shows  what  can  ba  dune  wi'  energy  an'  perseverance.  Weel, 
ma  inveetation  was  handit  tae  me  by  ane  o'  the  clerks — an' 
who  dae  ye  think  it  was  frae  but  Mrs.  Tamson  hersel' !  Losh, 
help  me  !  it  was  like  as  gin  I  had  been  strucken  wi'  lichtnin', 
for  ye  see  I  mindit  hoo  I  heard  her  coortin'  awa  at  Tarn  through 
the  telephone.  Hooever,  I  thocht  it  was  extraordinar'  gude  o' 
Mistress  Tamson,  an'  wha  kens  but  what  this  micht  be  a  pre- 
leeminary  stap  tae  stappin'  in  as  pairtner  i'  the  bisness  some 
day.  The  denner  was  tae  come  aff  at  sax  o'clock,  sae  I  just 
tell't  the  bookkeeper  wi'  a  pawkie  wink,  that  I  wad  like  tae  get 
alf  an  oor  or  twa  earlier  than  usual.  Hame  I  ran — aft'  wi'  ma 
claes,,  an'  intill  a  tub  as  fast  as  I  cud  wallop,  an'  gae  masel'  sic 
a  scoorin' — losh  !  I  haena  got  sic  a  dookin'  sin'  th,^  day  I  fell 
intae  the  mill  dam  when  I  was  a  bit  callant  o'  five  years  auld. 
I  never  was  gien  tae  soomin',  like  ma  brithers — ma  mither  was 
aye  feart — bein'  the  youngest,  I  wad  tak  the  cauld,  or  get 
drooned,  an'  then  whaur  wad  I  be  noo  ?  Weel,  after  I  had 
dried  masel'  an'  gotten  on  ma  flannels,  I  taks  oot  the  key  an' 
opens  ma  trunk,  to  get  oot  ma  best  white  linen  sark,  ma  black 
breeks,  an'  waistcoat,  an'  ma  gude  black  coat.  But,  waes  me  ! 
there  was  neither  coat,  breeks  nor  sark  to  be  seen — everything 
was  there  but  the  suit  an'  the  sark  I  wanted.  Did  ever  ye 
ken  sic  a  predicament  1  But  I  was  aye  remarkable  for  ma  pree- 
sence  o'  mind,  sae  haulin  on  ma  auld  breeks  again,  I  gaed  tae 
the  tap  o'  the  stair  an'  I  just  gae  ae  roar  that  brocht  the  land- 
lady an'  aboot  a  dizzen  boorders  instantly  tae  the  front. 

''  Whar's  ma  sark,  an'  ma  Sunday  breeks,  an'  ma  best  black 
coat,"  says  I  tae  the  landlady,  fixin'  ma  e'e  on  her  sternly  1 

"  Why,  what  do  you  mean,  Mr.  Airlie  ? "  says  she. 

"  I  mean,"  says  I,  "  whaur's  ma  claes?  Can  ye  no  oonerstaun 
the  Queen's  English  ? " 

"  What  the  deuce  is  all  the  row  about  ? "  was  the  answer  I 
got  frae  a  voice  like  a  craw,  on  the  tap  story.  "  There's  your 
blamed  clothes.  I  never  was  so  uncomfortable  in  all  my  life — 
couldn't  dance  worth  a  cent  in  'em."     An  wi'  that  doon  comes 

the  hale  suit,  sark  an  a',  on  ma  devoted  head.  Tae  say  that  I 
was  clean  dumfoonered  wad  puirly  express  ma  feelin's — but,  tae 
mak  a  lang  story  short — that  impident  blackguard  in  the  attic 
actually  had  the  stamack  tae  open  ma  trunk  an'  tak  a  loan  o' 
ma  gude  Sabbath-day  claes  to  gang  till  a  low  shindy,  whaur  he 
danced  in  ma  best  braidclaith  till  fower  o'clock  i'  the  momin'. 
Ma  landlady,  decent  woman,  gaed  up  an'  ordered  him  oot  o'  the 
hoose  there  an'  then — but  that  didna  mend  maitters  i'  the 
meantime ;  for  time  was  fleein',  an  ma  coat  was  stinkin'  o' 
whusky  an'  tobawky,  an'  tae  croon  a',  ma  braw  fine  linen  sark 
was  like  a  dishcloot.  I  didna  greet,  Wullie,  but  I  maun  con- 
fess I  cu'dna  help  swearin'  a  wee.  There's  really  times  in  a 
man's  life  when  a  gude  swear  is  as  refreshin'  as  a  gude  sneeze, 
an'  railly,  I  think,  it's  a  preventer  o'  bluidshed  sometimes,  tae 
let  aff  steam  wi'  a  gude  roon  swear — but  mind  ye  I'm  no  a 
swearer — far  f rae  it.  Ma  landlady  was  vera  sympatheesin'  an' 
gaed  doon  an'  tell't  the  boorders  that  I  was  gaun  oot  tae  dine 
wi'  Maister  Tamson — an'  hoo  ma  claes  wama  fit  tae  pit  on  a 
swine  till  they  had  been  cleaned  an'  smeekit  wi'  steam.  Wi* 
that;  ma  room  was  in  twa  meenits  like  a  drygoods  store  wi' 
neckties,  coats,  vests,  breeks,  collars,  cuffs  an'  sarks  o'  every 
description — it  was  extraordinar'  the  kindness  o'  the  felbws, 
an'  shewed  their  appreciation  o'  a  man  like  me.  But,  waes  me  ! 
the  breeks — they  micht  dae  tae  cover  their  sma'  spindle  shanks, 
but  I  couldna  get  the  calfs  o'  ma  legs  doon  ower  the  knees  o' 
them,  they  were  a'  sic  diminutive  creatures,  an'  hadna  been 
brocht  up  on  gude  parritch  an'  milk  as  I  had  been.  At  last  a 
new  boorder,  a  tine  stalwart  fellow,  sic  like's  masel',  offered  tae 
lend  me  a  suit  frae  tap  tae  tae,  a  bonny  marled  grey  suit,  that 
just  fitted  me  tae  a  tee.  At  length  an'  lang  I  got  ready 
an'  altho'  I  say't  masel',  there  wasna  a  finer  luckin'  fellow  on 
the  street  than  masel' — an'  I  made  up  ma  mind  tae  get  a  suit 
the  vera  marrow  o'  that  I  had  on  as  sune  as  possible.  I  was 
just  in  time,  an'  was  shewn  in  tae  the  maist  beautifu'  room  it 
was  ever  ma  fortune  tae  licht  on — in  fack — I  was  feared  tae  sit 
(3) 

doon,  for  the  chairs  were  covered  wi'  licht  blue  satin,  sae  I  just 
tuk  oot  ma  white  oawmrick  pocket-neepkin'  an'  spread  it  on  the 
chair  afore  I  sat  doon.  I  didna  see  what  the  servant  lass  could 
get  tae  lauch  at,  but  it  fairly  nettled  me  when  she  speered  me 
for  ma  name.  I  was  sae  mad  I  never  let  on  I  heard  her — but 
when  she  speert  the  second  time  what  ma  name  was,  it  was 
mair  than  I  could  stand.  "  Ye  impident  little  limmer,"  says 
I,  "  hoo  daur  ye  stand  up  there  an'  demaund  the  name  o'  yer 
maister's  veesetors  ?  I  kent  your  maister — an'  his  granny  afore 

him,  lang  afore  ye  were  born — sae "     Just  at  this  meenit 

the  door  bell  rang,  an'  she  ran  awa,  when,  tae  ma  disgust,  wha 
should  stap  in  but  the  bookkeeper  an'  twa  clerks,  wha,  like  ma- 
sel'  had  been  inveeted  tae  denner.  Losh !  I  was  ta'en  doon 
maist  terrible  !  Here's  me,  thinkin'  that  I  had  been  picket  oot 
for  special  honor,  when,  in  fack,  it  turned  oot  that  Tam  was  in 
the  habit  o'  inveetin  his  clerks  an'  employees  twa-ree  times  a 
year  up  tae  his  hoose  tae  dine  by  way  o'  cultivatin'  gude  freen- 
ship.  It  was  a  dooncome,  but  the  denner  was  sae  gude,  an' 
Mistress  Tamson  sae  gracious,  that  after  a  while  I  forgot  a'  ma 
annoyance  aboot  it ;  in  fack — I  was  a  kind  o'  glad  after  a'  that 
the  clerks  were  there,  for  when  we  sat  doon  at  the  table,  there 
were  some  bits  o'  things  that  I  just  didna  weel  ken  hoo  tae  man- 
age, an'  I  didna  want  Tarn's  wife  tae  see  that  I  was  ahint  Tam 
himsel'  in  onything.  "  What  d'ye  ca'  the  bits  o'  white  cloots 
faulded  up  sae  pernickity  like?"  says  I  tae  the  clerk  in  a 
whisper.  "These  are  napkins,"  says  he,  "just  use  one  for 
yourself."  An'  wi  that  he  taks  up  ane  o'  them  an'  spreads  it 
oot,  an'  sticks  it  in  his  vest — but  thinks  I — I'll  let  them  see  I 
ken  what's  proper,  an'  just  as  Mrs.  Tamson  was  makin'  some 
pleasant  remarks,  I  taks  up  ma  neepkin',  an'  wi'  a  great  flour- 
ish, I  blew  ma  nose,  wi'  a  blast  like  the  last  trilmpet,  an'  then 
wi'  muckle  dignity  I  gae  ma  face  a  rub  an'  stack  it  in  the  breast 
pocket  o'  ma  coat.  They  a'  sat  vera  quiet  after  that,  an'  then, 
evidently  overpoored  wi'  ma  example,  they  a'  began  tae  blaw 
their  noses,  but  no  wi'  the  neepklns.     "^  noticed  they  used  their 

ain  pocket  neepkins  for  that  purpose.  Then  the  conversation 
becam  kind  o'  general  like,  an'  when  it  cam  tae  ma  turn,  Tam, 
he  lucks  at  me,  an'  speers  what  I  wad  like.  I  tuk  a  gude 
glower  a'  roon  the  table,  an'  then  says  I,  "  Weel,  railly,  there's 
sae  mony  gude  things  I  hardly  weel  ken  what  tae  pick  on. 
Hooever,  ye  can  just  gie  me  a  clash  o'  the  neeps,  an'  a  hoch  o' 
the  bubbly  tae  begin  wi'."  Tam  lucked  at  me  for  a  meenit,  an' 
then  he  laid  doon  his  knife  an'  fork,  an'  he  lauched,  an'  they  a' 
lauched  till  I  got  tae  be  real  oncomfortable.  *' Excuse  me,  Mr. 
Airlie,"  says  he,  "  but  do  you  know  that  for  a  minute  I  could 
not  think  what  you  meant.  That  is  Scotch  for  a  spoonful  of 
turnips  and  a  leg  of  turkey — or  bubbly-jock,  as  we  used  to  call 
that  bird,  eh !  Airlie  ? "  An'  wi'  that  he  helpet  me  tae  ma 
hert's  content,  but  sic  lauchin'  an'  merriment  I  never  saw — in 
fack,  I  had  a  kind  o'  an'  inklin'  that  Tam  was  lauchin'  at  ma- 
sel'.  But  the  climax  cam  when  after  denner  I  was  busy  tellin' 
Mrs.  Tamson,  siccan  a  weel-faured  woman  Tam's  grannie  was 
an'  hoo  she  wad  chase  us  twa  wi'  a  stick  hame  in  the  e'enin's. 
Ane  after  anither  drappit  speakin'  an'  begood  tae  listen  tae  ma 
discoorse  till  finally  I  fairly  had  "  the  floor,"  as  the  debaters 
would  say.  I  tuk  the  opportunity  tae  tell  them  the  terrible 
funk  I  was  in,  an'  aboot  the  blackguard  borrowin  ma  claes,  an' 
aboot  ha'en  tae  borrow  the  suit  I  had  on  tae  come  wi',  an'  I 
had  them  a'  lauchin'  fit  tae  split,  when  she  servant  lass  handed 
me  a  bit  note.  It  was  frae  the  man  I  borrowed  the  suit  frae— • 
requestin'  me  to  return  hame  at  ance,  as  he  had  got  a  telegram 
tae  gae  aff"  by  the  nine  o'clock  train.  Losh  !  wasna  I  vexed  tae 
leave  the  pairty  just  i'  the  middle  o'  the  merriment,  but  there 
was  naething  for't  but  tae  jowk  an'  let  the  jaw  by ;  sae  I  said 
gude  nicht  an'  cam  awa.  But  I  hadna  gotten  within  three 
yairds  o'  ma  boordin'  hoose,  when  just  below  a  lamp-post  a 
strong  hand  grippit  me  by  the  collar,  an'  afore  I  could  draw  ma 
breath,  I  was  handcufied  an'  cleekit  atween  twa  policemen, 
"In  a'  the  face  o'  the  airth  what  does  this  mean?"  says  I, 
chokin'  wi'  wrath  an'  astonishment.     "  It  means,"  says  the 

fallow  on  my  richt  side,  "  that  you,  Mr.  Morton,  alicis  O'Gor- 
man,  alias  Tomkins,  alias  De  Tourville,  alias  Flannigan,  are 
nabbed  at  last."  "  But  ye're  mistaken,  ma  man,  yeVe  gotten 
the  wrang  soo  by  the  lug — I'm  Hugh  Airlie."  "  Not  much, 
Mary  Ann !  here's  the  description  :  grey  suit,  felt  hat,  broad 
rim.  Shew  me  the  name  inside  your  hat " — wi'  that  he  aff  wi' 
ma  hat.  a;'  are  eneuch,  there  was  A.  Morton  V  the  croon  o't. 
Morton  was  oor  new  boorder,  an'  a  notorious  forger.  Gude 
help  me — this  was  awfu' — mair  neist  week.  Yer  brither, 
,  Hugh  Airlie. 

I 


TENTH  EPISTLE. 


Relates  how  Hugh   secuked  his   liberty  through  the  right 

MAN   being  caught  ;  AND   HOW    '*MaISTER  TaMSON  "  GOT  VERT 
excited   over  THE   ELECTIONS. 

Dear  Wullib, — I'  ma  last  letter  I  tell't  ye  I  was  arrested 
on  ma  way  hame  tae  ma  boordin'  hoose  by  twa  idiots  o'  detec- 
tives, wha  were  as  prood  o'  their  supposed  capture  as  a  dog- 
catcher  powndin'  some  puir  onfortunate  innocent  terrier 
dowgie.  But  when  they  tell't  me  tae  ma  face  that  I,  Hugh 
Airlie,  was  a  born  forger,  wi'  a  string  o'  aliases  as  lang  as  the 
ten  commandments  tacked  on  tae  me  like  the  tail  o'  a  kite — 
losh,  Wullie,  it  was  mair  than  I  cud  stand  ;  my  bluid  boiled, 
an'  afore  I  cud  get  grip  o'  masel'  I  up  wi'  ma  twa  fists,  shackles 
an'  a',  an'  gae  ane  o'  them  a  whustle  i'  the  nose  that  gart  him 
stagger  afi*  the  sidewalk  and  sit  doon  in  the  gutter  wi'  mair 
speed  than  ceremony.     The  ither  ane,  gettin'  feared,  begood 

flourishin'  a  muckle  baton  ;  but  afore  he  cud  come  doon  on  ma 
skull,  I  doon  wi'  ma  head  an'  made  for  his  stamack  like  a  billy 
goat.  The  puir  onfortunate  deevil  doobled  up  immediately  wi' 
an  expression  o'  coontenance  that  wad  hae  drawn  pity  frae  the 
heart  o'  a  stane.  At  that  meenit  up  comes  the  sergeant  an' 
wanted  tae  ken  what  was  the  maitter.  "  The  maitter,"  says  I, 
"  is  just  this :  here's  twa  o'  yer  clever  fellows  shackled  me — a 
decent  warehooseman,  on  ma  road  hame  frae  ma  employer's 
hoose — Tamson  an'  Tamson,  tae  wut,  an'  arrested  me  for  a 
forger  wi'  a  hunder  an'  fifty  names,  a'  because  I  happened  tae 
hae  a  grey  coat  on  ma  back.  Gin  that's  no  maitter  eneuch,  I'll 
be  obliged  tae  ye  gin  ye'll  tell  me  what  can  be  waur."  The 
sergeant  lauched,  an'  said  the  forger  was  safe  in  the  lock-up, 
but  advised  me  tae  wear  ma  ain  claes  after  this.  Wi'  that  he 
opened  the  shackles  wi'  a  key  an'  ance  mair  I  was  masel'  again. 
Fu'  o'  ma  adventure,  I  flew  hame  tae  ma  toordin'  hoose — but 
what  was  ma  surprise  tae  find  a'  the  boorders  assembled  in  the 
dinin'-room  an'  the  landlady  groetin'  an'  roarin'  oot  that  her 
hoose  had  been  disgraced.  The  braw  new  lodger  wha  had  sae 
generously  lent  me  the  grey  suit  was  the  vera  forger  I  had  been 
mista'en  for.     Noo,  wha  wad  hae  thocht  it ! 

The  excitement  i'  ma  boordin'-hoose,  hooever,  was  na'  a  flee 
bite  compared  wi'  the  terrible  steer  an'  commotion  in  oor  ware- 
hoose  the  neist  mornin'.  It  was  awfu' !  Ye  see,  I  had  a  wee 
bit  bizness  tae  settle  at  the  police  coort  for  assaultin'  the  police 
— although,  as  I  tell't  the  mawgistrate,  it  was  them  assaulted 
me,  an'  no  me  them.  Weel,  on  accoont  o'  that,  it  was  eleeven 
o'clock  i'  the  day  afore  I  got  doon  tae  the  wareh(»ose.  As  was 
nateral,  I  concluded  they  were  haudin'  an  indignation  meetin' 
ower  me  bein'  areested  in  sic  an  onlawfu'  mainner,  they  were 
sae  mony  tongues  gaun  an'  sic  angry  soonds  comin'  oot  o'  the 
office.  I  was  just  aboot  stappin'  in  tae  throw  ile  on  the 
troubled  waters  like,  by  tellin'  them  that  I  had  been  dismissed 
wi'  a  warnin'  no'  tae  dae  the  like  again,  an'  that  the  real  forger 
was  safe  in  government  (][uarters,  when  X  was  strucken  fairly 

dumb  wi'  the  sicht  o'  Tarn — I  mean  Maister  Tamson— comin' 
oot  o'  the  office  door,  an'  luckin'  as  if  the  warehoose  had  been 
a-fire.  He  was  in's  sark  sleeves,  an'  tryin'  frantically  to  get  his 
coat  on,  his  pen  instead  o'  bein'  ahint  his  ear  as  usual  was 
stickin'  clean  upricht  oot  o'  the  croon  o'  his  head,  an'  he  was  jab- 
berin'  awa  in  sic  a  high  state  o'  excitement  that  he  couldna  see 
that  the  sleeve  o'  his  coat  was  ootside  in,  an'  as  for  me  he  glow- 
ered clean  ower  ma  head  the  same  as  though  I  wasna  there. 
Somehoo  I  began  to  jalouse  that  it  wasna  me  that  a'  the 
steer  was  aboot,  for  by  the  time  he  got  him  smuggled  inside  o* 
his  coat,  he  rammed  his  hat  doon  ower  his  een  an'  gaed  tearin' 
oot'  o'  the  warehoose  door  like  a  man  possessed.  I  cam  tae 
the  conclusion  that  the  bank  had  broken,  or  some  o'  his 
customers  failed,  an'  ofiered  him  five  cents  on  the  dollar,  for  the 
condition  o'  the  man's  mind  was  awfu'.  Sae  I  just  tied  on  ma 
apron  an  tuk  ma  broom  i'  ma  hand  an'  slippit  awa  doon  tae 
the  basement.  Gudesake  !  ye'd  think  the  world  had  come  till 
an  end  there  tae.  There  were  a'  the  clerks,  an'  aboot  a  dizzen 
country  shopkeeper  bodies,  customers,  a'  claikin'  an'  gabblin' 
like  jucks  roond  a  water  pump.  Sic  anither  Babel,  argyfeein', 
an'  jawin',  an'  lectirin'.  An'  what  d'ye  think  it  was  a'  aboot  ? 
The  sma'  affair  o'  eleckin'  twa  men  tae  represent  them  in 
Paurliment !     Yer  disgusted  brither,  Hugh  Airlie. 

Bblatbs  how  Hugh  visited  the  "Mooth  o'  Hell,"  and  the 
terrible  consequences  which  followed  a  too  free  indulo- 
ence  in  the  seductive  gocktail. 

Dear  Wullib, — There  never  was  a  truer  word  said  than 

that  naebody  can  tell  what  a  day  may  bring  forth.    Hech  ! 

hech  !  wha  wad  hae  thocht  it  ?   that  I,  Hugh  Airlie,  could  hae 

lived  an'  de'ed  through  the  awfu'  events  o'  this  last  week  !  An' 

me  a  temperance  man  !    Losh  !  it  beats  a' !    Ye  see,  I  was  stap- 

pin'  awa  hame  frae  the  airt  gallery  on  Saturday   afternune, 

when  just  at  the  corner  o'  Yonge  Street  I  sees  a  man  stannin' 

glowrin'  at  me  in  a  maist  conspicuous  mainner.     He  keepit  on 

luokin'  at  me,  an'  me  luckin'  at  him,  wonderin'  what  he  was 

luckin'  at,  till  at  last  he  staps  up,  an'  wi'  a  bit  lauch  in  his  e'e, 

says  he  tae  me,  "  Man,  I  ken  yer  face  weel,  but  I  canna  name 

ye."- 

"  Weel,"  says  I,  "  I'm  the  same  way  o'  thinkin'  respeckin' 
yersel' ;  yer  face  is  quite  familiar.  Hooever,  ma  name's  Airlie/' 
says  I,  ^ 

"  The  vera  thing,"  says  he,  comin'  doon  wi'  a  great  skelp  on 
ma  shouther,  "  the  vera  name.  It  was  just  on  the  neb  o'  ma 
tongue.  Losh,  Hughie !  d'ye  no  mind  Tawse  ? — Jock  Tawse, 
'o  the  Hech-'howe  Hotel  ?" 

Sure  eneuch,  it  railly  was  Jock,  but  wha  wad  ever  hae 
thocht  o'  meetin'  him  oot  here?  When  I  left  hame  he  was 
doin'  a  thrivin  business  on  the  Hech-howe  roadside.  He  ex- 
plained tae  me,  hooever,  that  the  temperance  movement  had 
played  the  vera  deevil  wi'  the  publics  an*  halfway  hooses  in  the 
auld  kintra,  an'  that  instead  o'  waitin'  on  the  bar  an'  takin'  life 
easy  crackin  tae  drouthy  customers,  he  had  actually  tae  either 
turn  tae  an'  work  like  ither  men,  or  come  tae  Canada  to  seek 
his  fortune.  He  had  some  cash  left  yet  f rae  the  proceeds  o'  the 
sale  o'  his  place  on  the  Hech-howe  road,  an'  he  said  he  was  gaun 
tae  enjoy  himsel'  a  bit  an'  luck  aroon  a  wee  afore  settlin'  doon. 
It  wad  be  time  eneuch,  he  said,  tae  luck  for  wark  when  he  was 
short  o'  siller.  After  answerin'  a'  ma  questions  aboot  the  auld 
place,  a'  o'  a  sudden  he  turns,  an'  says  he  tae  me^  "  Hae  a  cock- 
tail, Airlie  ?" 

"  A  cocktail !"  says  I.  "  What  d'ye  ca*  that  ?  I'm  vera  fond 
o'  sheeps'  tails,  an'  pigs'  tails,  an'  ox  tails,  but  I  canna  say  I 
ever  tasted  a  cocktail — in  fack,  hae  nae  notion  what  kind  o'  an 
eatable  it  is." 

"  Airlie,"  says  he,  "  ye're  naething  but  a  barbarian.  Come, 
we  maun  hae  ye  ceevilized.  The  cocktail  is  the  great  offspring 
— an'  effloresence  o'  Christian  ceevilization.  Let's  hae  a  cocktail 
first  thing."  An'  cleeckin'  ma  airm  in  his,  aff  he  tuk  me  tae 
get  a  cocktail,  whatever  that  micht  be.  Afore  I  kent  whaur  I 
was  he  had  me  inside  o'  a  bar-room.  I  kent  it  was  a  bar-room 
by  the  smell  o'  beer  an'  tobawky,  the  extraordinar'  big  chromes 
on  the  wa's,  the  windows  covered  up  frae  the  gaze  o'  the  public 
e'e,  an'  by  the  barkeeper,  a  kind  o'  white-dickied,  gold-preened, 

hair-oiled  high  priest  o'  Bauchus  like,  stannin'  ahint  the  bar, 
an'  receivin',  it  appeared  tae  me,  the  greatest  reverence  frae  the 
votaries  o'  cocktail.     Of  coorse  the  nieenit  I  fand  oot  it  was  a 
bar-room  I  tell't  Jock  it  was  against  ma  principles  tae  be  seen 
in  sicoan  a  place,  but  he  protested  it  was  against  his  principles 
as  weel  as  mine,  a'  he  wantit  was  a  cocktail — an'  wi'  that  ^ 
winks  tae  the  high  priest,  an'  says  he,  "  Two  cocktails,  prime 
Old  Tom."    Wi'  that  the  barkeeper  he  whusks  his  towel  ower 
his  shouther,  an'  takin'  a  tumbler  he  rins  aff  a  quarter  o'  a  pint 
or  sae  oot  o'  a  silvereezed  tap  labelled  "  Old  Tom."    Then  he 
taks  a  lang-neokit  bottle,  an'  flurishin'  it  high  abune  his  head* 
he  poores  wi'  a  practised  e'e  a  lang  jet  o'  some  ither  liquor  intill 
the  tumbler,   which  he  hands  gracefully  doon  as  far  as  the 
length  o'  his  airms  will  alloo.     That  feat  o'  airms  he  repeated 
wi'  anither  bottle,  garrin'  the  liquor  i'  the  tumbler  froth  an'  fizz 
as  brisk  as  penny  ale.     Then  intae  that  he  draps  a  strawberry, 
a  slice  o'  lemon,  an'  a  chunk  o'  ice,  an'  "  Noo,"  says   Jock 
takin'  the  decoction  frae  the  hands  o'  the  high  priest,  an'  han< 
in'  it  ower  tae  me,  "  drink  that — that's  a  cocktail,  the  best 
temperance  drink  oot."     As  I  said  afore,  an'  I  say  again,  I'm  a 
temperance  man,  but  if  the  weel-meanin'  temperance  folk  wad 
just  pit  up  a  reward  o'  say  twa-ree  hunder  dollars  or  sae,  tae 
the  man  or  woman  wha  wad  invent  a  temperance  drink  equal 
tae  that  cocktail,  there  wad  be  nae  necessity  for  a  Scott  Act. 
Man,  it  was  grand  !  it  was  fine  !  it  just  gaed  croepin'  doon  ma 
weasand  wi'  the  maist   delightfu'   sensation   imauginable.     I 
thocht  at  the  time  that  the  nectar  o'  the  gods  we  hear  sae 
muckle  aboot  maun  hae  been  a  kind  o'  celestial  cocktail.    Any- 
way, Jock,  seein'  me  smackin'  ma  lips  wi'  sic  evident  pleasure, 
says,  "  Hae  anither  ane,  Airlie."     Weel,  as  Jock  was  payin 
for't,  I  thocht  I  micht  as  weel  be  hanged  for  a  sheep  as  a  lamb, 
an'  sae  tuk  anither,  sae  did  Jock.     We  were  just  comin'  awa, 
me  feelin'  like  as  if  I  was  stappin'  on  air,  sae  free  an'  licht- 
hearted  like,   when  wha  should  step  in  but  oor  bookkeeper 
" Hello,  Airlie,"   says  he,  " how  do ? — how-d'yedo ? — have  a 

cocktail  7"    Ma  surprise  at  meetin'  Maister  Jones,  wham  I  had 
aye  luckt  up  tae  as  a  pauttem  man,  in  a  bar-room,  was  only 
equalled  by  ma  heartfelt  grief  at  him  catchin'  me  there.     Hoo- 
ever,  no  tae  appear  self-richteous,  I  accepted  his  offer,  an'  swal- 
lowed his  cocktail  wi'  a  "  Here's  tae  ye,"  that  wad  hae  dune 
credit  till  a  practised  bummer.     Then  I  introduced  Jock  till 
him,  an'  after  crackin'  a  wee  wi'  oor  backs  tae  the  bar,  an'  oor 
elbows  restin'  on't  backwards  like,  we  cam  awa.     Jock  said  he 
couldna  pairt  wi'  me  yet,  an'  for  the  sake  o'  auld  lang  syne,  he 
tuk  me  intill  a  restaurant  an  gied  me  ma  supper.     He  was  ex- 
traordinar'  kind.     I'll  say  that.     Then  he  tuk  me  intill  anither 
place  whaur  we  had  anither  cocktail,  an'  then  naething  wad 
dae  but  he  maun  hae  me  tae  gang  tae  the  theatre,  willy-nilly. 
Ye  ken,  Wullie,  we  were  a'  brocht  up  tae  consider  the  theatre 
the  road  tae  perdition,  an'  the  vera  moo^h  o*  hell ;  but  I  thocht 
noo,  when  I  had  the  chance,  I  wad  just  mak  a'e  nicht  o't  for 
ance  in   ma   life,  an'  see   what  the    mooth  o'   hell  was  like 
onyway  —  an'   tae   tell   the   trutfi,   I    was    maist    agreeably 
disappointed.       I   cud   see    naett.ing    tae    indicate   onything 
waur   than   masel',  an'  as  for  the  folk  i'  the  audience,  they 
were   a'   as   decorous    an'   decent  as  tho'   they  had  been  in 
the    kirk — in  fack,    I've   seen   a  camp-meetin'    a  great  dea 
mair  indecorous  an'  onbecomin'ly  ordered  in  behaviour  than 
the  audience  in  the  theatre  that  nicht.     I've  nae  time  tae  tell 
ye  aboot  the  play,  only  Wullie,  it  was  beautifu' — maist  beau, 
tifu' — an'  I'll  never  forget  it  till  the  day  I  dee.     The  curtain 
had  hardly  weel  fa'en  on  the  first  act  when  Jock  he  gies  me  a 
nudge,  an'  says  he,  "  Let's  go  out,  Airlie,  I  want  tae  see  a  man." 
"  What  man  1"  says  I.     "  Wad  he  no  wait  till  the  morn's 
morniu'  ?"     "  Weel,  Airlie,"  says  he,  *'  You  are  verdant !  Come 
on  ;  I  must  see  this  man  at  once."  "  But,"  says  I,  "  I  wad  like 
tae  see  the  rest  o'  the  play  ;  this  is  only  a'e  act  done."    "  Why, 
of  course  !    We'll  be  back  in  a  jiffy,"  says  Jock,  sae  there  was 
naething  for't  but  resignation.     He  tuk  me  oot  alang  a  lang 
passage,  an'  we  landed  intill  a  bar-room  where  there  was  a  great 

mony  mair  men,  a'  come,  as  Jock  tell't  me,  tae  see  a  man.  That 
man  was  the  barkeeper,  as  I  began  tae  find  oot — but  this  time 
it  wasna  cocktails,  it  was  "  inwariables,"  a  whusky  composition, 
that  they  ordered.  I  had  come  tae  this  noo,  that  I  cud  drink 
onything,  sae  I  whuppit  ower  ma  allowance  wi'  the  best  o'  them, 
though  tae  tell  the  truth,  I  was  beginning  tae  feel  a  by  ordinar' 
dizziness  in  ma  head,  an'  an  oncommon  slackness  in  ma  joints, 
an'  a  terrible  inclination  tae  sing  "  Auld  Lang  Syne  "  a'  the 
time.  This  seein'  a  man  was  repeated  atween  every  act,  a  maist 
extraordinar'  proceedin',  I  thocht ;  I  didna  see  what  way  they 
couldna  speak  oot  honestly  an'  say  ^hey  wanted  anither  dram. 
But,  of  coorse,  it  wad  hae  been  clean  oot  o'  place  to  adverteeze 
ma  tempf^rance  principles  there  at  that  oor  o'  the  nicht.  At 
iength  the  play  cam  tae  an  end — at  least  sae  Jock  said,  for  ma 
brain  was  sae  muddled,  the  hale  thing,  stage  an'  audience,  were 
whirlin'  aboot  waur  than  the  witches  in  Tam  o'Shanter.  Jock, 
he  grippit  ma  airm,  an'  we  got  safely  oot  o'  the  theatre,  whaur  a 
whiff  o'  the  fresh  air  just  seemed  tae  sober  me  up  a  bit.  The 
last  thing  I  mind  after  that  was  me  stannin'  under  a  street 
lamp  wi'  anither  three  Scotchmen,  kissin'  ane  anither  an' 
shakin'  hands  ower  an'  ower  again,  an'  singin'  "Auld  Lang 
Syne  "  wi'  the  tears  poorin'  doon  oor  cheeks  in  the  maist  affec- 
tin'  mainner.  • 

The  next  thing  I  kent,  I  was  lyin'  on  the  braid  o*  ma  back 
i'  ma  boordin'  hoose  at  twal  o'clock  o'  the  Sawbath  day,  wi*  a 
pain  in  ma  head  that  made  me  feel  as  if  ma  skull  was  crackin' 
open  in  a'  directions,  an'  ma  tongue  was  rattlin  in  ma  head  like 
a  dry  burr  thrustlC;  It  was  awfu' !  I  thocht  shame  tae  show 
ma  face,  but  kennin'  ma  landlady — decent  woman — was  at  the 
kirk,  I  crawled  oot  o'  bed  an'  got  ma  head  doon  below  the 
kitchen  tap,  an'  after  drinkin'  like  a  fish,  I  lut  the  tap  rin  full 
belt  on  ma  puir  burnin'  skull  for  mair  than  a  quarter  o'  an 
'oor.  If  ever  there  was  a  repentant  sinner  it  was  me  that 
Sawbath  mornin'.  On  Monday  I  was  still  a  kind  o'  through- 
ither,  an'  afore  I  could  get  doon  tae  the  warehoose  a  policeman 

cam  in  in  a  hurry  tae  get  some  o'  the  boorders  tae  sit  at  a  cor- 
oner's inquest  on  a  body.  Bein'  in  a  solemn  frame  o'  mind,  I 
gaed  wi'  the  policeman.  The  body  was  lyin'  covered  up  whaur 
they  had  fished  it  up  frae  Yonge  Street  Wharf.  I  didna  look 
at  it,  but  speired  gin  they  kent  wha  the  corp'  was.  Just  im- 
augin  ma  feelin's,  dear  Wullie,  when  they  tell't  me  it  was  ma- 
sel' — Hugh  Airlie,  o'  Tamson  an'  Tamson's  warehoose — a  puir 
deevil,  they  said,  that  Tamson  had  employed  oot  o'  charity  tae 
soop  up  the  warehoose,  but  wha  had  ta'en  tae  drinkin'  an'  dis- 
sipation at  nicht,  an  wha  was  last  seen  drunk  on  the  street  on 
Saturday  nicht  at  twal  o'clock.  I  was  sick,  Wullie,  dead  sick  • 
an'  when  I  luckt  at  the  body,  an'  thocht  hoo  that  was  me,  I 
slippit  awa,  tellin'  them  they  wad  hae  tae  get  a  substitute  as  I 
couldna  stand  the  sicht  o'  a  corp'.  It  was  puir  Tawse !  We 
had  exchanged  hats  in  the  confusion  o'  cocktails  an'  pawtriot- 
ism,  an'  the  puir  onfortunate  deevil  had,  after  easin'  me  o'  ma 
pocket-book,  daundered  doon,  an'  fa'en  intae  the  water.  It  a' 
cam  oot  at  the  inquest,  but  what  I've  since  syne  suffered,  baith 
at  ma  boordin'  hoose  an'  at  the  warehoose,  I  leave  it  tae  yer 
imaugination  tae  picter.  Verily,  the  way  o'  the  transgressors 
is  hard.    Yer  brither,  Hugh  Aib^ie. 

TWELFTH  EPISTLE. 


Hugh  expatiates  on  the  Reception  accorded  to  the  Heroes 
OF  the  North- West  on  their  Arrival  Home. 

Dear  Wullie, — When  Wullie  Shakespeare  said  "There 
is  a  tide  in  the  aflfairs  o'  men,  that,  taken  at  the  flood  leads  on 
tae  fortune,"  I've  nae  doot  but  what  he  kent  brawly  what  he 
was  speakin'  aboot,  but  I  think  when  he  was  at  it,  he  micht  as 
weel  liae  supplemented  it  wi'  the  statement  that  it's  only  a'e 
man  in  a  thoosand  that  kens  whan  the  tide's  in,  or  has  decee- 
sion  an'  gumption  enough  tae  seize  the  magic  meenit  an'  launch 
himsel'  fearlessly  oot  tae  float  or  soom  tae  fortune. 

Noo,  for  instance,  when  a'  the  fallows  were  listin'  tae  gang 
tae  the  Nor'- Wast  this  spring,  I  negleckit  an  opportunity  for 
floatin'  masel',  the  like  o'  which  I  mayna  get  for  mony  a  lang 
year  an'  day  again.  Losh  sake  !  when  I  daunder  doon  Yonge 
Street,  or  tak'  a  stravaig  alang  King,  I  could  tear  the  vera 
hair  oot  o'  ma  heid  tae  think  I'm  juist  a  naebody — ane  o'  the 

common  herd — instead  o'  bein'  a  glorious,  pautriotic  an'  im- 
mortal volunteer.  What  a  blin'  moudiewart  I  was  last  spring 
no  tae  tak'  the  flood  o'  the  tide  o'  popularity  an'  gude  luck,  an' 
list  for  the  Nor'- Wast  wi'  the  rest  o'  them  !  Wha  wouldna  hae 
been  a  volunteer  yon  Thursday,  an'  be  cheered  an'  welcomed 
back  like  the  heroes  o'  a  hunder  battles  ?  When  they  gaed 
awa  they  were  just  ordinar'  men  like  their  neebors,  Jack  the 
clerk,  an'  Tam  the  souter,  an'  Jock  the  teeyler,  an'  sic  like — 
some  o'  them  white-faced,  sickly  luckin'  fallows.  But  luck  at 
them  noo  !  The  air  o'  the  Nor'- Wast  has  developed  the  milk 
an'  water  coonter-Ioupers  intae  great,  bronzed,  bearded,  brawny 
sogers,  heroes  an'  demigods,  wha  come  marchin'  doon  aneath  the 
airches  chat  a  gratefu'  city  has  ereckit  in  their  honor.  What 
althon^h  their  breeks  be  mendit  wi'  meal-bags,  an'  their  coats 
patched  wi'  auld  blankets  1 — these  are  only  badges  o'  honorable 
service  an'  gude  conduct,  an'  I'm  vera  sure  gin  I  had  a  pair  o' 
breeks  had  seen  siccan  adventures  by  fire  an'  flood,  an'  come 
through  as  mony  hair-breadth  'scapes,  I  wad  keep  them  in 
nonor  o'  the  occasion,  rowed  up  in  camphor  an'  Bet  on  the  par- 
lor mantelpiece  below  a  glass  case.  Wha  wadna'  hae  been  the 
men  gaun  hame  tae  their  hooses  a'  decked  up  wi'  flags  an'  ever- 
greens, an'  that  a'e  man  especially  wha  had  "WELCOME, 
JOHN,"  salutin'  him  on  tap  o'  his  ain  door  as  he  cam'  awa  up 
the  street  ?  tae  say  naething  o'  the  poetry  that's  been  written 
aboot  them,  an'  the  hunder  an'  fifty  acres  o'  gude  land,  whilk 
nane  has  a  better  richt  tae  than  the  men  wha  preserved  it  tae 
the  kintra  !  Hech  !  hech  !  an'  tae  think  I'v  missed  a'  this, 
juist  for  fear  o'  bein'  scalped  by  an  Indian,  or  shot  wi'  a  half- 
breed  rifle  ! 

Whether  it  was  me  feelin'  sae  cheap  aboot  a'  this  or  no,  I 
dinna  ken,  but  I  never  cam'  nearer  breakin'  the  peace 
than  I  did  when  I  saw  a  caricature  o'  the  dead  heroes, 
made  use  o'  as  an  advertisement  in  a  hat  store.  There  they 
were,  the  braw  fallows  luckin'  like  frichts,  an'  a'  surrounded  wi' 
hats  o'  every  kind  an'  color,  an'  aneath  was  the  legend,  "  I  have 

fallen  for  my  country."  Truly,  says  I  to  masel,  they  hae  fallen 
low  enough  when  their  gude-luckin'  features  are  caricatured  in 
an  advertisement  for  cheap  hats,  an'  wi'  that,  I  up  wi'  ma  fit, 
an'  in  ma  pautriotic  indignation,  was  aboot  tae  gie  vent  tae  ma 
ootraged  feelin's  by  kickin'  the  window  intill  a  thoosan'  pieces, 
when  the  consideration  o'  the  price  o'  a  pane  o'  plate-glass 
flashed  through  ma  mind  in  time  tae  save  me  bein'  clutched  by 
the  police,  an'  mairched  aff  tae  the  cells  as  a  dangerous  lunatic. 

Bnt  it  was  a  grand  reception,  a  royal  reception,  tae  oor 
royal  volunteers,  an'  it  set  me  athinkin'  that  the  king  was 
comin'  the  cadjer's  road  afore  lang ;  for  when  the  people  honor 
the  people,  an'  pay  respect  tae  themselves,  an'  tae  their  ain 
bravery  and  worth,  in  sic  grand  fashion,  the  time  is  drawin' 
nigh  when  kings  an'  governors,  an'  a'  sic  like  expensive  figure- 
heads, can  be  safely  dispensed  wi'. 

Amang  a'  the  rejoicin's,  hooever,  aye  a'e  thocht  was  upper- 
most wi'  me,  an'  after  I  cam'  hame  I  just  tuk  ma  pen  an' 
scartit  aflf  thae  twa-ree  verses,  which  I  sign,  yer  brither, 

HUQH   AlRLIB. 


THE  HAME-COMIN'. 

They're  marchin'  doon  the  crowded  street, 

Our  laddies  bronzed  an'  braw, 
Through  dangers  dread,  through  frost,  through  heat, 

Hame  safely  through  it  a'. 
The  bells  ring  oot,  the  people  cheer. 

The  flags  are  wavin'  gay  ; 
Wi'  joy  we  greet  the  laddies  dear 

We  sent  in  tears  away. 


I  hear  the  throbbin'  o'  the  drum, 

The  blithsome  martial  strain, 
The  tramplin>'  o'  the  feet  that  come. 

In  honor  hame  again. 
But  aye,  'mid  a'  the  joy,  the  bliss, 

Awaitin'  ane  an'  a  , 
Frae  happy  lips  that  smilin'  kiss 

The  lads  sae  lang  awa, 


KPI8TLBS  O'  AIBLIE. 

I  think  upon  that  field  o'  fame, 

That  far  an'  lonely  plain, 
Where^sleep  they  wha  to  love  or  hame 

May  ne'er  come  back  again. 
I  think  upon  the  tears  that  fa'. 

The  hearts  bereft  an'  sair, 
The  faces  missed  frae  mang  us  a', 

The  lads  that  come  nae  mair  ! 

THIRTEENTH   EPISTLE. 


Relates  how  Hugh's  Landlady  made  certain  advances  and 
HOW  they  were  rejected  by  the  Scotch  Philosopher — A 
VISIT  TO  the  Island  and  what  befell  our  Hero  while  there. 

Dear  Wullib, — I  hae  nae  news  in  particular  tae  send  ye, 
sae  I'll  just  fill  up  ma  letter  an'  tak'  oot  ma  five  cents  worth  o' 
postage  wi'  an  accoont  o'  hoo  I  spent  the  ceevic  holiday.  Ye 
ken  I  never  tak'  muckle  stock  in  holidays — when  there's  nae 
wark  on  hand  I  just  feel  as  gin  ma  fingers  were  a'  thooms — 
but,  seein'  I  didna  vera  weel  ken  what  tae  dae  wi'  masel',  ma- 
landlady,  Mrs.  McClutch,  a  vera  decent  widow  woman,  says 
tae  me,  "  What  for,  Maister  Airlie,  d'ye  no  gang  ower  tae  the 
Island  an'  hae  a  soom  an'  a  whuff  o'  gude,  fresh  air  ?  It's  a' 
vera  weel  i'  the  auld  kintra  tae  just  wash  yer  face  an'  hands, 
an*  maybe  yer  neck  roon  the  haffits  whaur  it's  seen,  but,  haith  ! 
it's  a  halesale  washin'  an'  scoorin'  o'  yer  enti/e  solar  system 

that's  needed  here."  Railly,  Wullie,  I  cudna  but  admire  the 
justice  o'  her  remarks,  for,  what  wi'  heat  an*  hard  wark,  a  body 
at  this  time  o'  the  year  just  fries  in's  ain  creesh,  {in'  then  the 
stoor  sticks  tae  ye  till  ye  just  feel  as  claggy  as  gin  ye  had  been 
rcwin'  in  treacle  clack,  an'  a'  the  machinery  o'  the  nerves  an' 
sma'  banes  gets  clean  oot  o'  kelter.  Sae  I  said,  "  'Deed,  Mrs. 
McClutch,  I'll  e'en  tak'  gude  advice  an'  go  tae  the  Island." 

"  I  wish  tae  gudeness  I  had  kent  ye  were  gaun,  Mr.  Airlie,' 
says  she,  lookin'  at  me  oot  o'  the  comer  o'  her  e'e,  "  but  I  sup- 
pose it  wad  be  ower  late  noo  tae  get  ready?" 

"  I'm  afraid  it  wad,  Mrs.  McClutch,  far  ower  late,"  says  I. 
"  In  fack,"  says  I,  haulin'  oot  ma  watch,  "  Lord  sake  !  is't  that 
time  o'  day  already  ! "  an'  wi'  that  I  made  for  the  door  as  fast 
as  I  could.  Ye  may  be  sure  the  meenit  I  got  safe  oot  I  con- 
gratulated masel'  on  ma  narrow  escape.  Ye  canna  be  up  tae 
thae  widows,  but  I  had  "  Bardwell  versus  Pickwick  "  in  ma 
mind's  e'e  at  that  meenit,  an'  though  she  thinks  me  unco'  green, 
I  can  see  through  her  brawly.  Mrs.  McClutch  is  a  woman  that 
kens  when  her  bread's  buttered,  an',  mind  ye,  it's  no  ilka  day 
she  gets  the  chance  o'  throwin'  sheeps'  e'en  at  a  man  like  me. 

Hooever,  aff  tae  the  Island  I  goes  in  ane  o'  thae  bits  o'  ferry 
boaties  that  paidle  back  an'  forrit  a'  day,  an'  I  had  tae  stand 
up  a'  the  road  ower  for  the  vera  gude  reason  that  there  was 
nae  room  tae  sit  doon.  The  first  thing  I  noticed  when  I  landed 
on  the  sandy,  treeless  waste,  was  ane  o'  thae  kind  o'  creatures 
they  ca'  dudes.  He  was  a'  dressed  up  in  bonny  blue  breeks  an 
a  white  flannel  coat,  for  a'  the  world  like  ane  o'  thae  dolls  o' 
the  masculine  gender  that  I've  seen  in  store  windows,  the  braw 
brass  buttons  bein'  extraordinar'  conspicuous.  The  meenit  he 
saw  me  he  clapt  a  goggle  wi'  a  string  on't  tae  his  e'e,  an'  began 
e'ein  me  frae  tap  tae  tae,  till  I  thocht  maybe  he  was  some  teel- 
yor's  adverteezement  lettin'  on  tae  tak'  ma  measure  for  a  coat 
•an'  breeks — but  then,  again,  I  thocht  maybe  the  puir  creature 
was  shortsichted,  an'  bearin'  in  mind  ma  grannie's  receipt  for 
e'ewater,  I  thocht  1  micht  as  weel  signaleeze  ma  veesit  tae  the 

Island  by  doin'  a  gude  turn.  Sae,  stappin  up,  I  says  till  him, 
"  I'm  sorry  tae  see  a  creature  like  you  shortsichted  ;  frae  yer 
general  appearance  I  canna  think  ye've  ever  injured  yer  e'esicht 
wi'  book  leamin';  the  midnicht  ile  may  enlarge  the  brain,  even 

if  it  does  contract  the  e'esicht.     Noo "    Here  the  dude 

whurled  roon  an'  ^et  aff  like  a  shot,  an'  a  lot  o'  impident  little 
scoondrels  o'  laddies  set  up  a  great  cheer,  but  whether  they 
were  cheerin'  me  or  him  I  cudna  mak'  oot,  for  I  was  just  liftit 
aff  ma  feet  bodily  wi'  the  crood  comin'  surgin'  up  frae  the  boats* 
I  was  real  vexed  tae  think  I  had  on  ma  gude  Sabbath-day 
claes,  for  the  bonny  gloss  was  rubbit  clean  aff  ma  gude  black 
coat.  The  crood  was  just  awfu',  but  when  I  saw  them  landin' 
boatfu'  after  boatfu',  like  hauls  o'  herrin'  at  the  simmer  drave 
— losh  !  I  began  tae  get  feared.  I  never  saw  sae  mony  folk 
thegither  in  a'  ma  life,  an'  railly  the  majority  o'  them  seemed 
to  hae  sic  a  superabundance  o'  what  ye  wad  ca'  adipose  maitter 
that  railly,  when  I  began  tae  calkilate  the  wecht  o'  the  hale 
aggregate,  I  got  terrible  oneasy.  I  thocht  upon  the  Island  o' 
Ischia  awa  in  Italy  there  that  sank  twa-ree  years  syne  wi'  far 
less  wecht  on't  than  was  here.  I  thocht,  weel  noo,  wadn't  it 
be  awfu'  if  this  Island  was  just  tae  slip  cannily  doon  oot  o'  sicht 
an'  settle  at  the  bottom  o'  the  lake,  an'  maybe  twa-ree  hunder 
year  hence,  get  hoisted  up  again  wi'  a  kick  frae  the  hind  leg  o' 
an  earthquake  ?  Hech !  hech !  what  a  terrible  sensation  it 
wad  mak'  tae  see  a'  thae  hunders*  o'  fossileezed  pleasure-seekers 
— a  solemn  warnin'  tae  the  thochtless  lovers  o'  ease  in  that  day 
an'  generation.  Sic  an  overpoorin'  thocht !  An'  then  there 
wad  be  masel' — a  weel-preserved  feeger,  remarkable  for  perfect 
pheesycal  development — an'  hale  columns  o'  the  Glohey  an'  the 
Mail^  o'  that  day  an'  generation,  devoted  tae  the  descriptions  o' 
the  cast  o'  ma  muscles  in  the  mud,  an'  quarrellin'  aboot  ma 
supposed  nationality,  some  sayin'  I  was  a  North  American 
Indian,  but  the  World  chiefly  inclined  tae  think  the  ootline  o', 
ma  pheesyognomy  was  strikin'ly  like  the  features  o'  the  cele- 
brated artist  wha  had  come  a'  the  road  frae  New  Zealand  tae 

paint  his  world-renowned  picter,  "  The  Ruins  of  London — 
A  View  from  the  Biridge."  It  was  a  solemneezin'  thocht,  an' 
ane  calkilated  tae  set  a  man  meditating  on  his  latter  end. 

Hooever,  tae  prevent  sic  a  catastrophe,  an'  tae  relieve  the 
Island  o'  several  hunder  tons  avoirdupois,  I  thocht  the  suner  a 
wheen  o'  us  got  intae  the  watter  the  better,  sae  I  awa  up  tae 
the  office  an'  bocht  ma  ticket  for  a  room  an'  a  bathin'  suit.  I 
cud  see  wi'  half  an  e'e  that  ma  bathin'  suit  was  never  intended 
tae  cover  a  man  brocht  up  like  me  on  aitmeal,  an'  I  had  a  terri- 
ble warstle  gettin'  masel'  inside  o'  the  things.  Hooever,  I 
managed  somehoo,  an'  got  intae  the  watter.  It  was  kin'  o' 
cauld  at  first,  an'  made  me  sich  an  sob  like,  but  afore  I  was 
weel  clear  o'  the  fence  I  saw  a  sicht  that  made  me  forget  the 
cauld  an'  gar  e  dry  individual  hair  o'  ma  head  rise  on  end. 
Nae  less  than  three  o'  the  biggest  women  I  ever  saw,  comin', 
waddlin'  for  a'  the  world  like  three  fat  jucks,  right  in  ma  direc- 
tion. I  never  was  in  sic  a  predicament  in  a'  ma  born  days.  I 
never  dreamed  o'  women  an'  men  soomin'  promiscus  like  this  i 
An'  what  tae  dae  I'm  sure  I  didna  ken,  nor  did  I  get  muckle 
time  tae  think,  for  doon  they  cam,  sae  in  desperation  I  sat  doon 
ower  the  head  in  the  watter  till  they  wad  pass  by.  But  the 
vera  thing  I  did  tae  avoid  them  brocht  them  pell-mell  doon 
upon  me,  for  they  had  a  haud  o'  hands,  an'  the  middle  ane  no 
seein'  me  got  tripped  up,  an  doon  cam'  the  hale  three  on  tap  u' 
me,  like  a  shooer  o'  elephants  !  Losh  me !  siccan  skreichen',  an' 
skirlin',  an'  rowin',  an'  tumlin',  an'  scartin',  an'  clawin' !  It 
beat  a'  the  cockfechtin'  ye  ever  saw.  I  was  baith  drooned, 
killed  an'  smothered.  An'  every  time  I  wad  get  tae  the  sur- 
face an'  yell  "Murder! "  I  wad  swallow  aboot  an  ell  o*  lang,  black 
hair  floatin'  on  the  watter.  At  length  an'  lang  we  got  fairly 
sindered,  an'  the  women  soomed  awa  like  as  mony  dolphins, 
an'  left  me  tae  ma  ain  meditations.  It  was  a  great  relief  tae 
me  when  I  saw  a  weel-faured  callant  o'  aboot  sixteen  come 
soomin'  doon  beside  me  an'  speer  gin  I  was  sair  hurt.  I  tell't 
him  it  was  a  wonder  I  was  livin'  ava,  considerin'  what  I  had 

gaen  through  the  last  twa-ree  meenits,  baith  in  body  an'  mind. 
I  hauled  up  ma  sleeye  an'  lut  him  see  the  blue  marks  on  ma 
■houther  whaur  the  limmers  grippit  haud  o'  me,  an'  showed 
him  a  bare  spot  in  ma  croon  whaur  ane  o'  them  had  snatched  a 
neivef u'  o'  ma  hair.  He  was  very  kind  an'  said  it  was  a  shame, 
but  for  a'  that  I  cud  see  he  cudna  weel  keep  frae  laughin'. 
Hooever,  he  said  he  wad  keep  an  e'e  on  me  an'  see  I  didna  get 
ony  mair  ill-usage  frae  women  folk.  Sae  we  soomed  aroond 
awhile,  an'  then,  seein'  he  was  a  rale  decent,  weel-faured  fallow, 
I  thocht  I  wad  gie  him  a  bit  o'  gude  advice.  I  tell't  him  tae 
steer  clear  o'  women  folk ;  they  were  a'  kittle  cattle,  aye 
showin'  themsel's  whaur  they  werna  wanted  ;  gie  them  an  inch 
an'  they  wad  tak'  an  ell ;  gin  they  had  their  way,  the  men  wad 
sune  get  kicked  oot  o'  sicht  a'thegither — wi'  their  roarin'  for  the 
francheese  an  a'  the  rest  o't — an'  I  pinted  oot  tae  him  hoo  they 
had  invaded  the  verp  loomin'  baths,  sae  as  a  decent  body  cudna 
come  doon  tae  get  a  soom  ance  in  the  year  without  bein'  smoth- 
ered alive  wi'  them.  A'  this  advice,  an'  a  gude  deal  mair,  I  gae 
the  young  fallow,  an'  I  was  glad  tae  hear  him  say  that  he  pre- 
ferred the  society  o'  men  tae  that  o'  women  ony  day,  an'  that  I 
micht  keep  ma  mind  easy  aboot  him,  for  he  wad  never  marry 
ony  woman  bom.  But  what  were  ma  feelin's  whan  we  were 
comin'  oot,  tae  see  him  cut  clean  awa  up  the  ither  side  an'  intae 
the  women's  rooms.  For  twa-ree  meenits  I  just  grew  sick — 
fearfu'  sick.  "  No  possible  ! "  I  keepit  say  in'  tae  masel',  but 
for  a'  that  I  had  a  deepenin'  conviction  that  I  had  ance  mair 
been  made  a  f  ule  o'.  The  young  limmer  !  an'  me  a'  the  time 
thinkin'  she  was  a  young  man,  wi'  her  close  clippit  head  ! 

As  I  stud  up  in  the  watter  meditatin',  I  vowed  never  tae 
forsake  the  standards  o'  the  Calvinistic  Kirks,  especially  the 
doctrine  o'  everlastin'  punishment,  for  it  was  naething  but  the 
fear  o'  riskin'  everlastin'  fire  that  keepit  me  frae  droonin'  ma- 
sel' then  an'  there  just  tae  be  oot  o'  the  road  o'  women. 

Hooever,  I  sorammelt  up  tae  ma  room  someway,  an'  ye  may 
be  sure  the  meenit  I  got  ma  claes  on,  I  never  ance  luckit  ower 

ma  shouther,  neither  at  the  roller-coaster  nor  ony  ither  thing, 
but  jist  got  doon  an'  aboord  ane  o'  the  sma'  steamers,  an'  was 
glad  tae  find  masel'  on  gude  Toronto  terry  firmy  ance  mair> 
Aff  coorse  I  didna  want  tae  affront  ma  landlady  wi'  lettin'  her 
ken  that  I  had  been  fairly  chased  (figgeratively  speakin')  aff  the 
Island  by  women,  sae  tae  wile  awa  the  time  till  sax  o'clock,  I 
tuk  a  daunder  roon  the  ceety.  I  cam  straucht  up  Yonge 
Street,  an'  turned  aff  on  ane  o'  thae  bonnie  bits  o'  streets,  green 
an'  leafy,  for  a'  the  world  like  the  far  end  o'  a  kintra  village, 
an'  afore  lang  I  passed  by  a  rale  decent  luckin'  brick  hoose  wi' 
bay  windows,  an'  at  ane  o'  them  wha  should  be  sittin'  but  a 
braw  lass,  a'  dressed  up  in  nae  end  o'  whirligigs  an'  falderals  o' 
a'e  kind  or  ither.  Of  coorse  I  tuk  nae  notice  o'  her,  but  just 
gaed  by,  takin'  a  swautch  o'  her  oot  o'  the  corner  o'  ma  e'e.  I 
cud  see  vera  weel  she  was  luckin'  at  me,  but  I  never  lut  on — I 
wadna  gratifee  a  woman's  vanity  that  far.  But  just  imaugin' 
ma  feelin's  tae  hear  her  whuatlin'  after  me  !  Railly,  I  cudna 
help  exclaimin'  in  the  words  o'  the  poet,  Charlie  Mackay  : 

••  Tell  me,  ye  winged  winds 

That  round  my  pathway  roar, 
.     Do  ye  not  know  some  spot 
Where  women  come  no  more  ? 
Some  lone  and  pleasant  dell, 
Some  valley  in  the  West, 
Where,  free  from  toil  and  pain, 
The  weary  soul  may  rest  ? 
The  loud  wind  dwindled  to  a  whisper  low, 
And  sighed  for  pity,  as  it  answerea,  *  No  I'  " 
* 

I  never  ance  lucked  ower  ma  shouther,  sae  seein'  I  tuk  nae 
notice  o'  the  whustle,  she  cries  oot,  "  Scottie  !  Scottie  !  Scottie 
Airlie  ! "  Noo,  WuUie,  I  haena  the  sma'est  objections  tae  be 
ca'd  by  ma  ain  name,  but  a  nickname  I  never  cud  thole — some- 
hoo  it  aye  raises  a'  the  nick  that's  in  me.  Sae  mairching'  right 
back  wi'  dignity  in  ma  appearance,  an'  fire  in  ma  e'e,  I  stud  up 
afore  the  young  woman,  an'  says  I,  "  Mem  !  nae  doot  ye  think 
yersel'  extraordinar'  smairt  tae  be  ca'in'  names  after  a  decent 
man  that  way,  but "    Afore  I  cud  feenish  what  I  was  gaun 

tae  lay  she  disappeared  ahint  the  curtains,  cryin'  **  Scottie ! 
Scottie !  "  an'  laughin'  sic  anither  eldritch  laugh  !  Of  coorse 
impidence  sae  onprovoked  as  this  I  cudna  be  expeokit  to  stand, 
sae  I  made  up  ma  mind  at  ance,  an'  stappin'  up  tae  the  door,  I 
rang  the  bell  an'  said  I  wan  tit  a  word  wi'  the  faither  o'  the 
young  woman  that  was  sittin'  at  the  window.  A  rale  respect- 
able luckin'  man  cam  tae  the  door,  an'  glowerin  at  me  wi'  great 
surprise,  says,  "  Well ! "  I  made  nae  apology,  but  merely  said, 
*'  It's  no  for  me  to  be  keel-haulin'  pawrents  aboot  their  duty, 
but  I'm  jist  gien'  ye  a  freenly  wamin'  tae  luck  sharp  after  that 
dochter  o'  yours,  or  else  she'll  bring  yer  gray  hairs  in  sorrow 
tae  the  grave."  "  What  d'ye  mean,  sir  ? "  he  cries,  grippin'  me 
by  the  collar.  At  that  critical  meenit,  ''  Scottie  !  Scottie  ! " 
comes  ringin'  oot  o'  the  pawrlor.  "  Noo  I "  says  I,  "  D'ye  hear 
that  ?  There's  ockler  demonstration  for  ye.  Will  ye  believe 
me  noo  f "  Lettin'  go  haud  o'  ma  collar  wi'  a  great  laugh,  he 
bolts  intae  the  pawrlor'  an'  brings  oot  a  great  big  cage  wi'  a 
pawrot  in't,  an'  the  meenit  the  beast  saw  me  he  began  whustlin' 
like  mad,  cockin'  his  head,  an'  stridin'  up  an'  doon,  an'  windin' 
up  his  performence  wi'  fixin'  on  me  an  e'e  like  the  Ancient 
Mariner's,  an'  exclaimin',  "  Hello,  Scottie !  "  Just  picter  ma 
motions  !    Yer  brither,  Hugh  Airlib. 

Relates    how    Huoh    Popped  the    Question   in  a  New   and 
Okioinal  Style. 

Dear  Wullie, — After  three  weeks'  cawm  considerationi 
an'  after  luckin'  at  the  thing  f rae  a'  point's  o'  view,  I'm  driven 
tae  the  conclusion  that  love  is  a  maist  extraordinar'  thing — a 
wunnerfu'  thing.  It's  like  a  gless  o'  gude  whuskey  ;  it  maks 
ye  cauld  when  ye're  het  an'  het  when  ye're  cauld ;  it  maks  ye 
dull  when  ye're  cheery  an'  vicey  versey.  I  never  kent  the  like 
*o't.  I  used  to  lauch  at  a'  that  kind  o'  stuff,  but,  haith  !  I  vera 
Bune  f  and  oot  it  was  nae  lauchin'  maitter,  seein'  it  deprived  me 
o'  ^he  muckle-prized  liberty  o'  ma  bachelorhude,  an'  turned  me 
i'     11  a  marrit  man. 

I  canna  weel  tell  ye  hoo  it  cam  aboot,  but  as  fa,r  as  I  can 
u  .nd  it  was  something  like  this.  For  twa-tree  days  after  ma 
veesit  tae  the  Island  I  was  feelin'  awfu'  no  weel  like.     I  wasna 

ill,  an  I  wasna  weel,  an'  I  was  a'  a  kind  o'  blawn  up  like  aboot 
the  stammack.     The  vera  sicht  o'  ma  parritch  gart  me  grue,  an' 
whether  I  w&s  takin'  the  iivyer  or  the  cholera  or  the  sma'pox 
I  ouldna  just  sae,  I  was  in  sic  a  swither,  an'  I  culd  dae  nae- 
thing  but  walk  up  an'  doon  the  hoose  wi'  ma  twa  lufes  spread 
oof  on  ma  waistcoat.    An'  though  I  had  eneuch  adae  wi'  masel', 
it  made  me  faur  waur  tae  see  Mrs.  McClutch  luckin'  at  me  sae 
waefu'  like — for  onybody  wi'  half  an  e'e  culd  see  that  the  puir 
creature  was  just  breakin'  her  heart  aboot  me.    She  wadna 
hear  to  me  takin'  the  fivver  or  the  cholera,  but  she  was  vera 
sure  I  was  hatchin'  the  smal'poz,  an'  wanted  tae  ken  if  ever  I 
had  been  nockilated.     I  speired  at  her  gin  she  tuk  me  for  a 
benichted  French-Canadian,  an'  I  tell't  her  I  thocht  they  were 
faur  waur  than  the  rebellious  Israelites  i'  they  wilderness,  for 
they  had  the  sense  tae  luck  at  the  brazen  serpent  when  they 
fand  th3msers  bitten,  but  thfte  Montrealers  were  sae  blinded 
wi'  ignorance  and  superstition  they  wadna  tak  advantage  o' 
vaccination  that  science  hed  set  up,  but  would  rather  see  them- 
sel's  an'  their  freens  deein',  deein'  by  hunders,  or  gaun  through 
life  wi'  their  faces  like  tli3  back  o'  a  porous  plaster  or  a  section 
o'  coral  reef.     Mrs.  McClutch,  puir  creature,  thocht  that  was 
a'  the  mair  reason  I  should  get  nockilated,  for  fear  o'  gettin'  ma 
gude  looks  spoilt,  for  if  there  was  a'e  thing  mair  than  anither 
she  liket  tae  see  it  was  a  weel-faured  face.     The  justice  o'  her 
remarks  an'  her  kindly  concern  for  the  appearance  o'  ma  coon- 
tenance  commended  itsel  tae  ma  common  sense,  an'  I  just  gaed 
at  ance  an'  got  masel'  nockilated.     Eh  !  little  did  I  think  that 
bein'  nockilated  wi'  the  coo  pock  wad  hae  the  efteck  o'  infectin 
me  wi'  a  faur  waur  disease — the  terrible  affliction  J  love  ar'  * 
mctrimony.     If  I  was  sick  afore  I  was  ten  times  waur'^noo. 
I  culdna  sleep  a  wink  wi'  the  stounds  i'  my  airm,  an  I  can 
safely  swear  that  I  never  afore  kent  sic  a  kmdly  thing  a 
woman  can  be  till  I  was  laid  up  and  nursed  an'  poulticed  by 
Mrs.  McClutch.     It  w|isna  in  human  natur'  no  to  be  affecket 
at  the  way  she  daikered  aboot  me,  an'  aye  she  wad  remark,  sic 

a  helpless  cretur  a  man  was  withoot  a  wife — it  was  maist  as 
bad  as  bein'  a  widow,  an'  no  a  man  body  in  the  hoose  tae 
fnchten  awa'  burglars.  Noo,  a'  the  like  o'  this  set  me 
a-thinkin' :  first  o'  a',  Mrs.  McClutch  was  a  weel-faured  woman 
an'  a  splendid  nurse  for  a  man  when  he  happened  tae  be  tick  > 
second,  she  was  comfortable  an'  cud  mak  a  gude  livin'  ony 
time  I  micht  happen  tae  be  oot  o'  wark;  third,  the  winter  was 
comin'  on,  and  it  wad  be  sic  a  comfort  tae  come  in  an^  dad  the 
snaw  afP  ma  feet,  again'  ma  ain  hall  stove,  an'  Mrs.  McClutch 
soopin'  me  doon  an'  making  me  comfortable ;  an'  then  she 
really  needed  a  man  body  aboot  the  hoose.  Sae,  takin'  a'thing 
in  consideration,  I  thocht  I  micht  dae  waur  than  marry  Mrs. 
McOlutch.  But  hoo  tae  manage  the  business  was  mair  than  I 
cud  tell.  My  airm  was  mendin'  brawly,  but  I  cudna  get  up 
ma  speerits,  ava  ;  for  hoo  tae  broach  the  subject  I  didna  ken* 
A'e  day,  hooever  (losh,  I'll  never  forget  it),  we  were  a'  sittin' 
at  oor  tea.  Mrs.  McOlutch  was  lookin'  oncommon  weel  wi'  a 
new  goon  (she  maks  them  a'  hersel',  an  that's  a  savin')  an'  a 
white  apron  oi.  A'  at  ance  ane  o'  the  boorders  raxes  ower 
tae  the  butter  an'  taks  a  tremendous  clash  o't  on  till  his  plate. 
I  lucket  at  Mrs.  McClutch,  an'  she  lucks  at  me,  as  muckle  as 
tae  sae,  "D'ye  see  that?"  I  cudna  stand  it.  "Maister  Hen- 
derson, are  ye  aware  that  that  butter  is  twenty-five  cents  the 
pund  ? "  says  I,  fixin'  ma  e'e  on  him  sternly.  "  It's  weel 
worth't,  Mr.  Airlie,"  says  the  impident  rascal,  raxin'  ower  an' 
takin'  anither  slap  o't  wi'  his  knife,  "  It's  weel  worth  twenty- 
five  cents,  I'm  srre,"  an'  he  tak's  anither  an'  anither  cut, 
remarkin'  every  time  that  it  was  splendid  butter.  I  wasna 
gaun  tae  submit  tae  siccan  extragavance  as  that,  sae  I  tell't 
him  that  he  had  better  understan'  that,  for  the  future,  I — 
Maistcr  Airlie  —  was  gaun  tae  rin  this  boordin'-hoose,  an*  I 
wad  request  them  a'  tae  eat  butter  tae  their  bread  instead  o' 
bread  tae  their  butter,  an'  tae  tak  baith  in  moderation.  Losh 
■ake  !  ye  wad  think  a  thunderbolt  had  fa'en  amang  them,  an' 
as  for  Mrs.  McClutch,  she  got  up  frae  the  table  an'  ran'  intae 

the  pawrlor,  an'  me  after  her.  She  had'na  the  sma'est  notion 
o'  sic'  a  thing,  she  said,  but  no  tae  mak  me  oot  a  leear  afore  the 
boorders,  she  thocht  she  micht  as  weel  marry  me  as  onybody 
else.  Sae,  [dear  Wullie,  that's  hoo  it  happened,  an  noo,  in 
addition  tae  bein'  boss  o'  the  basement  in  Tamson  an'  Tam- 
son's,  I  hae  a'weel  furnished  hoose  o'  my  ain,  a  gude  wife  tae 
tak  care  o'  me,  an'  a  cheerie  lookoot  for  the  approachin'  winter. 
Wi'  respects  frae  Mrs.  Airlie,  I  am,  yer  brither. 

Hugh  Airlib. 


FIFTEENTH  EPISTLE. 


Relates  how  a  Domestic  Quarrel  invades  the  Home  of  the 
alrlies,  and  the  moral  that  hugh  learned  therefrom. 

Dear  Wullie, — Me  and  Mistress  Airlie  hae  haen  oor  first 
fecht,  but  whether  I  cam  aff  first  or  second  best,  it  would  be 
hard  tae  tell.  I  think  it's  aboot  what  ye  wad  ca'  a  drawn 
game,  for  I'm  meeserable  an'  she's  meeserable,  but  nane  o' 
the  twa  'ill  be  the  first  tae  gae  in.  So  there  we  staun,  as  Cole- 
ridge, the  poet,  beautifully  describes  the  sitiwation — 

''  Like  rocks  that  hath  been  rent  asunder 
A  dreary  sea  now  flows  between." 

But  in  oor  case  it's  no  a  "  dreary  sea  "  that  lies  at  ween  us — 
it's  a  bustle — a  woman's  bustle  ! 

Ye  see,  me  an'  ma  wife,  Mistress  Airlie,  were  invoeted  oot 
tae  tea  ae  nicht.  Weel,  I  shaved  an'  got  ready,  an'  after 
waitin'  an'  oor  or  mair,  at  last  Mistress  Airlie  cam  doon  the 

stair  in  great  style  an'  luckin'  extaordinary  weel  till  she  turned 
roon',  an'  losh  !  I  near  fainted.  She  had  a  hump  on  the  sma> 
I  o'  her  back  big  eneuch  tae  set  a  Newhaven  fishwife's  creel  on ! 
"  Mistress  Air  lie,"  says  I,  *'  haul  doon  yer  goon — it's  a'  up  in  a 
bunch  at  yer  back."  » 

"  Hoots,"  says  she,  "  d'ye  no  ken  that's  ma  bustle."  ' 

"  Yer  what  1 "  says  I. 

"  Ma  bustle — ma  dress  improver,  ma  dignifeer,"  says  she  j 
"  ye  ken  I  cudna  gae  oot  withoot  that." 

"  Weel,"  says  I,  "  Mistress  Airlie,  I  did  gie  ye  credit  for 
some  sma'  modicum  o'  common  sense,  but  I'll  hae  tae  let  that 
tow  gang  wi'  the  bucket  noo.  I've  nae  the  sma'est  objection 
tae  gang  doon  the  street  wi'  a  decent  woman  an'  my  ain  wife» 
but  if  ye  think  me  daft  eneuch  tae  gang  doon  Yonge  Street, 
airm  an'  airm,  cleekit  wi'  a  dromedary,  ye'll  find  oot  ye've 
gotten  the  wrang  soo  by  the  lug.  Na  !  na !  Mistress  Airlie, 
ye  maun  either  tak'  aflf  the  bustle,  or  bide  at  harae." 

"  I'll  nether  tak  aff  the  bustle  nor  yet  will  I  bide  at  hame," 
quo'  she.  "  Mair  than  that — I'll  wear  just  what  suits  me, 
whether  you  like  it  or  no." 

"  Noo,  ma  dear,"  says  I — for  I  saw  the  horns  were  beginnin' 
tae  sproot,  an'  I  thocht  I  wad  take  her  canny — "  hoo  wad  you 
like  gin  I  was  tae  wear  onything  you  didna  like." 

"  Ye  can  wear  what  you  like  for  ocht  I  care ;  ye  can  wear 
a  bustle  tae,  gin  ye  like,'  quo'  she,  fixin'  up  hor  goon  wi'  her 
twa  hand^  so  as  tae  make  it  look  bigger  an'  bigger,  that  awfu 
hump  !  I  think  Auld  Nick  entered  intae  me  at  that  meenit, 
for  her  speech  suggested  a  mea'^s  o'  gettin'  square  wi'  ma  wife 
an'  at  the  same  time  bringin'  h»3.  tae  reason.  ** 

"  Weel-a-weel,  then,"  says  I,  "  a  bargain's  a  bargain,"  an  wi* 
that  I  slips  up  the  stair  an'  pits  on  my  swally-tailed  black  coat 
that  I  was  marrit  in. 

"  Good  gracious  !  "  says  Mistress  Airlie,  "  ye're  never  gaun 
wi'  that  coat  on,  are  ye  1 " 

"  What  for  no  ? "  says  I.     "  A  bargain's  a  bargain,  ye  ken." 

An'  wi  that  we  started  aff  iioe  the  pairty,  after  tellin'  oor 
servant-lass  tae  luck  weel  after  the  boarders  an'  see  they 
hained  the  butter.  It  was  Maister  Tamson's  we  were  gaun 
tae,  and  I  was  determined  tae  get  a  word  in  private  wi'  Tam — 
that's  Maister  Tamson — an'  let  him  ken  the  trick  I  was  gaun 
tae  play  ma  wife.  Tam  gaed  hert  and  sowl  intae  the  con- 
speericy,  an'  the  result  was  that  when  the  dancin'  began,  Tam 
an'  me  slippit  awa  up  stairs,  an'  I  got  ma  shape,  what  the 
women  folk  ca'  improved,  wi'  ane  o'  Mistress  Tamson's  big 
bustles  tied  in  alow  the  swally  tails  o'  ma  coat !  Tam  lauched, 
an'  I  lauched,  an'  doon  the  stair  we  cam,  me  and  ma  big  hump 
like  a  camel's  on  my  back.  Ma  wife  was  dancin'  at  the  far 
end  o'  the  room,  sae  keepin'  ma  back  tae  the  door  I  made  my 
best  boo  till  a  lass  that  was  sittin'  near  by ;  an'  when  the 
music  struck  up  again  awa'  we  set,  careerin'  roon'  the  floor 
amang  the  rest,  the  bustle  all  the  time  bob-bobin',  and  ma 
coat-tails  stickin'  oot  an'  whurlin'  like  the  petticoats  o'  a 
dancin'  dervish.  Weel,  sic  anither  tempest  o'  lauchin'  an' 
skirlin'  brak  oot  that  the  music  was  completely  drooned  oot, 
an'  a'body  stoppit  dancin'  but  ma  pairtner  an'  me.  "  What 
are  they  lauchin'  at?"  says  she.  "  Oo,  some  nonsense,"  says  I ; 
"  dance  awa' ! "  An'  we  did  dance,  till  ma  pairtner,  seein'  they 
were  lauchin'  at  us,  stopped,  an'  catchin'  a  glisk  o'  ma  bustle, 
she  lut  an  eldricht  screich  an'  flew  in  amang  the  crood,  leavin' 
me  stanin'  there — me  and  ma  improver.  "Leddies  and  gentle- 
men," says  I ;  "  hoo  d'ye  like  my  dress  improver  ?  A  hump  on 
a  body's  back  is  sic  a  gracefu'  thing,  sic  an  improvement  on 
nature,  that  I  think  it's  nae  fair  that  the  leddies  should  hae 
the  hale  monopoly  o'  this  artistic  dromedary  style.  An'  noo 
that  ye've  sic  a  £lorious  opportunity  o'  seein'  hoo  gracefu'  it 
looks,  I  houp  the  gentlemen  present  will  a'  move,  second  an 
adopt  the  wearin'  o'  bustles  under  their  coat  tails."  There 
was  great  clappin'  o'  hands  an'  cheerin',  but  when  I  luket  roon 
tae  see  hoo  the  lesson  was  taen  by  Mistress  Airlie,  she  wasna 
tae  be  seen,  an'  Tam  tell't  me  the  meenit  her  e'en  lichted  on 

me  wi'  the  bustle  on,  she  said  she  had  a  headache,  an'  he  was 
Reared  she  had  gane  hame. 

Weel,  WuUie  !  I've  often  heard  o'  women's  tongues,  but  I 
never  had  the  least  notion  o'  what  they  could  be  capable  o'  till 
I  cam  hame  that  nicht.  It  gaed  steady  for  twa  strucken 
oors  I  Qudesake  !  I  think  I  hear't  yet,  but  she's  gien't  a  lang 
rest,  for  she's  nae  opened  her  mooth  tae  me  for  the  last  twa 
days,  an'  if  the  din  o'  her  tongue  was  ill,  this  silence  is  faur 
waur,  an'  the  moral  I've  learnt  is — never,  never f  never 
interefere  or  meddle  in  ony  shape  or  form  wi'  a  woman's  way 
o'  dressin',  for  if  ye  dae,  ye'U  come  oot  at  the  sma'  end  o'  the 
horn,  like.     Yer  brither,  Hugh  Aiblie. 

OuK  Hero  D£LIver.s  a  Speech  at  the  Young  Liberal  Club. 

Dear  Wullie, — In  place  o'  a  letter  the  noo,  I  beg  tae  forrit 
tae  ye  a  speech  I  made  at  the  meeting  o'  the  Young  Leeberal 
Olub  which  I  hae  clippit  oot  o'  ane  o'  the  ceety  papers.  I  gaed 
tae  the  meetin  at  the  invitation  o'  Tam — that's  Maister  Tam- 
son — an  I'm  mortal  sure  it  was  him  pit  them  up  to  ca'in  on 
me  for  the  speech.  Ye'll  see  I  was  n'a  just  prepared  wi  ony- 
thing  for  the  occasion. 

Ma  Respeckbt  Frebns, — This  bein'  positeevely  ma  first 
appearance  in  public,  I  suppose  the  correck  thing  for  me  tae 
dae  wad  be  tae  begin,  "  Freens,  Romans  an'  kintramen,  len' 
me  yer  ears,"  only  ye  see  that  wadna  be  tae  the  pint,  seein' 
there's  no'  a  Roman  i'  tlie  kintra,  an'  anither  thing,  the  mem- 
bers o'  this  club  are  confined  neither  tae  ma  freens,  nor  ma 
kintramen.     As  for  yer  ears,  I  dinna  want  the  len'  o'  them,  for 

the  gude  reason  that  I  happen  tae  be  furnished  wi'  a  gude 
whuppin'  pair  o'  nia  ain.  It's  aye  been  an  onaccoontable  rays 
tery  tae  me  hoo  a  respectable  Roman  like  Maister  Anthony, 
noo,  cud  make  sic  a  rideekless  ass  o'  himsel'  as  tae  seek  the 
len'  o'  the  folks'  ears,  I  canna  accoont  for't  in  ony  way  except 
on  the  supposeetion  that  he  had  been  makin'  ower  free  wi' 
Cwsar's  funeral  whuskey.  What  was  tlie  use  o'  askin'  the 
thing  he  kent  brawl)  they  cudna  gie  him  ?  Nae  doot  there's 
some  folk  in  this  world  that  wad  pairt  wi'  their  lugs  if  they 
were  lowse,  but  it's  ma  private  opeenion  that  the  Roman  lugs 
were  a'  weel  fastened  on,  an'  at  a  respectable  distance  f rae  the 
croons  o'  their  heads,  but  grantin'  they  had  been  slack  enough 
for  them  tae  haul  them  aff  and  len'  them  till  him,  what  on  earth 
cud  he  dae  wi'  them  1  Th^y  cudna  hae  been  less  than  sax  or 
eeven  hunder  at  the  funeral  o'  sic  a  celebrated  man  as  Caesar 
— an'  what  the  man  wanted  wi'  siccan  a  quantity  o'  ears  I'm 
sure  I  canna  think,  unless  he  railly  wanted  tae  bury  Caesar  in 
them,  or  mak'  a  floral  tribute  o'  them  like.  Anither  thing  I 
dinna  like,  is  the  way  he  keepit  herp — herp — herpin'  on,  aboot 
Brutus  an*  the  rest  o'  them  there  beein'  honorable  men.  For 
my  pairt  I  dinna  see  hoo  Brutus  was  onything  by  ordinar' 
honorable.  Like  mony  mair  in  this  world  he  micht  be  honor- 
able eneuch  when  it  paid  him  either  in  pouch  or  carackter  tae 
be  sae,  but  the  pawkiest  sophist  in  auld  Rome  cudna  get  me 
tae  believe  that  ony  man  wi'  a  spark  o'  honor  in  him  wad  gang 
prowlin  aboot  the  toon  wi'  a  murderin'  knife  stowed  aneath 
his  cloak,  for  the  express  purpose  o'  murderin'  an*  onsuspectin' 
freen  an'  bosom  crony,  the  very  first  chance  he  got.  Na  !  na  ! 
ye  micht  as  weel  say  the  moon  is  made  o'  green  cheese,  as, 
fegs !  it  micht  be,  for  onything  we  ken  tae  the  contrar*. 

I'm  very  sure  if  Maister  Anthony  had  been  in  his  sober 
senses  instead  o'  been  half  seas  ower,  as  is  maist  evident,  he 
wad  hae  indicted  the  hale  caboose  o*  them  for  murder,  instead 
o'  crackin'  them  up  for  honorable  men,  for  the  ondeniable  fack 
is  t'hey  were  naething  but  a  pack  o*  envious,  scheemin',  self- 


EPISTLES   O     AIKLIE. 


75 


seekin'  scoondrels ;  and  if  Maister  Anthony  was  here  noo  I 
wad  tell  him  sae  tae  till  his  face.  The  warst  o'  a'  is  him  sayin 
what  he  wad  dae  gin  he  was  Brutus — I  declare  I  can  hardly 
keep  ma  temper  wi'  him  there.  Weel  did  he  ken  he  cudna  be 
Brutus  withoot  daein'  as  Brutus  did,  an'  tae  say  that  Anthony 
turned  intill  Brutus  wad  pit  a  tongue  in  ilka  wound  o'  the 
murdered  man's  body  an'  set  them  a'  claikin'  an'  skreighin'  till 
the  very  stanes  o'  the  causey  wad  rise  an'  mutiny — did  ever  ye 
hear  tell  o'  sic  anither  clishmaelaver  ?  Noo,  hoo  cud  a  stane 
mutiny  1  hoo  cud  ae  man  turn  intill  anither  ane  ?  whaur  wad 
he  get  the  tongue^  tae  pit  intill  the  wounds  ?  was  that  what  he 
wanted  wi'  the  ears  he  wanted  the  len'  o'  ?  an'  even  sae,  hoo 
cud  he  mak  an  ear  intill  a  tongue  ?  I  tell  ye  the  hale  thiiif' 
shows  a  lack  o'  discreemi nation  that  ye  dinna  expect  frae  a 
man  o'  sic  gumption  as  Maister  Anthony.  But,  hooever,  wi' 
the  exception  o'  thae  twa  slips  o'  the  tongue,  the  result  nae 
doot  o'  grief  an'  funeral  whuskey,  the  oration,  takin'  't  u'  in  a', 
is  no'  sae  bad  ava,  an'  wad  pass  vera  weel,  if  it  was  only  tan 
show  that  araang  ither  things  copied  frae  the  Romans  we  did- 
na  forget  the  funeral  sermon. 

But  whaur  was  I  ?  T  declare  I've  clean  forgotten  what  1 
was  gaun  tae  say  !  Bein',  as  I  was  sayin',  ma  tirst  appearance 
on  ony  stage,  ma  tliochts  naterally  got  a  wee  jammiit,  like ; 
till  here's  me,  stannin'  amang  the  crood  i'  the  Forum  listenin 
tae  Cwsar's  funeral  sermon  !  Sic  anither  association  o'  ideas  ! 
I    really   think — liosh,  save   us!     Ma  time's   flown! 

An'  wi'  that  I  boo'd  gracefully  an'  sat  doon. 

There  was  a  gi-eat  clappin'  o'  haunds,  I  mind,  and  ane  o' 
them  said  it  was  the  maist  to  the  pint  o'  ony  poleetical  speech 
he  ever  heard,  but  this  1  doot  was  flattery. — Your  brithf  r, 

Hugh  Aiblib. 


SEVENTEENTH  EPTSTLE. 

Relates  how  Hugh's  Snoring  caused  trouble  between  Himself 
AND  HIS  Wife,  and  of  the  Unpleasant  Consequences  which 
followed  thereon. 

Dear  Wullie, — TVe  just  been  doon  tae  the  office  o'  Fleecim' 
an'  Pluckembare,  Barristers,  tae  enter  a  ceevil  law-suit  against 
the  Street  Car  Co.  for  ten  thoosan'  dollar  damages  tae  ma  per- 
son, an'  ma  reputation  as  a  decent  man  ;  a'  brocht  on  through 
the  Street  Car  Co.  neglectin'  tae  rin  the  street  cars  for  ma  com- 
fort an'  convenieuce  as  a  respectable  citizen.  It  wad  tak  me  a 
month  o'  Sawbaths  tae  tell  ye  what  I've  suffered — a'  on  accoont 
o*  haen  tae  paidle  knee-deep  through  the  sleet  abune  an'  the 
glaur  below — gaun  hame  on  an  empty  stamach  tae  ma  supper, 
after  a  hard  day's  wark  tumblin'  aboot  packin'  boxes  an'  soop- 
in'  up  generally.  The  upshot  o'  the  hale  thing  was  a  cauld  in 
the  head.     Hae  ye  ony  notion  o'  what  it  is  tae  hae  a  cauld  i' 

the  head  1  tae  gang  aboot  a'  day  pechin'  aii'  blawin'  like  a 
grampus,  yer  een  rinnin'  oot  o'  water — an*  yer  nose  stappit  up 
sae  ne'er  a  breath  can  get  up  nor  doon — an'  shinin'  like  a  danger 
signal  on  a  dark  nicht  ?  That  was  the  condition  the  street  car 
drivers'  straik  brocht  me  till.  But  wait  a  bit,  that  was  na  the 
warst  o't, — ma  very  respeeriatory  organs  got  sae  oot  o'  kelter 
wi'  inflammation  that  I  did  what  I  never  was  kent  tae  dae  in  ma 
life  afore,  I  tuk  tae  snorin  !  Noo,  for  ony  single  man  tae  snore 
maitters  little — mair  or  less — but  let  me  tell  ye  its  a  very  dif- 
ferent thing  tae  lie  trumptin'  awa  like  a  mad  elephant  at  yer 
wife's  lug  a'  nicht.  The  first  nicht  Mrs.  Airlie  was  dead  tired 
— fairly  dune  up,  she  said  (she'd  been  oot  a'  day  collectin'  for 
the  Kirk  Organ  Fund) — an'  consequently  she  sleepit  soon. 
But  a'  nicht  through  she  dreamed  the  young  man  next  door 
had  taen  tae  playin'  on  the  trombone — an'  then  a  piper  caTn  an' 
stood  on  the  bed-post  an'  played  for  a'  he  was  worth  tae  droon 
the  trombone,  an'  ne'er  stoppit  till  I  got  up  tae  licht  the  fire, 
when  she  waukened  up  wi'  a  ead  like  tae  split.  Then  the  next 
nicht  I  was  waukened  wi'  ma  wife's  elbow  thumpin'  on  ma  ribs. 
"  Hugh,"  says  she,  "get  up  for  gude  sake !  there's  a  cuddy  ass 
stuck  his  head  through  the  window,  an'  he's  been  brayin'  awa 
there  for  the  last  twa  hoors  an'  mair;  he's  just  this  raeenit 
waukened  me  up,  but  I  heard  him  in  ma  sleep  a'  the  time." 
Weel,  of  coorse,  I  oot  ower  the  bed,  an'  grabbin'  the  stove- 
.  poker  I  made  for  the  window — an'  afore  I  was  fairly  wauken — 
1  cam  bang  doon  wi'  the  poker,  smashin'  the  window  frae  tap 
tae  bottom.  The  fresh  air  comin'  in  brocht  me  fairly  tae  m^ 
senses,  an'  I  turns  till  ma  wife,  an'  says  I,  "  there's  the  window 
smashed,  but  whaur's  the  cuddy  ass  'i  "  "  Whaur's  the  cuddy  1 
Look  i'  the  glass  an'  ye'U  see  him,"  says  she,  wi'  an  angry 
humph  !  Losh  !  there's  sitewations  when  a  man  gets  fairly 
murderous !  Stridin'  up  tae  the  bedside,  I  stud  up  in  grate 
dignity,  an'  says  I,  "  Badab  !  your  coduct  this  dight  opeds  by 
eyes  to  the  kide  of  wobad  I  harried  for  a  wife."  "  You  just 
shut  up  there,"  she  snaps,  "  how  would  you  like  it  if  I  lay  an' 

brayed  at  t/our  lug  a'  nicht  ? "  "  Me  ? "  says  I.  "  Yes,  you," 
says  she,  "  and  I  won't  put  up  with  it  anither  nicht.  V\\  get 
a  divorce  on  the  ground  o'  snorin',"  an'  wi'  that  she  burst  oot  a 
greetin'.  What  cud  I  dae  ?  It  kills  nie  tae  see  her  greet,  sae 
I  just  kissed  her  an'  promised  I  wud  never  snore  again  while 
the  warld  stood.  Gude  forgie  nie!  I  wasna  weel  happit  up 
again  afore  I  was  at  it  tooth  an'  nail,  grindin'  uwa  like  ony  saw- 
mill. Noo,  ma  wife  swears  that  she  has  just  cause  tae  leave  ma 
bed  an'  board.  I'm  worn  awa  till  a  skeleton  for  wnt  o'  sleep 
— for  ma  wife  rams  a  darnin'  needle  intil  ma  hide  whenever  I 
begin — an'  then  I'm  terrified  tae  drap  atf  again  for  fear  o' 
anither  prod.  There's  three  dollars  an'  a  half  tae  the  glazier 
for  that  window — an'  I  leave  ye  tae  judge  gin  I  haena  a  strong 
case  against  the  Street  Car  Company.  It  shows  hoo  far  reach- 
in'  is"&,n  evil  action.  An'  let  Maister  Smith  refleck  the  next 
time  he  tries  tae  domineer  an'  refuse  men  their  reasonable 
richts,  that  the  influence  o'  his  tyranny  may  affeck  a  decent 
respectable  man  like  me,  an'  verifee  the  auld  proverb,  that 
"  the  innocent  aye  suffers  for  the  guilty."  In  muckle  distress, 
yer  brither,  Hugh  Airlie. 

Poor  Hugh  Descants  on  the  '*  Philosophy  o'  the  Mither-in- 
Law,"  and  Describes  a  Visit  He  Recbivbi>  from  One  of 
THE  Genuj*. 

Dear  Wullie, — Did  ye  ever  sit  dooii  an'  think  oot  the 
philosophy  o'  the  mither-in-law  ?  It's  something  like  this  : 
When  a  man  marries  a  bonnie  bit  lass,  her  laughin'  een,  her  neat 
ankles,  her  jimp  waist  an'  licht  airy  feeger  are  a'  sae  photo- 
graphed  on  his  mind's  e'e,  tae  say  naething  o'  his  heart,  that 
hooever  muckle  she  may  change  in  coorse  o'  time  this  photo- 
graph is  aye  the  same.  A  photograph  taen  by  the  sun  on  a 
caird  is  naething  compared  wi'  the  likeness  stampit  on  the 
heart  by  the  a'  pooerf  u'  licht  o'  love.  Then  again  the  change 
is  gradual,  the  bloom  o'  youth  fades  frae  the  cheek,  but  some- 
hoo'  ye  never  miss  it ;  the  gracefu'  feeger  may  become  angler 
an'  o'  a  vinegary  thinness,  or  wha  kens,  very  likely  develop  in- 
till  the  very  stoot  mawtron  whose  greatest  trial  in  life  is  tae 

rax  doon  tae  lace  her  ain  shoon.  But  a'  this  comes  on  a  man 
as  I  said  afore — gradual — ye  grow  auld  an'  ugly  thegither,  an' 
by  slow  degrees.  But  when  without  a  word  o'  warnin'  the 
ir  ither-in  law,  a  full-fledged  monster  in  the  iron-gray  stage  o'  a 
woman's  existence,  springs  oot  o'  the  door  o'  a  hack  an'  liehts 
wi'  her  trunks  on  the  sidewalk  in  front  o'  a  man's  door,  like 
Mine-va  springin'  fuli-airmed  frae  the  head  o'  Jove — hech, 
man  !  the  shock  is  awfu'  !  There  she  is  a  byordinar  substan- 
tial tack,  yer  wife's  mither,  no  to  be  explained  or  argued 
awa  by  ony  logic,  the  maist  formidable  fack  ye've  ever  encoon- 
tered  in  this  vale  o'  tears,  an'  sic  a  picter  o'  robust  health  that 
ye  turn  yer  face  tae  the  wa',  so  her  sharp  een  mayna'  see  yer 
jaw  drap  in  fell  despair. 

Brither  Wul.'.'e,  sic  an  experience  has  just  been  mine.  She 
was  fairly  sprung  upon  me,  ma  mither-in-law — ma  very  hand 
shakes  an'  the  great  blobs  o'  perspiration  stan'  on  ma  broo 
when  I  think  about  it ;  an'  o  a'e  thing,  I'm  shure,  I'll  never  be 
the  same  man  again,  never  as  lang  as  tha^  woman  is  within  the 
range  o'  a  telescope.  Ye  see,  we  were  sittin'  quite  cosy  at  oor 
denner,  me  an'  ma  wife,  jast  like  twa  doos  in  a  dookit,  when 
up  drivep  a  hack  tae  the  door  an'  stops  there.  I  was  jist  in 
the  ack  o'  liftin  a  bit  tawty  tae  ma  moo  when  ma  wife  jumps 
up  iXft  cries,  "  Well  !  well !  there's  ma  mither  !  " 

"  Yer — wha  ? "  says  I. 

" Ma  mither,"  says  she ;  "she's  just  come  from  Californy." 
I  canna  describe  the  cauld  grue  that  began  tae  creep  doon  ma 
back-bane,  but  wi'  tha*  a  capawcious  feoger  appeared  at  the 
dinin'-room  dooi.  an'  -fter  wheezlin'  an'  kisun'  ma  wife  she  tuk 
ft  bird's  eye  view  o'  ine  frae  tap  tse  tae,  includin'  thepetawty  1 
W£,s  still  hj-udin'  on  ma  fork,  an'  then  she  says,  "  Well,  I  sup- 
pose we'll  liave  to  put  up  with  hin.i,"  wi'  sic  an  air  o'  resigna- 
tion that  fairly  tuk  ma  breath  awa'.  In  a  half  paraleezed 
condition  1  laid  doon  ma  knife  and  fork,  an'  for  ctevility's 
sake  says  I,  tellin'  her  a  thunderin'  lee,  "  Yer  welcome,  mem." 
But  when  I  tuk  her  hand  tae  shake  it  (as  a  mere   matter  o' 

form)  the  deevil  a  sbake  was  in  it ;  it  just  lay  in  ma  lufe  as 
cauld  an'  lifeless  as  a  dead  fish.  Noo,  if  there's  ony thing 
that  chills  the  life  bluid  in  ma  veins  a'e  nieenit,  an'  then  sends 
it  gallopin'  wi'  indignation  tae  flare  in  ma  face  the  next  it's  a 
cauld,  clammy,  heartless  hand,  a  twa-fingered  hand  ;  it's  waur 
than  "  the  curse  in  a  dead  man's  e'e,"  an'  if  there's  ony  reci- 
procity in  this  world,  it  ocht  tae  be  first  an'  foremost  in  a  hand- 
shake. Hooever,  I  conquered  raasel'.  She  was  ma  wife's 
mither  after  a',  sae  1  says,  "  Haul  in  a  chair  an'  hae  a  bite  o' 
denner."  "  Hadn't  ye  better  go  and  carry  up  them  trunks?  " 
she  said,  "  and  put  them  in  the  best  bed-roo'n,  and  by-the-by, 
don't  forget  to  pay  the  cabman."  I  said  naething,  but  I  felt 
sometliing  like  a  Scot's  thrussle  beginnin'  to  bristle  in  ma  in- 
side. Nevertheless,  there  was  nae  doot  that  auld  woman  was 
accustomed  tae  comman4 — ye  cud  see  it  in  her  e'e.  It  cowed 
me,  sae  I  set  ma  teeth  thegither  an'  paid  the  cabman,  an'  after 
patiently  carryin'  five  dirty,  muddy  trunks  on  ma  back  up  the 
stair  I  slippit  oot  o'  the  back  door  an'  awa'  tae  the  warehoose 
withoot  feenishin'  ma  denner.  The  meenit  Maister  Tamson 
clappit  his  e'e  on  me  he  cries,  "  Why,  Airlie,  what's  up  1  Are 
you  sick  ? "  "  Yes,"  says  I,  "  I'm  sick  baith  in  mind  an' 
body.  Ma —ma  gudemither  has  come?"  Weel,  WuUie,  I 
never  afore  got  sic  sympethy,  sic  a  display  o'  Christian  fellow- 
feelin'.  A'  afternoon  the  basement  was  fu  o'  clerks  sittin' 
roon  on  paokin'-boxes  wi'  ilka  face  as  lang's  an  ell ;  a'  condolin* 
wi^  me  on  the  great  calamity  that  had  befa'in  me.  Next 
week  I'll  gie  ma  eKperience  at  supper-time  wi'  the  auld  leddy. 
Your  brither,  in  great  meekness, 

HrOT!    AlKLIE. 

NINETEENTH  EPISTLE 


Relates  how  a  Brilliant  idea  for  Getting  rid  of  his  Mother- 
in-law  OcouRs  TO  Hugh,  and  how  it  was  Carried  to  a  Stjc- 
oessful  Issue. 

Dear  Wullie, — The  auld  proverb,  "  a  skeleton  in  every 
closet,"  has  in  my  humble  opeenion  done  service  lan^  enough  in 
the  way  o'  expressin'  the  fack  that  ilka  man  has  his  ain  domes- 
tic troubles,  an'  by  way  o'  improvement  I  wad  just  suggest  that 
the  phrase,  "  There's  a  mither -in-law  in  every  hoose,"  be  adopt- 
ed in  its  stead,  as  no  only  expressin'  the  painfu'  truth,  but  also 
indicatin'  waur  k  i'  mair  o't. 

But  gin  onybody  tinnks  that  I'm  the  man  tae  let  mesei  be 
saddled  by  ony  Auld  Man  o'  the  Sea,  faur  leas  ony  auld 
woman,  they  little  ken  the  mettle  o'  Hugh  Airlie.  When  I 
gat  hame  after  ma  day's  wark  that  nicht,  instead  o'  dreelin'  in 
iu  nja  ordinar  free  an'  easy  mainner,  bangin'  the  door,  rattlin' 
the  chairs  aboot,    an'   helpin   masel    tae    lialf-a-dizzen    roosin 

smacks  frae  ma  wife's  cheeks,  the  first  thine  '^  sees  was  Mis- 
tress Airlie  meetin'  me  on  the  door  stap,  shakin  her  fore  finger 
i'  ma  face  an'  whisperin'  in  ma  lug  sae  frichted  like,  "  Whisht 
Hugh  !  whisht  for  yer  life,  ma  mither  has  jist  lain  doon  for  a 
nap,  an'  mauna  be  disturbit.  Sit  ye  doon  an'  tak  afi*yer  shoon 
on  the  door  stap  there,  an'  come  in  saftly  on  yer  stockin'  soles. 
Ma  mither  says  she  canna  dae  withoot  her  sleep,  an  I  dinna 
think  she  wad  stay  wi'  us  lang  gin  ye  mak'  a  noise." 

Noo,  for  me  to  be  requested  tae  sit  doon  ootside  on  ma  ain 
door  stap,  an'  tak  aff  ma  shoon,  like  Moses  afore  the  burnin' 
bush,  was  railly,  in  nja  hungry  state,  like  rubbin  up  the  birse  the 
wrang  way.  Hooever,  no  bein'  a  swearer,  I  said  naething  a» 
but  sat  doon,  an'  whuppit  aff  ma  shoon  wi'  sic  a  vengeance  that 
ane  o'  them  flew  richt  intae  the  middle  o'  the  road  an'  dis- 
appeared in  the  glaur,  an'  the  ither  ane,  comin'  aff  wi'  a  jerk 
gaed  whurlin'  clean  ower  ma  head,  smashin'  the  hall  lookin' 
glass,  an'  bringing  ma  mither-in-law  tae  the  tap  o'  the  stairs 
whaur  she  held  forth  for  a  strueken  *oor  aboot  the  seeven  v<*drs 
ill  luck  I  had  brocht  on  the  hoose,  through  breakin'  a  lookin' 
glass. 

An'  yet,  wad  ye  believe  me,  her  voice  micht  hae  been 
celestial  music  for  onything  I  cared  ;  for  at  that  supreme 
moment  ma  wife's  words  had  suggested  an  idea,  a  hope,  a 
plan,  that  filled  me  wi'  joy — even  at  th«.t  oor  when  the  shadow 
o'  ma  mither-in-law  had  faeu  across  the  sunlicht  o'  ma  marrit 
life,  for  a'  the  world  like  Sawtan  lichtin'  like  a  muckle  black 
splairge  on  the  sun's  disc,  as  he  came  traivellin'  on  his  ill  prettit 
journey  tae  Eden.  I  apoiogeezed  very  humbly  tae  the  auld 
leddy,  slippit  roon  for  an  oor  or  sae  on  ma  atockin'  soles,  an' 
then  1  gaed  out  an'  bocht  a  fiddle.  On  ma  road  hame  wi'  ma 
fiddle  in  ma  oxter,  1  offered  a  bit  laddie  a  quarter  for  a  little 
sookin'  pup  he  was  carryin' ;  it  was  newf-newfin'  and  yelp-yelp- 
in'  at  sic  a  rate  that  I  tuk  pity  on  the  puir  brute,  the  mair  sae 
that  I  saw  at  ance  that  it  was  tlie  verra  thing  I  wanted.  I 
was  correek  ;  the  perseverance  o"  that  pup  was  an  example  tae 

a'  wha  wad  succeed  in  life,  an'  when  ma  mither-in-law  cam 
down  till  her  breakfast  she  declared  she  never  closed  an  e'e  a' 
nicht  for  a  neebor's  dowg  yawpin'.  After  breaktasi  I  sent 
doon  word  tae  the  warehoose  that  I  couldna  venture  oot  I  was 
sae  ill  wi'  the  cauld  ;  sae  I  tuk  up  ma  fiddle,  an'  a'  day  I  scartit 
an'  scrapit  wi'  a  perseverance  worthy  o'  the  pup.  Tae  tell  ye 
the  truth,  I  was  heartily  sick  o't  masel,  but  J  persevered  a' 
day,  and  the  pup  he  persevered  a'  nicht,  till  on  ma  word  o' 
honor  we  fairly  newfed  and  scrapit  ma  mither-in-law  doon  tae 
the  station  tae  catch  the  nine  o'clock  train  for  Hamilton. 

Next  mornin'  I  was  doon  at  the  warehoose  blythe  an'  early, 
an'  it  wad  hae  done  ye  gude  tae  see  me  struttin'  roond  the 
basement  wi'a'  the  importance  an'  magnificence  o'  abubly-jock. 
Of  course,  I  needna  say  that  I  received  the  congratulations  o' 
a'  the  clerks  wi'  a  dignity  that  was  as  natural  as  it  was  be- 
comin'  tae 

Yours  victoriously, 

*  Hugh  Airlie. 

Hugh  grows  Poetical,  but  a  Spirit  appears  to  Him  and  Warns 
Him  to  Desist. 

Dear  Wullib, — The  comfort  o'  ha'e'n  yer  fireside  tae  yer- 
sel  !  The  comfort  o'  gawn  hame  tae  yer  ain  hoose  i'  the  e'en  in' 
withoot  the  fear  o'  yer  mither-in-law  afore  yer  eyes  !  Hech, 
mon  !  I  just  felt  tliat  saft,  an'  in  sic  a  pure  an'  heavenly  frame 
o'  mind  after  the  exit  o'  the  auld  leddy,  that  after  ma  wife  had 
rowed  up  the  clock  an'  gane  awa  up  tae  her  bed,  I  actually 
grew  poetical,  an'  raxin'  ower  for  pen,  ink  an  paper,  I  sat  doon, 
intendin'  to  write  oot  a  skreed  o'  the  finest  poetry  ever  written 
in  ony  language.  Feeguratively  speakin'  ma  fit  was  in  the 
stirrup  ;  I  was  maist  in  the  saddle — Pagawsus  was  champin' 
the  bit  an'  pawin  tae'  be  aft',  an'  careerin'  awa  on  the  hichts  o' 
Parnassus — the  ink  was  in  ma  pen,  ma  heid  cockit,  ma  e'e  fixed 
on  a  cobwab  i'  the  nor-wast  corner  o'  the  ceilin',  makin'  believe 

it  was  the  inuse  an'  me  castin'  sheep's-een  at  her  like.  Ideas 
flashed  across  ma  brain  like  electric  gleams  loupin'  frae  horizon 
tae  horizon  ;  I  shifted  ma  e'e  frae  the  cobwab  tae  the  paper — 
I  tuk  anither  stolm  o'  ink,  in  anither  mecnit  I  micht  hae  made 
masel  immortal  an'  a  tit  subject  for  anniversary  resurrection- 
ists, but  at  that  supreme  moment  a  saft,  warm  hand  was  laid 
kindly  on  ma  shouther,  an'  a  kindly  Scotch  voice  said,  "Dinna  !" 

As  oot  flew  the  licht  in  auld  Alloway  kirk,  when  through 
the  window  the  immortal  Tarn  encored  the  dancers  on  that 
eerie  stage,  sae  vanished  the  licht  o'  poesy  frae  ma  mind  at  that 
solemn  word  ;  in  a  moment  a'  was  dark,  an'  turnin'  ma  head,  I 
saw  by  the  flaiiin  lowe  o'  the  tire — "  Burns  !  " 

"  Lord  bless  me  !  "  says  I,  jumpin'  up  in  nae  sma'  f richt,  for 
wha  could  mistak  that  manly  feegur,  that  pooerfn'  broo,  the 
wunnerfu  smile  o'  that  eloquent  dark  e'e. 

"  It's  only  me,  Airlie,"  sit  doon,  man,  sit  doon.  I've  just 
pairted  the  curtain  that  hangs  atween  us,  an'  come  oot  for  twa- 
ree  meenits  tae  gie  ye  a  word  o'  freenly  warnin',  Dinna  do't, 
Hugh  !  Dae  anything  but  that  !  Hap  yer  heart  up  weel  oot 
o'  sicht,  keep  '  thocts  that  breathe  an'  words  that  burn  '  for  a 
less  thankless  world  :  droon  oot  that  divine  Are  that  burns  but 
not  consumes  ;  bid  the  angel  within  you  be  silent,  for,  ance  let 
her  voice  be  heard  an'  woe  betide  ye  gin  ye  dinna  ever  after 
le*id  an  angel's  life  !  Luck  at  your  humble  servant,  wha  was 
fule  enough  to  write  a  bit  sang  oot  o'  the  fulness  o'  his  heart, 
for  Scotland  an'  for  humanity.  What  a  reward  is  mine  !  Mair 
than  a  century  an'  a  quarter  sin  I  had  dune  wi'  this  puir  earth- 
ly clay  ;  sin  I  settled  the  last  score  wi'  the  judge  o'  a',  an'  yet, 
an'  yet,  ahint  that  curtain  that  hings  atween  the  leevin'  here 
an'  the  leevin'  there,  I  can  hear  the  yearly  wranglin',  the  wur- 
rin'  an*  growlin'  o'  the  human  jackals  that  are  never  tired  o' 
gnawin'  at  ma  puir  defenceless  banes.  Lord,  man  Airlie  I  can- 
na  they  let  me  lie  ?  Canna  they  find  enough  tae  dae  in  this 
busy  age  o'  your's  withoot  aye  howk  howkin'  awji,  at  magrave  1 
Canna  they  let  the  folk  sing  masangs  withoot  yearly  remindin' 

them  that  the  author  was  a  drunkard,  an'  a  blackguard,  an'  a 
monster  o'  licentiousness  ?  Oh  tae  be  as  mythical  as  Shakes- 
peare, or  as  auld  as  ma  freen  Homer  inside  the  coortain  there ! 
an'  the  meanness  o'  the  thing  is,  that  there's  nae  gettin*  even 
wi'  sic  critics.  There's  na  chance  o'  their  dust  bein'  rakit  up 
year  after  yeai  -  they  may  sleep  in  peace  ;  sio  desecration  is  re- 
served only  for  the  grave  o'  genius,  for  the  spirits  wha  come  to 
earth  but  ance  in  niony  centuries,  an'  wi'  pens  dipped  in  their 
ain  hearts'  bluid,  make  us  laugh  or  greet  at  will  ;  wha  hae  gien 
the  world  the  purest  intellectual  pleasure,  an'  whase  sangs  come 
ringin'  doon  through  the  dusty  din  o'  the  ages,  pure  an'  sweet 
as  the  lilt  o'  the  lairock,  i'  the  dewy  dawn  o'  a  simmer  raornin'. 
Na  !  na  !  Airlie,  gni  'after  life's  fitful  tivvir'  ye  wad  sleep  weel 
— dinna  daur  tae  prove  yersel  a  genius — gude  nicht !  "  Wi' 
that  he  raised  his  hands,  an'  liftin'  some  inveesible  coortain,  he 
lookit  doon  an'  stappit  ben  ! 

♦  ♦  ♦  ♦  ♦ 
"Bless  me,  Hugh  !  what  dy'emean  sittin'  there  snorin',  wi' 
the  cat  on  yer  shouther — gin  ye  dinna  gang  tae  yer  bed  at  nicht 
hoo  are  ye  gaun  tae  get  up  i'  the  mornin'  ? "  Such  was  the 
(juestion  ma  wife  put  tae  me  as  I  opened  ma  een  an'  saw  her 
stannin'  in  her  nicht-goon  in  the  door-way.  An'  heavy  was 
the  sich  I  gae  as  1  got  up  an'  shak  afi'  the  cat — but  I  didna 
tell  tna  wife  o'  ma  dream — there's  nae  use  castin'  pearls  afore 
eh — weel.     Your  brither,                        Hugh  Airlie. 

TWENTY-FIRST  EPISTLE. 

Relates  how  Hugh  was  "  Horrified  "  at  the  sight  op  a  Circus 
Tent,  and  how  he  was  Impressed  with  the  Beauties  of  the 
Circus  Women. 

Dear  Wullie, — If  there  is  a'e 
thing  mair  than  anither  that  wad 
raise  ma  wife  twenty-five  cents  in 
ma  estimation,  its  the  incident  I'm 
jubL  gaun  tne  relate  tae  ye  in  ma  ain 
graphic  way.  Ye  see  I  was  just 
pittin'  on  ma  hat  tae  gang  awa  doon 
tae  ma  wark  last  Wednesday  mornin', 
when  nm  wife  says  tae  me,  "  Hugh, 
I  think  ye'U  better  tak  a  snack  o' 
bread  an'  cheese  wi'  ye  the  day  instead  o'  comin'  hame  tae  yer 
denner." 

"  Bless  ma  sowl !  "  sayo  I  in  great  alairm,  "  are  ye  no  weel  ?" 
"  I'm  weel  eneuch  Hugh,  but  ye  ken  the  circus  is  comin'  the 
day." 

"  The  circus  !  an'  what  the  Auld  Harry  has  the  circus  tae 
dae  wi'  ma  denner  ? "  says  I,  wi'  mooth  an'  een  wide  tae  the 
wa's  wi'  astonishment. 

"  O'o  weel,  ye  ken,  the  procession's  a  graund  sicht,  an'  I  pro- 
mised Mistress  McGab  tae  gae  doon  an'  see  it." 

Weel,  ye  ken  what  women  are,  clean  carrit  awa'  wi'  ootward 
show,  an'  brass,  an'  tinsel,  an'  a'  sic  like  flummagairies — clean 
opposite  tae  sober  judgement  o'  a  man  body  like  mysel.  Sae  I 
thocht  I  wad  just  indulge  her  weakness  a  wee  bit — even  at  the 
saucrisfseze  o'  ma  denner,  an'  takin'  a  rive  o'  the  loaf  an'  a 
whang  o'  cheese,  I  rowed  it  up  in  a  biography  o'  Archbishop 
Lynch  in  the  Globe  an'  set  sail  for  the  warehoose.  The  mornin' 
was  exterordinar'  quiet — the  silence  was  eerie — no  a  youngster 
to  be  seen  within  the  range  o'  ma  naked  e'e.  As  I  cam'  trampin' 

doon  frae  Bloor  street,  hooever,  1  began  to  be  sensible  o'  a 
great  bizzin'  an'  buramin'  soond,  an'  turnin'  a  corner  sharp,  I 
lichtet  on  a  tent  wi'  hunders  an'  thoosan's  o'  youngsters  bummin' 
roond  it  for  a'  the  world  like  bees  hiven'  oot  o'  a  skep.  The 
gray  fences  were  like  an  auld  kintra  hawthorn  hedge  in  the 
month  o'  May — just  buddin'  an'  blossoniin'  wi'  bairns — dressed 
in  white,  an'  pink,  an'  a'  kind  o'  coloured  peenys — their  e'en 
shinin'  an'  a'  on  the  alert  waitin'  to  see  the  niuckle  leather 
elephants,  an'  the  lions  an'  the  teegers  an'  a  sic  cattle.  But 
what  horrifeed  me  was  the  sicht  o'  the  circus  tent  pitched  richt 
at  the  back  o'  the  Presbyterian  Kirk  on  College  street,  richt 
afore  tlie  nose  o'  the  minister  !  Did  ever  ye  ken  sic  owdawcious 
impidence  !  "  The  nearer  the  kirk  the  farther  frae  grace," 
thinks  I,  but  what  a  glorious  opportunity  for  the  minister  tae 
stap  in  an'  administer  a  word  in  season  !  sic  an  opportunity  as 
this  only  liappens  aboot  ance  in  a  lifetime ;  an'  I've  nae  doot 
that  baith  the  minister  an'  the  Salvation  Airmy  will  hae  a 
graund  story  tae  tell  o'  the  croods  o'  sinners  they  hauled  in 
when  they  cuist  the  Gospel  net  i'  the  circus  grounds. 

I  was  just  sittin'  on  a  packin'  box,  at  the  warehouse  door 
chawin'  awa  at  ma  bread  an'  cheese,  when  the  soond  o'  a  drum 
an  twa-ree  dizzen  fat  women  rinnin'  for  dear  life  appreezed  me 
o'  the  fack  that  the  procession  was  comin',  but  deil  ane  o'  me 
moved  a  fit.  Gin  they  want  me  to  luck  at  their  procession 
they  can  e'en  come  tae  me,  says  I,  so  they  cam,  an'  of  coorse  1 
cudna  but  luck.  Eh  man  it  was  wunnerfu'!  Hut  what  tuk  ma  e'e 
wask  beautiful  Roman  driviu'  a  chariot,  man.  Cleopawtra  her- 
sel  couldna  be  bonnier  than  her  representative.  I  never  in  a'  ma 
born  days  did  a  thing  o'  the  kind,  an'  of  coorse  I  wouldna  like 
Mrs.  Airlie  tae  ken,  but  sae  impressed  was  I  wi'  thoir  beauty 
an'  refinement,  that  on  ma  road  hame  1  tuk  a  daunder  roon 
the  tent  wliaur  the  women  were  housed  tae  just  get  anither 
glimpse  o'  Cleopawtra  an'  the  braw  Roman,  wha  I  was  sure 
was  just  anitlier  Volumnia  sae  noble  an'  sae  graund.  I  gaed 
intae  the  side  shows  but  saw  jiaethiiig  there  but  females  wha 

lucked  tae  hae  mair  legs  than  religion  aboot  them,  an'  some  o' 
them  had  their  hair  stannin'  on  end  like  the  fur  o'  a  horrifeed 
cat.  I  wadna  gang  intae  the  circus — I  never  was  in  a  circus 
i'  ma  life,  an'  anither  thing — there  was  the  fifty  cents — na  !  na  ! 
But  I  keepit  prowlin'  roon  the  back  tents  in  the  howp  o'  seem 
ma  divine  Roman  jist  ance  mair.  I  was  begmnin'  tae  despair, 
when  Lordsake !  I  thocht  surely  the  mouth  o'  hell  had  opened, 

for  sic  a  torrent  o'  foul-mouthed  cur. 
sin'  an'  swearin',  poored  intae  ma  puir 
onfortunate  lugs  as  made  ma  flesh 
creep  an'  the  hair  o'  ma  head  bristle 
up  like  a  hedgehog !  It  was  ma  divine 
womanly  Volumnia !  wi'  the  pent 
washed  aff  her  face,  and  the  poother 
stickin'  inch  thick  roond  her  temples 
an'  her  lugs,  her  hair  a'  up  in  papers, 
an'  a  dirty  drab  o'  a  goon  trailin  in  the  dirt  ahint  her.  She 
was  quarrelin'  wi'  Cleopawtra — an'  Cleopawtras'  bangs  were  a' 
curled  up  wi'  papers — an'  her  skin  was  like  some  Egyptian 
papyrus — inscribed  wi'  lines  no  tae  be  deceephered  in  a  mixed 
assembly.  Eh,  didna  Mistress  Airlie  luck  sweet  in  her  clean 
goon  an'  white  apron,  staunin'  on  the  door  stap  wunnerin'  what 
was  keepin'  me  sae  late  !     Your  disenchanted  brither, 

Hugh  Airlie. 


'^^^^^fi^)^^ 

Hugh  becomes  a  "Pawrent"  and  finds  its  "  Nae  Joke,"  just 

AH  MANY  AN  HoNEST  MaN  HAS  BEFORE  HIM. 

EAR  WuLLiE :  It's  wi'  feclin'  o'  nae 
sma'  satisfaction  an'  solemnity  that  I 
ca'  yer  attention  tae  the  following 
notice  f  rae  the  Daily  Mail  o'  the  6th : 

On  the  5th  instant,  the  wife  of  Hugh 
Airlie,  Esq.,  of  Thompson  &  Thompson's, 
of  a  son.     Rosshire  papers  please  oopy. 

Tae  describe  tae  ye  wi'  onything 
like  clearness  the  state  o'  nia  mind 
for  the  last  fortnight  wad  be  as  hard 
for  me  tae  undertak'  as  for  ye  tae 
understand.  The  bamboozlement  an' 
bewilderment  o'  bein'  a  pawrent  is 
nae  joke,  T  can  tell  ye  ;  for  ye  maun 
kin  I'm  a  pawrent ;  a  rail  bonny  feedy  pawrent — just  a  fort- 
night auld  !  Eh,  raon,  but  it's  a  fine  laddie  !  an'  sae  knowin' ! 
sae  auld  farrant !  he  kens  me  already,  an',  wad  ye  believe  it  ? 
the  rascal  actually  winkit  at  me  yesterday.  I  really,  withoot 
prejudise,  maun  say  he's  the  finest  bairn  ever  I  saw.  He's  a 
particularly  fine  head,  no  a  hair  on't  yet,  bnt  as  braid  as  it's 
lang,  a  kind  o'  what  ye  wad  ca'  a  mathematical  head — an'  yet, 
when  ye  look  at  it  f  rae  a  difierent  pint  o'  view,  rather  inclined 
tae  the  classical.  I  canna  help  bein'  struck  wi'  the  expression 
o'  superior  intelligence  pervadin'  his  hale  coontenance,  but  the 
drollest  thing  aboot  him  is  he  sleeps  a'  day  and  wakes  a'  nicht, 
an'  he's  a  trick  o'  lyin'  wi'  his  een  half  steekit,  just  lost  in  the 
profoondity  o'  thocht,  an'  then  he'll  smile,  an'  laugh  at  his  ain 
dreams  in  sic  a  way  that  I  wadna  be  a  bit  surprised  gin  he 
should  turn  oot  tae  be  ane  o'  the  first  wuts  o'  the  age.     His 

mither  says  he's  awfu'  like  me  aboot  the  noie,  but  though  I 
tak'  the  compliment  kindly — seein'  its  natend  ma  wife  wad  be 
partial  to  masel' ;  still,  onybody  wi'  half  an  e'e  can  see  that  he 
is  the  l^m  pioter  o'  ma  grannie.  Ma  grannie,  puir  body,  was 
awfu'  fond  o'  toastin'  her  taes  &t  the  fire,  an'  I  can  see  the 
same  hereditary  tendency  in  that  laddie,  doon  tae  the  very 
cawm  look  o'  satisfaction  on  his  coontenance  when  he  spreads 
00^  his  little  red  taes  afore  the  stove. 

D'ye  ken,  I'm  perfectly  boo'd  down  wi'  the  wecht  o'  the 
responsibilities  an'  duties  devolvin'  on  me — there's  his  edica- 
tion  tae  be  properly  seen  till,  an'  though  I've  nae  doot  there's 
plenty  o'  competent  professors  in  the  University,  still  he'll  be 
nane  the  waur  o'  the  superintendence  an'  guidance  o'  his  faither, 
sao  I've  begun  the  study  o'  Greek,  an'  ma  freen  Boyle,  o'  **Ye 
Olde  Booke  Store,"  has  ma  order  for  the  best  Greek  an'  Latin 
.  owthers,  an'  they'll  be  there  when  the  laddie's  ready  for  them. 

I'm  sair  bothered  aboot  a  name  for  the  laddie ;  his  mither 
wants  to  ca'  him  a'e  thing,  an'  I  want  tae  ca'  him  anither,  in 
fack,  we  had  a  doonricht  quarrel  aboot  it  a'e  nicht.  Just  at 
twa  o'clock  i'  the  mornin',  when  his  lordship  had  waukened  us 
up,  screichin'  for  his  breakfast  at  that  onearthly  oor,  we  gaum- 
mered  an'  barkit  at  ane  anither  for  a  hale  half  oor,  an'  at  last 
we  left  the  case  tae  arbitration,  that's  tae  say,  I  tuk  the  Bible, 
an'  whatever  name  ma  e'e  wad  light  on  when  I  opened  it,  that 
was  tae  be  the  laddie's  name.  The  fii-st  name  I  lichted  on  was 
Jehu,  but  gudesake !  I  cudna  christen  him  a  coachman  ;  sae  I 
steekit  the  book  an'  the  next  time  it  was  Jeroboam — an'  ye 
ocht  tae  hear  the  skirl  o'  his  mither  when  she  thocht  o'  the 
bairn  being  ca'd  Jerry.  "  The  third  time  tries  a',"  says  I,  an' 
wi'  that  I  opens  the  book  again,  an'  this  time  it  was  Jacob ! 
"  What  1 "  says  Mrs.  Airlie,  "  ca'  him  after  that  leein',  deceitfu' 
sinner — no  indeed  !  I'll  just  ca'  him  Hugh  after  yoursel' — so 
th$re."  Noo  when  Mrs.  Airlie  says  there  in  that  particular 
tone  o'  voice,  that's  the  danger  signal,  an'  experience  has  learnt 
me  at  sic  times  tae  keep  a  cawm  sough.         ' 

ni«el  he's  a  wunnerfu'  boy,  an'  itTl  be  a  prood  day  for  Je 
when  I  see  him  struttin'  aroond  in  hi.  ,„t  b«.ks  Ja  p^uX 
m  Ilka  corner  o' them.     Yours  paternally,     • 

•  Hugh  Airlii. 


TWENTY -THIRD  EPISTLE. 


HUOH     DISCOURSES     ON     THE    TbIALR    AND     TRIBULATIONS    OF    THE 

Medicos. 

Dear  Wullib, — I've  heard  o'  a  herd  laddie  that  was 
sic  a  deevil  for  playin'  tricks  on  fowk,  that  he  cam  tae  get  the 
blame  o'  a'  the  mischief  that  was  perpetrated  within  a  radius 
o'  twenty  mile  roon.  The  hale  kintra  side  was  doon  on  the 
puir  sowl,  wha,  ta  tell  the  truth,  was  nae  waur  than  the  feck 
o'  ither  laddies.  If  a  stane  cam  crashin'  through  a  window,  it 
was  Tam ;  if  a  dowg  cam  careerin'  through  the  toon  wi'  a  tin 
pan  tied  till  his  tail,  it  was  Tam ;  if  an>  auld  wife's  lum  tap 
was  stuffed  up  till  the  auld  body  was  smeekit  oot  o'  hoose  an' 
hame — wha  else  but  Tam  did  it  ?  If  a  patriarchal  cat  was 
amissin',  of  ooorse  Tam  maun  hae  made  awa'  wi't.  An'  wha 
but  Tam  preened  the  dishcloot  tae  the  minister's  coat  tail  when 
he  was  visitin',  an'  hauled  oot  the  bung  o'  the  treacle  barrel, 
when  the  shopkeeper's  back  was  turned,  an'  rang  the  kirk  bell 
at  twa  o'clock  i'  the  mornin'  ?  Didna  the  elder's  wife,  the 
cleanest  an'  maist  perniokity  woman  i'  the  parish,  come  in  frae 

an  errand  a'e  day  an'  get  a  neebor's  soo  an'  a'  her  litter  o'  pig's 
grumphin'  awa'  in  her  bonny  clean  bed,  amang  her  snaw  white 
sheets  !  Wha  but  Tarn  was  possessed  o'  devilment  eneuch  tae 
dae  sic'  a  thing  as  that !  It  didna  maitter  though  Tarn  was 
lyin'  on  the  braes  watchin'  the  kye,  or  listenin'  till  a  lairiok 
singin'  on  the  edge  o'  a  cloud  awa'  up  i'  the  lift  abune  him, 
the  time  a'  the  cantrips  were  played ;  nae  maitter  though  a 
complete  alibi  were  proved — Tam  did  it  nevertheless — he  was 
like  the  deevil,  he  could  be  in  twa-ree  places  at  ance — an'  as 
for  his  will  an'  ability  tae  commit  ony  kind  o'  ootrage  frae 
harryin'  a  nest  tae  robbin'  a  kirkyard — naebody  evef  dooted 
either  the  ane  or  the  ither.  At  last  the  creator  got  doon- 
hearted  ower  the  character  he  was  gettin'  an'  ae  day  he  brak 
oot  in  his  ain  defence — "  Yer  a'  leers  !  I  may  be  bad  an'  bad 
eneuch,  but  mind  ye,  I'm  a  hanged  sicht  waur  tham  I'm  ca'ed  !  ' 
Noo,  Wullie,  that,  I  jalouse,  is  just  exactly  the  case 
o'oor  medical  students  in  the  ceety  here  an'  elsewhaur ;  they 
are  a  leevin'  multipleed  uckler  demonstration  o'  the  proverb, 
**  Ye  may  as  weel  hang  a  dowg  as  gie  him  a  bad  name."  Seein, 
however,  that  the  body  o'  students  wha  represent  this  onfor- 
tunate  onhanged  dowg  are  a'  sons,  dear,  cherished  sons  o' 
lovin'  mithers,  an'  the  pride  an'  joy  o'  kindly  modest  sisters, 
I  maun  confess  that  it's  mair  than  I  can  stammack— rtae  be- 
lieve that  ony  ane  o'  them  consented  tae  the  onmanly  an'  diabo- 
lical atrocity  o'  exposin'  in  the  public  streets,  like  a  beast 
slauchtered  at  the  shambles,  the  sacred  representation  o'  the 
sex  o'  his  mither  an'  his  sisters.  Na !  na !  the  medical  stu- 
dents may  be  bad  an'  bad  eneuch,  they  may  even  be  like  Tam 
— a  hanged  sicht  waur  than  they're  ca'ed,  but,  no,  a  de§d  like 
this  was  left  for  creatures  o'  a  lower  type ;  an'  that  commercial 
traveller  an'  the  butcher,  whaever  they  are,  noo  in  custody,  if 
fund  guilty  should  be  tarred  and  feathered  an'  ridden  on  a  rail 
by  the  medical  students,  the  commercial  travellers  an'  the 
butchers  o'  the  city  of  Toronto.  As  a  rule,  I  dinna  believe  in 
Judge  Lynch,  unless  in  cases  that  there's  nae  law  tae  meet  t 

but  I  dinna  think  there's  ony  law  tae  punish  as  it  ocht  tae  be 
punished  an  ootrage  like  this,  sae  I  propose  tae  open  a  subs- 
cription for  the  purchase  o'  ten  gallons  o'  tar  an'  twa-ree  pund 
o  guse  fethers,  an'  hereby  head  the  subscription  wi'  twenty-five 
cents  as  follows  :  ^ 

By  cash : 

For  purchase  of  tar  and  feathers 26c. 

HUOH   AlBLIB 

TWENTY-FOURTH  EPISTLE. 


Dbar  Wullib, — "  I  wish  ma  grannie  saw  ye/'  is  the  words 
o'  an  auld  sang,  but  I'm  sure  if  my  puir,  auld,  wizened,  an 
lang  departed  grannie  was  tae  tak  a  trip  doon  on  an  auld 
broomstick  or  some  sic  like  celestial  bycicle,  ao'  reveesit  thae 
glimpses  o'  the  mune,  ae  glisk  o'  ma  face  wad  send  her  sailin' 
awa'  up  through  space  again  wi'  the  speed  o'  a  paper  baloon. 
For  a  hale  week  yer  humble  servant  hasna  set  fit  ootside  his 
ain  door — an'  as  for  gaun  tae  the  warehoose — gude-sake  !  if  I 
was  tae  appear  therej  the  hale  establishment  o'  clerks,  dowgs, 
cats  and  rattens  wad  tak  heels  an'  rin  for  pure  terrification — 
an'  nae  wonder,  for  I  hae  a  veesage  reflectin'  a'  the  colors  o' 
the  rainbow — an'  swelled ! — ye  wad  tak  me  for  a  corp  that 
had  lain  for  sax  weeks  i'  the  boddom  o'  the  bay. 

That's  yer  fine  Canadian  sports  for  ye  !  They're  naething 
but  the  deeviPs  ain  pawtent  invention  for  transmogrifying  a 
man's  weelfaured  coontenance  intil  a  villainous  eemitation  o'  a 
blackguardly  prize  fechter — tae  sae  naething  o'  the  skinfu'  o' 
sair  banes  they  supply  him  wi'.    Foul  fa  the  day     ever  had 

onything  tae  dae  wi'  them,  but  ye  see  it  was  sne  o'  thae  oeevil 
spoken  deevils  o'  clerks  that  says  tae  me  a'e  day,  jist  as  I  was 
soopin  the  snaw  aff  the  door  step, — "  Look  here,  Airlie,"  says 
he,  "  its  just  heavenly.  Ye  just  settle  comfortably  doon  on 
yer  hunkers  in  the  toboggan,  wi'  half  a  dizzen  pretty  girls, 
tuck  in,  let  go,  an'  swish  !  down  ye  shoot  like  a  meteor !  It's 
great  I  tell  ye  !  "  "  Weel,"  says  I,  "  I  wadna  mind  gaun  for 
ance,  just  so  as  I  wad  be  able  tae  describe  tobogganin'  when  I 
gaed  hame  tae  the  auld  kintra."  "  A'  right  then,"  says  he. 
**I'll  borrow  Jim  Crow's  tobogganin'  suit,  he's  a  big  fellow,  an' 
it  will  fit  you  just  O.K. ;  come  up  to  my  room  after  supper 
and  we'll  go  an'  have  a  roarin'  time."  Accordingly,  hame  I 
gaed,  an'  after  supper  I  tellt  Mistress  Airlie  that  we  were 
takin'  stock  that  nicht,  an'  that  I  wad  hae  tae  gang  back  tae 
the  warehoose  till  aboot  ten  or  eleeven  o'clock,  but  no  nae  sit 
up  for  me,  an'  then,  feelin'  as  cheap  as  dirt  I  made  for  the 
clerk's  boardin'  hoose.  He  wasna  in,  but  had  left  word  that  I 
was  tae  dress  masel  in  his  room,  an'  that  I  wad  find  the  tobog- 
gan suit  up  there  in  a  bundle.  Up  I  goes,  an'  there  was  the 
bundle  sure  enough  ;  but  a'  it  contained  was  a  nicht  cap,  a 
lang  narraw  red  grouvat,  a  pair  o'  white  flannen  drawers  an'  a 
white  flannen  sark  wi'  red  an'  blue  stripes  a'  roond  the  tail.  I 
luckit  aboot  the  room  for  the  breecks  an'  vest  an'  coat,  but 
seein'  nane,  I  cam'  tae  the  conclusion  that  the  ootside  pairt  o' 
the  suit  hadna  come  yet,  an'  so  sat  doon  tae  wait  a  wee.  As 
it  didna  pit  in  an  appearance,  hooever,  I  just  steppit  tae  the 
door,  an'  speered  at  the  landlady  if  this  was  a'  that  was  left 
for  me.  "Yes,"  she  said,  "that  was  a',  just  a  toboggan  suit." 
Of  coorse  I  saw  there  maun  hae  been  a  mistake.  Hooever,  I 
thocht  I  cudna  dae  better  than  just  pit  on  what  was  there, 
they  wad  keep  me  warm  onyway,  the  mair  sae,  that  I  wad  hae 
them  on  tap  o'  ma  ain.  So  I  arrayed  masel  in  the  braw  under 
breecks,  an'  the  sark  wi'  the  strippit  tail,  but  the  sweat  was 
poorin'  doon  ower  ma  nose  afore  I  cud  get  ma  ain  claes 
fastened  on  ootside  o'  them,  an'  twa-ree  o'  ma  best  buttons 

cam  fleein'  aff  an'  gaed  rowin'  across  the  carpet,  but  I  managed 
it  wi'  lettin'  oot  ma  back  straps  An'  when  at  last  I  feenished 
ye  wad  hae  sworn  I  was  the  twin  brither  o'  John  Bull. 

Noo,  I  dinna  deny  that  I  tell't  a  wee  bit  o'  a  lee  to  Mis- 
tress Airlie  that  nicht,  but  for  a'  that,  I  brocht  tae  that 
toboggan  slide  some  vera  strong  moral  convictions.  Ye  see,  I 
was  greatly  disturbit  aboot  what  that  Cautholic  Bishop  said 
aboot  the  immorality  o'  a  tobogganin',  that  in  fack  it  was  just 
a  slidin'  scale  tae  perdition.  Weel,  the  diel  ane  o'  me  was 
gaun  tae  perdition  if  behavin'  masel'  properly  cud  prevent  it. 
Sae  when  the  clerk  said  "  all  aboard  Airlie,"  I  just  whippit 
m^  leg  ower  the  bow  o'  the  toboggan,  an'  though  it  gae  a 
crack  wi'  ma  wecht  as  I  settled  masel  doon,  I  managed  tae 
hing  on.  "  Ye  see,"  says  I  tae  the  clerk,  as  he  began  to  haul 
me  aff  in  great  alairm,  declarin'  I  wud  break  ma  neck,  **  in  the 
first  place  I'm  a  marrit  man  an'  consequently  dead  tae  a'  the 
vanities  an'  follies  that  misguided  bachelors  like  yersel'  ace 
liable  tae — but  even  if  I  wasna,  I'm  still  Scotch,  an'  did  ye 
ever  see  a  Scotchman  yet  that  wasna  aye  tae  the  front  in  the 
cause  o'  reform  ?  I'm  gaun  tae  remove  this  reproach  frae  this 
Canada  o'  oors  an'  show  ye  hoo  tobogganin'  can  be  enjoyed 
withoot  the  sma'est  danger  tae  morality.  Ye  see,  I  want  a 
the  lasses  tae  sit  on  the  sole  o'  the  toboggan,  an'  111  sit  up 
here  on  the  boo,  an'  when  ye  let  go  we'll  a'  shoot  doon  as  prim 
an'  decorous  as  ye  like  ;  in  fack.  Archbishop  Lynch  himsel'  cud 
occupy  sic  a  position  on  a  toboggan  wi'  baith  pleasure  an' 
profit  an'  wi'oot  his  ondooted  morality  sufferin'  by  the  process." 
"  Great  Scott !  "  yelled  the  clerk,  "  yer  mad,  man,  come  oot  o' 
there  ! "  "  Diel  a  fit,"  says  I,  "  here  I  sit,  an'  yer  can  come 
when  ye're  ready."  "  Yer  bluid  be  on  yer  ane  head  then, 
don't  blame  me,"  say^he,  an'  then  he  sat  doon  an'  let  go.  At 
least  I  thocht  he  did,  for  the  next  thing  I  kent  was  a  feelin'  o' 
bein'  shot  oot  o'  a  cannon  richt  intill  a  threshin'  machine,  wi' 
a  clamjamfrey  o'  skreichin',  scramblin',  wrigglin'  women, 
olawin'  an'  clammerin'  on  tap  o'   me,  some  wi'  their  heels 

diggin'  intae  ma  een,  «ome  on  ma  mou^  an'  some  trampin'  in 
ma  ribs,  till  ma  body  was  as  flat  as  a  flounder.  Hoo  the 
breath  o'  life  was  left  in  me  is  a  mystery — but  the  first  thing 
that  brocht  me  tae  ma  senses  was  them  dis^nssn'  what  tavern 
they  wud  carry  me  till  tae  baud  the  inquest.  Then  I  managed 
tae  rax  up  ma  head  an'  beg  the  clerk  for  gudesake  to  carry  me 
doon  tae  the  warehoose  and  see  what  banes  were  broken. 
Instead  o'  that,  hooever,  didna  they  carry  me  straucht  tae  ma 
ain  hoose  i  The  trouble  o'  ma  body  was  naething  noo  tae  ma 
distress  o'  mind  thinkin'  hoo  I  was  gaun  tae  account  for  this 
mischanter  tae  Mistress  Airlie — but  the  clerk  at  wance  pro- 
ceeded tae  explain  hoo  I  had  been  set  on  by  burglars  an'  ham- 
mered oot  o'  a  semblance  o'  humanity  because  I  wadna  gie 
them  the  number  o'  the  safe.  At  that  meenit,  hooever,  her 
e'e  lichtit  on  ma  braw  toboggan  suit  that  had  gotten  a'  exposed 
in  the  scrammle,  an',  pintin'  her  finger,  she  says,  "  What  on 
earth's  that  ? "  Of  coorse  I  was  dead  onconscious,  but  when 
I  heard  thatj  a  cauld  sweat  brak'  clean  ower  me,  an'  I  began 
tae  think  that  verily  the  way  o'  transgressors  was  hard.  The 
clerk,  hooever,  cam  again  tae  ma  rescue,  and  explainded  hoo, 
me  feelin'  a  kin'  o'  cauld,  he  had  made  me  pit  on  his  toboggan 
suit.  Then  he  exhorted  her  by  a'  that  was  gude  tae  keep  the 
burglary  a  profoond  secret,  for  if  it  wance  got  intae  the  papers 
then  fareweel  tae  a'  chance  o'  catchin'  the  murderin'  vaga- 
bones !  Noo,  after  sic  an  experience,  can  there  be  ony  doot 
whatever  aboot  the  immoral  efiecks  o'  tobogganin'  ? 

Yours  wi'  sair  banes, 

Hugh  Aiblib. 

TWENTY-FIFTH  EPISTLE. 

HUOH  OOMPOHM  A  PoiM  IM  CILBBRATION  OP  THI  BlBTH  OP  BCMIR. 

EAR  WULLIE,— For  me  tae  let 
Bams'  birthday  pass  withoot 
haudin'  a  private  celebration  a' 
tae  masel'  wad  argue  a  lack  o' 
appreciation  an'  respeck  an'  love 
that  I  cudna'  alloo  masel'  tae  be 
thocht  guilty  o'.  Neither  wad  I 
like  tae  gang  against  Scripter  sae 
far  as  tae  houd  the  licht  o'  ma 
genius  alow  a  bushel,  sae  if  thae 
bits  o'  verses  meets  wi'  your 
approbation,  dear  Wullie,  I'se 
e'en  print  them. 

THK   BIRTH    OF    B0RN8. 

Lang-syne  when  vet  this  world  was  young, 
An'  time  was  but  a  beardless  callaiit ; 

When  Homer's  lay  was  still  imsung, 
An'  there  was  neither  book  nor  ballant. 

The  poors  abune,  assembled  a\ 
Wi'  Strang  broos  bent,  an'  een  sae  pawkie. 

Sat  in  their  great  itarn-Uchted  ha', 
The  crowns  Olympus'  tap  sae  gawkie. 

The  nectar  flowed,  the  bowl  gaed  roon' 

Till  a'  the  gods  grew  crouse  an'  cantie, 
An'  ilk  ane  cried  "  a  boon  !  a  boon  ! 

Tae  mak  the  young  warl  proocl  an'  vauntie." 

Great  Jove  upon  his  breast  let  fa' 

His  mighty  head,  wi'  thinkin'  o'  it ; 
Then  up  he  starts  among  them  a'— 

*•  I  hae't !  I  hae't  let's  mak  a  iioet ! 

A  mano'  men,  sae  weak,  sae  Strang, 

A  creature  fired  wi'  spark  immortal ; 
A  quenchless  voice  o'  love  and  sang. 

Caged  in  the  clay  o'  errin'  mortal."  ^ 

As  when  wi'  orMh  o'  mnaio  orand, 
Breaks  oot  an'  oroheetra  gigantio, 

At  siflnal  frae  the  maitter'i  wand, 
Brak  oot  the  gods  irV  oheerin'  frantic. 

Thev  clapped,  they  danced  wi'  heel  an'  toe 
I       Till  a'  the  stamies,  winkin',  wondered  ; 
An'  mortals  on  tlie  earth  below 
The  noise  heard,  an'  said,  it  thundered  t 

They  made  him  np  o*  end«  an'  odds  ; 

Jove,  he  supplied  a  brain  capacious, 
To  baud  the  gifts  the  kindly  gods 

Wad  bring,  tae  mak  him  bnw  an'  gracious. 

Great  Mars  he  brooht  him  courage  Strang, 
An'  pluck  to  strike  at  pride's  oppression  ; 

The  Muses  filled  him  fu'  o'  sang, 

An'  Saturn  gae'm  a  flail  for  threshin*. 

Brisk  Mercury,  ho  brocht  twa  wings, 
Around  the  poet's  feet  tae  tether, 

8ae  that,  when  sick  o'  earthly  things, 
He'd  soar  awa  to  fields  o'  ether. 

Minerva  said  'twas  a'  in  vain 
Wisdom  tae  put  in  sic  a  jumble  ; 

She'd  gie  him  enough  to  wince  wi'  pain, 
When'er  oot  o'  Imnsel'  he'd  tumble. 

At  last  their  ffifts  M'hen  a'  displayed, 
Jove  mixed  them  in  a  toddy  ladle  ; 

An'  Venus,  when  the  soul  was  made. 
She  rocked  him  saft  in  Ci^pid's  cradle. 

\  But  whaur  tae  get  a  faither  fit. 
Or  mither-love  for  sic  a  ferlie. 
Made  Jove  wi'  fell  dismay  doon  sit. 
An'  a'  the  gods  to  wonder  sairly. 

The  wean  for  ages  sleepit  soon*, 
Lulled  by  the  planetary  motion  ; 

An'  Venus  in  his  ear  would  croon. 
The  faint  far  murmur  o'  the  ocean. 

While  Homer  cam  an'  Virgil  sweet. 

An'  mony  mair  o'  lesser  merit ; 
But  for  this  soul  nae  parent  meet 

Yet  lived — they  feared  he'd  be  misoarrit. 

At  last  a'e  day  intae  the  bower, 
Jove  burst  in  breathless  a'  thro'  ither  ; 

Quo'  he—"  ffie  me  the  wean  oot  ower, 
He's  found  a  birth-place  an'  a  faither." 


■PMTLla  0'  AIBLII. 

8^R»»>WMboni.    The  deil  he  haard, 
An  luck  d  M  thouffh  he'd  t»'en  the  jftundioe  ; 

He  aeiied  mi  »uld  witch  by  the  beard, 
An'  whirled  her  roon  mt  roon  the  Andea—    , 

^  ?**^  t  ■***""  **»•*  Wew  »•  nioht. 

lUb  onddled  in  his  mother's  bosie  ; 
The  deU  he  howled  wi'  rage  an'  frioht, 

But  danred  na'  touch  hfin  there  sae  cosie. 

*•  I  want  nae  aiocan  spirits  true, 

A  ^■•J^*  "*?"'■  ^'^^  *n  lo^e  thegither  : 
An  whether  just  tae  kill  him  noo, 

Or  let  him  live,  I'm  in  a  swither. 

"  Just  when  IVe  gat  things  my  ain  way 
An  a  are  servile,  mean  an'  oannie  ; 
Here,  a'  my  doctrines  to  gainsay, 
•     Up  starts  this  peasant-poet  mannie. 

••  He'll  tell  them  they  are  brithers  a' ; 

He'U  sing  that  man  wi*  God  claims  kinship  ; 
Wisang  hell  wile  their  hearts  awa' 
Frae  meaner  things,  tae  love  an*  freenship. 

•♦  Confound  it  a* !  I'll  hae  revenge  ! 
I'll  wait  until  the  lad  gets  fnsky  ; 
Gin  poortith  winna  crush  or  change', 
I'U  ply  him  weel  wi'  gude  ScotcTi  whisky. 

••  Tak'  that  e'en  noo — an  omen  quick, 
O'  what  ye  may  expect  herv^^fter." 
He  raised  his  hoof,  he  gae  a'e  kick— 
Doon  fell  the  gayle  frae  roof  an*  rafter  ! 

Therest  ye  ken— his  lift,  his  fame, 

The  deil,  though  weel  his  word  he  keepit— 

Me  oduldna  quench  proud  honor's  flame— 
The  love  in  which  Rab's  soul  was  steepit. 

A  mortal  man— noo  weak,  noo  Strang—  * 

Wi'  a'  a  poet's  gUmour  o'er  him  ; 
The  world  that  listened  to  his  sang, 

Has  been  since  syne,  the  better  for  him. 

Yer  brither, 

Hugh  Aiklik. 

GRANITE  ITEM. 

Iiuxperknced  Member  (to  venertMe  akipj—iir.  MaeFergns,  what*i 
pat-Ud  ? 

Skip — Weel,  div  ye  see,  ye  gowk  !  ye  dingyer  stane  canuilie,  bnt  nae 
8M  fedkly  M  tae  hoggit.  Nae  ha^^ins  fleg,  nor  jinkin  turn,  ye  ken,  but 
tentiely,  that  it  aye  gan  anoovin  an'  straught  as  an  alder's  walk,  hogs- 
noutherin  amang  the  guards,  till  ye  land  on  the  verra  tee.  When  ye've 
dun  that,  laddie,  ye've  med  a  pat-lid,  and  ye  ma  bear  the  gree. 

Inexperienced  Member  (aotnewhat  piqued) — ^Thank  you,  Mr.  Mac- 
Fergus  ;  no  doubt  the  explanation  is  veiy  accurate,  but  1  think  its 
lucidity  would  have  been  very  much  heightened  if  you  had  made  it  in 
EnglUh. 

Skip— 'Tnt  man,  and  ye'U  be  a  curler  ye  maun  faumeelyerise  yerse 
wi'  the  vemauckular. 


TemisauKanir.  v  / 

